hurt and grevious hurt | വെറുതേ അടികൂടുന്നതും ആയുധംകൊണ്ട് വെട്ടുന്നതും തമ്മിലുള്ള വ്യത്യാസമെന്താണ്; അടിപിടിക്കേസുമായി ബന്ധപ്പെട്ട് ഓരോ മലയാളിയും അറിഞ്ഞിരിക്കേണ്ട നിയമങ്ങൾ - MarunadanMalayalee.com\nOctober 30, 201809:56 PM IST Permalink\nഅടിപിടി കേസിൽ ഉൾപ്പെട്ടിട്ടില്ലാത്ത മലയാളികൾ കുറവായിരിക്കും. പ്രത്യേകിച്ച് പുരുഷന്മാർ. നിസാരമായ കാര്യങ്ങളിലായിരിക്കും അടിപിടിയുണ്ടാവുക. ഇത് കേസാവുകയും പുലിവാലാകുകയും ചെയ്യുക പതിവാകുകയാണ്. അങ്ങനെയൊരു അടിപിടിയുണ്ടാക്കുക എന്ന ക്രിമിനൽ ലക്ഷ്യം ഒന്നുമില്ലെങ്കിൽ കൂടി അതൊരു ക്രിമിനൽ കുറ്റമായി മാറാം. ഇതിനെ നിയമത്തിൽ പ്രധാനമായും രണ്ടായാണ് തിരിച്ചിരിക്കുന്നത്. ഹർട്ട് എന്ന പേരിലും ഗ്രീവിയസ് ഹർട്ട് എന്ന പേരിലും. എന്ന് വച്ചാൽ ഒരാളെ ക്ഷതമേൽപ്പിക്കുക എന്നാണ് ഹർട്ട് എന്ന പറയുന്നത്. ഗ്രീവിയസ് ഹർട്ട് എന്നാൽ ഗുരുതരമായി ക്ഷമേൽപ്പിക്കുക. ഇതിന് രണ്ടിനും ഐപിസി 320,321 ,319 എന്നിങ്ങനെയുണ്ട്.\n319 ആണ് ഹർട്ട് എന്ന് പറയുന്നത് 320 ആണ് ഗ്രീവിയസ് ഹർട്ട് എന്ന് പറയുന്നത്. പക്ഷേ ഇത് നിയമത്തിൽ വീണ്ടും വോളന്റീയറിലി കോസിങ്ങ് ഹർട്ട് എന്നും വോളന്റീയറിലി ഹർട്ടിങ് ഗ്രീവിയസ് ഹർട്ട് എന്നും 321,322 എന്നിവയിൽ പറയുന്നുണ്ട്. അങ്ങനെയാണിതിനെ വിഭജിച്ച് പോകുന്നത്. ലേയ്‌മെൻസ് ലോയിൽ ഈ എപ്പിസോഡിൽ വിശദീകരിക്കാൻ ശ്രമിക്കുന്നത് ഹർട്ടും ഗ്രീവിയസ് ഹർട്ടും തമ്മിലുള്ള വ്യത്യാസവും അതെങ്ങനെയാണ് ഒരു ക്രിമിനൽ കുറ്റമായി മാറുന്നത് എന്നും അതിനുള്ള ശിക്ഷകളുമാണ്. ഹർട്ടും ഗ്രീവിയസ് ഹർട്ടും മനസിനാണ് ശരീരത്തിനല്ല. ഒരാളുടെ മനസിന് ക്ഷതമേറ്റു എന്നതുകൊണ്ട് ഈ സെക്ഷൻ നിലനിൽക്കുകയില്ല. ആദ്യത്തെ കാര്യം അതാണ്.\nമൂന്ന് തരത്തിലാണ് ഹർട്ട് നിയമം വിശദീകരിച്ചിരിക്കുന്നത്. ഒന്ന് ഒരാളുടെ സ്വമേധയായുള്ള ആക്രമണം കൊണ്ട് ഒരാൾക്ക് വേദനയുണ്ടാവുക. രണ്ട് സ്വമേധയായുള്ള ആക്രമണം കൊണ്ട് ഒരാൾക്ക് രോഗമുണ്ടാകുക. മൂന്ന് സ്വമേധയായുള്ള ആക്രമണം കൊണ്ട് ഒരാൾക്ക് ബലക്ഷയം ഉണ്ടാവുക. ഈ ബലക്ഷയം താൽകാലികമായാലും മതി. ഈ മൂന്ന് സാഹചര്യങ്ങളിലും ഹർട്ട് നിലനിൽക്കും. ഇത് വലിയ ഗൗരവമായ കുറ്റമല്ല. ഒരു വർഷം മാത്രമായിരിക്കും തടവ് കിട്ടുക. കുറ്റം തെളിയിച്ചാൽ. അത് നോൺ കോഗ്നൈസബിളാണ് എളുപ്പത്തിൽ ജാമ്യം ലഭിക്കും. സാധാരണ അടിപിടികേസുണ്ടായാൽ ഇത് ഗൗരവമായി ആരും എടുക്കാത്തത് ഇതിന്റെയൊരു ഗൗരവമില്ലാത്തതുകൊണ്ട് തന്നെയാണ്. കാരണം ഇതൊക്കെ തെളിയിച്ചെടുക്കുക എന്ന് പറയുന്നത് പ്രയാസമാണ്.\nഅതുകൊണ്ടാണ് അതിനൊരു ഓപ്ഷൻ കൂടിയുണ്ട്. മൂന്ന് വർഷം വരെ തടവ് കിട്ടാവുന്ന ഓപ്ഷൻ. അതായത് ഒരാളെ ആക്രമിക്കുന്നത് മാരകായുധമുപയോഗിച്ച് ആക്രമിക്കുകയോ അല്ലെങ്കിൽ മൃഗങ്ങളെ ഉപയോഗിച്ച് , ഉദാഹരണത്തിന് പട്ടിയെ അഴിച്ച് വിട്ട് കടിപ്പിച്ചു. ഇങ്ങനെയാണ് ചെയ്തതെങ്കിൽ മൂന്നു വർഷം വരെ തടവ് കിട്ടാം. അതാണ് കൊഗ്നൈസബിൾ ഓഫെൻസ്. പലപ്പോഴും അടിപിടികേസുണ്ടാകുമ്പോൾ അയാളെന്നെ പിച്ചാത്തി കൊണ്ട് കുത്താൻ ശ്രമിച്ചു വാക്കത്തി കൊണ്ട് മർദ്ദിച്ചു എന്നൊക്കെ പറയുന്നത്. മാരകായുധങ്ങൾ ഉപയോഗിച്ചാൽ ആയുധങ്ങൾ ഉപയോഗിച്ചാൽ കൂടുതൽ ഗൗരവമുള്ളതാണ്. കൈകൊണ്ടാണ് അടിയുണ്ടായതെങ്കിൽ അതുകൊഗ്നൈസബിൾ ഒഫെൻസല്ല.\nഅതുകൊണ്ടാണ് ഒരു കൊല്ലത്തിന് താഴെ പോകുന്നത്. ഏത് അടിപിടി കേസുണ്ടാകുമ്പോഴും ആയുധമൊന്നും ഉണ്ടാകാറില്ല. പക്ഷേ ആയുധമുപയോഗിച്ചുവെന്ന് പരാതിയിൽ പറയുന്നുവെന്ന് പൊലീസ് എഴുതി ചേർക്കുന്നതും അങ്ങനെ വന്നാൽ മാത്രമേ അറസ്റ്റ് ചെയ്ത് ജാമ്യമില്ലാതാക്കാൻ പറ്റുകയുള്ളൂ. പരുക്കൊന്നും ഉണ്ടാകണമെന്ന് നിർബന്ധമില്ല. പക്ഷേ ആയുധമുപയോഗിച്ചാൽ അതുകൊഗ്നൈസബിൾ ഒഫെൻസായി മൂന്ന് കൊല്ലം തടവ് കിട്ടാം. ജാമ്യമില്ലാതെ അകത്തിടാൻ പറ്റും. അതുകൊണ്ട് അതാണ് പരാതി കൊടുക്കുമ്പോൾ ആളുകൾ ഇങ്ങനെ ചേർക്കുന്നതും പൊലീസ് അവർക്ക് വേണ്ടപ്പെട്ടവർക്ക് വേണ്ടി നിസാരമായ അടിപിടി കേസുകളിൽ പോലും അങ്ങനെ എഴുതി ചേർക്കുന്നതും.


Places To Visit In Wayanad With Kids | വയനാട് കറങ്ങുവാൻ പോകാം കുട്ടിപ്പട്ടാളത്തിനൊപ്പം - Malayalam Nativeplanet\n»വയനാട് കറങ്ങുവാൻ പോകാം കുട്ടിപ്പട്ടാളത്തിനൊപ്പം\nUpdated: Wednesday, March 18, 2020, 23:11 [IST]\nമലയാളികളോട് ഏറ്റവും ഇഷ്ടപ്പെട്ട ഇടമേതാണ് എന്നു ചോദിച്ചാൽ സംശയമൊന്നും കൂടാതെ കിട്ടുന്ന ഉത്തരം വയനായ് ആയിരക്കും. കാണുവാനുള്ള സ്ഥലങ്ങൾ മാത്രമല്ല, സുരക്ഷിതമായി പോയി വരുവാനും സാധിക്കുമെന്നതും കൂടിയാണ് വയനാടിനെ പ്രിയപ്പെട്ടതാക്കുന്നത്. അതുകൊണ്ടു തന്നെ കുട്ടികളെയു കൂട്ടി യാത്ര പോകുന്നവർക്ക് തിരഞ്ഞെടുക്കുവാൻ പറ്റിയ ഓപ്ഷനും വയനാട് തന്നെയാണ്. എന്നാൽ കുട്ടികളെയും കൂട്ടി പോകുമ്പോൾ എവിടെയെങ്കിലുമൊക്കെ കറങ്ങി വരാം എന്ന പ്ലാൻ മാറ്റി കൃത്യമായ ധാരണയോടു കൂടി വേണം പോകുവാൻ. ചങ്ങല മരം മുതൽ കുറുവാ ദ്വീപ് വരെ കുട്ടികളെ രസിപ്പിക്കുന്ന ഇടങ്ങൾ ഇവിടെയുണ്ട്. ഇതാ വയനാട് യാത്രയിൽ കുട്ടികൾക്കു പറ്റിയ ഇടങ്ങൾ ഏതൊക്കെയാണ് എന്നു നോക്കാം.\nകോഴിക്കോട് നിന്നും വയനാട്ടിലേക്ക് താമരശ്ശേരി ചുരം വഴി കയറി വരുന്നവർക്ക് കുട്ടിപ്പട്ടാളത്തെയും കൂട്ടി പോകുവാൻ പറ്റിയ സ്ഥലമാണ് ചങ്ങലമരം. ഒപ്പം ഈ ചങ്ങലമരത്തിന്റെ കഥ കുട്ടികൾക്ക് പറഞ്ഞു കൊടുക്കുകയും ചെയ്യാം.\nവയനാട്ടിലേക്ക് കോഴിക്കോട് ഭാഗത്തു നിന്നും വരുവാനുള്ള ഏറ്റവും എളുപ്പ വഴിയാണ് താമരശ്ശേരി ചുരം വഴിയുള്ള യാത്ര. ബ്രിട്ടീഷ് ഭരണകാലത്ത് ഒരു ബ്രിട്ടീഷ് യുവ എന്‍ജിനീയര് കരിന്തണ്ടന് എന്ന ആദിവാസി യുവാവിന്റെ സഹായത്തോടെ ആണത്രെ ഈ വഴി കണ്ടുപിടിച്ചത്. എന്നാല് കണ്ടുപിടുത്തം തന്റെ മാത്രം സ്വന്തമാകാനായി എന്‍ജിനീയര് കരിന്തണ്ടനെ കൊന്നുകളഞ്ഞുവത്രെ. ഗതി കിട്ടാതായ കരിന്തണ്ടന്റെ ആത്മാവ് ഇതുവഴി യാത്ര ചെയ്യുന്നവരെ ശല്യപ്പെടുത്തിക്കൊണ്ടിരുന്നു. പിന്നീട് ഒരു മന്ത്രവാദി കരിന്തണ്ടനെ ഇവിടുത്തെ മരത്തിലേക്ക് ചങ്ങലകൊണ്ട് ബന്ധിച്ചു എന്നാണ് വിശ്വാസം.\nവീട്ടിൽ നിന്നും പുറത്തിറങ്ങിയതിന്റെ സ്വാതന്ത്ര്യം വേണ്ടുവോളം ആസ്വദിക്കുവാനുള്ള അവസരമായിരിക്കും ഈ യാത്രകൾ. അതുകൊണ്ടു തന്നെ മീൻമുട്ടി വെള്ളച്ചാട്ടം അവർക്ക് പുത്തൻ അനുഭവമായിരിക്കും. വേനലിൽ വലിയ വെള്ളച്ചാട്ടമൊന്നും കാണുവാനില്ലെ‌ങ്കിലും വ്യത്യസ്ഥമായ ഒരനുഭവമായിക്കും ഈ യാത്ര അവർക്ക് സമ്മാനിക്കുക. കല്പ്പറ്റയിൽ നിന്നും 30 കിലോമീറ്റർ ദൂരമുണ്ട് ഈ വെള്ളച്ചാട്ടത്തിലേക്ക്. ന‌ടത്തത്തിലും പ്രകൃതി ഭംഗിയിലും ഒക്കെ താല്പര്യമുള്ള കുട്ടികൾക്ക് യാത്രയുടെ ബാലപാഠങ്ങൾ കൂ‌ടി പഠിക്കുവാനുള്ള അവസരമായിരിക്കും ഈ യാത്രകൾ.\nകണ്ണെത്തി കാണാവുന്നതിലും വലിയ ഒരത്ഭുത കാഴ്ചയായിരിക്കും ബാണാസുര സാഗർ കുട്ടികള്‍ക്ക് സമ്മാനിക്കുക. നീണ്ടു വിശാലമായി കിടക്കുന്ന അണക്കെട്ടും അവിടേക്ക് കയറിപ്പോകുന്ന വഴിയും അകത്തെ പാർക്കും പിന്നെ അണക്കെട്ടിന്റെ വിശാലമായ ദൃശ്യവും അവരെ സന്തോഷിപ്പിക്കും എന്നതിൽ സംശയം വേണ്ട. കു‌ട്ടികളെ രസിപ്പിക്കുന്ന ഇഷ്‌ടം പോലെ കാഴ്ചകളുണ്ട്. മണ്ണി കൊണ്ടുനിർമ്മിച്ച ഏഷ്യയിലെ ഏറ്റവും വലിയ ഡാം എന്നകാര്യവും ഇതിന്റ മറ്റു വിശേഷങ്ങളും കുട്ടികൾക്കു പറഞ്ഞു കൊ‌ടുക്കാം.\nകുറച്ചു സമയം പ്രകൃതിയിലിറങ്ങി നടക്കുവാനും കളിക്കുവാനും ഒക്കെ ആലോചിച്ച് യാത്രയ്ക്കു കൂടെ വരുന്ന കുഞ്ഞുങ്ങൾക്ക് യോജിച്ച ഇ‌ടമാണിത്. ചെറിയ പാർക്കും ബോട്ടിങ്ങും ഇല്ലി ചങ്ങാടത്തിലൂടെ തടാകത്തിനെ മുറിച്ചുള്ള യാത്രയും പിന്നെ സിപ് ലൈന് പോലുള്ള സാഹസിക പ്രവർത്തികളുമാണ് ഇവിടുത്തെ പ്രത്യേകത.\nകുട്ടികളെയുംകൊണ്ട് വരുവാൻ പറ്റിയ വയനാട്ടിലെ ഏറ്റവും മികച്ച ഇടമാണ് കുറുവാ ദ്വീപ്. വർഷത്തിൽ നിശ്ചിത സമയത്ത് മാത്രം പ്രവേശനം അനുവദിക്കുന്ന ഇവിടെ കൃത്യം എണ്ണം സഞ്ചാരികളെ മാത്രമേ ഓരോ ദിവസവും പ്രവേശിപ്പിക്കാറുള്ളൂ. ജനവാസം ഇല്ലാതെ 950 ഏക്കർ വിസ്തീർണ്ണത്തിൽ കിടക്കുന്ന ഈ ദ്വീപ് കബനി നദിയുടെ പോഷക നദിയിലാണ് സ്ഥിതി ചെയ്യുന്നത്. ദ്വീപുകളിൽ നിന്നും ദ്വീപുകളിലേക്ക് മുളംചങ്ങാടത്തിലൂടെയും നടന്നും എത്തിച്ചേരാം. വഴുക്കലുകൾ ഉള്ള പാറകളായതിനാൽ കുട്ടികളെയുംകൊണ്ട് പോകുമ്പോൾ പ്രത്യേകം ശ്രദ്ധിക്കണം. കുട്ടികൾക്ക് ഏറെ ആസ്വദിക്കുവാൻ പറ്റിയ യാത്രയായിരിക്കും ഇതെന്നതിൽ സംശയമില്ല.\nവെള്ളച്ചാ‌ട്ടം ഇഷ്ടപ്പെടുന്ന കുഞ്ഞുങ്ങളെയും കൊണ്ട് പോകുവാൻ പറ്റിയ സ്ഥലമാണ് കാന്തൻപാറ വെള്ളച്ചാട്ടം. അടുത്ത് ചെന്നാൽ ഒരു കാന്തം പോലെ ഒഴുക്കിലേക്ക് വലിച്ചുകൊണ്ടു പോകുന്നത്രയും ശക്തിയുള്ളതിനാലാണ് ഈ വെള്ളച്ചാട്ടത്തിന് പഴമക്കാർ കാന്തൻപാറ വെള്ളച്ചാട്ടം എന്നു പേരിട്ടത്. പാറക്കെ‌ട്ടുകളിലു‌ടെ ഇറങ്ങിചെന്നാല് വെള്ളം പതിക്കുന്നതിന്റെ മനോഹര ദൃശ്യം കാണാം. കുട്ടികളെ ഫോട്ടോ എടുക്കുവാൻ ഇവി‌ടെവെച്ച് പഠിപ്പിക്കാം.\nമുതിർന്നവരെപ്പോലെ തന്നെ കുട്ടികൾക്കും വ്യത്യസ്ഥമായ യാത്ര ഇഷ്‌ങ്ങൾ ഉണ്ട്. ചരിത്രത്തിലും കഥകളിലും താല്പര്യമുള്ള കുട്ടികളെയും കൊണ്ട് പോകുവാൻ പറ്റിയ ഇടമാണ് വീരയോദ്ധാവായിരുന്ന പഴശ്ശിരാജയു‌ടെ സ്മരണകളുറങ്ങുന്ന പഴശ്ശികുടീരം. വയനാടിന്റെ ചരിത്രം മാത്രമല്ല, പഴശ്ശിരാജയു‌ടെ ചരിത്രവും ഇവിടുത്തെ മ്യൂസിയത്തിൽ കാണാം.\nഒന്നല്ല, ഒരുപാ‌ട് യാത്ര പോയാലും കണ്ടു തീർക്കുവാൻ പറ്റാത്തത്രയും കാഴ്ചകൾ വയനാ‌ട്ടിലുണ്ട്. വെള്ളച്ചാ‌ട്ടങ്ങളും തേയിലത്തോട്ടങ്ങളും വ്യൂ പോയിന്‍റുകളും ഒക്കെയായി അതിമനോഹരമായ കുറേയധികം കാഴ്ചകൾ. കുട്ടികൾക്കു വേണ്ടിയുള്ള യാത്രയായതിനാൽ ഇവിടേക്ക് വരുമ്പോൾ കുട്ടികളു‌ടെ ഇഷ്ടം കൂ‌ടി ചോദിച്ചറിയുക. അതിനനുസരിച്ച് യാത്ര പ്ലാൻ ചെയ്യാം\nയാത്ര ഇപ്പോൾ വേണ്ട\nകോറോണ വൈറസ് പടരുന്ന സാഹചര്യത്തിൽ പരമാവധി യാത്രകൾ ഒഴിവാക്കാം. യാത്രകൾ മാത്രമല്ല, കൂ‌ടിച്ചേരലുകൾ, കൂട്ടംകൂടിയുള്ള നിൽപ്, അനാവശ്യമായി പുറത്തുുപോകുന്നത് അങ്ങനെയെല്ലാം വേണ്ടന്നു വയ്ക്കാം.\nRead more about: wayanad travel tips


ജില്ലയില് 445 പേര്‍ക്ക് കൂടി കോവിഡ് .ടെസ്റ്റ് പോസിറ്റിവിറ്റി റേറ്റ് 27.4 | Wayanad Vision\nജില്ലയില് 445 പേര്‍ക്ക് കൂടി കോവിഡ് .ടെസ്റ്റ് പോസിറ്റിവിറ്റി റേറ്റ് 27.4\nവയനാട് ജില്ലയില് ഇന്ന് 445 പേര്‍ക്ക് കൂടി കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. ആര്.രേണുക അറിയിച്ചു. 966 പേര് രോഗമുക്തി നേടി. ടെസ്റ്റ് പോസിറ്റിവിറ്റി റേറ്റ് 27.4 ആണ്.6ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചു. 443 പേര്‍ക്ക് സമ്പര്‍ക്കത്തിലൂടെയാണ് രോഗബാധ. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 108335 ആയി. 98571 പേര് ഇതുവരെ രോഗമുക്തരായി. നിലവില് 8897 പേരാണ് ജില്ലയില് ചികിത്സയിലുള്ളത്. ഇവരില് 7337 പേര് വീടുകളിലാണ് ഐസൊലേഷനില് കഴിയുന്നത്.\nതവിഞ്ഞാല് 55, മുള്ളന്‍കൊല്ലി, തിരുനെല്ലി 35 വീതം, കല്‍പ്പറ്റ 34, എടവക, തരിയോട് 32 വീതം, പനമരം 29, മീനങ്ങാടി 21, കോട്ടത്തറ, പടിഞ്ഞാറത്തറ, പൊഴുതന, വൈത്തിരി 15 വീതം, കണിയാമ്പറ്റ 14, മാനന്തവാടി, ബത്തേരി, വെള്ളമുണ്ട 12 വീതം, തൊണ്ടര്‍നാട് 10, നെന്‍മേനി 9, മേപ്പാടി, പുല്‍പ്പള്ളി 8 വീതം, മുട്ടില് 7, അമ്പലവയല്, നൂല്‍പ്പുഴ, പൂതാടി, വെങ്ങപ്പള്ളി4വീതം, മൂപ്പൈനാട്2പേര്‍ക്കുമാണ് സമ്പര്‍ക്കത്തിലൂടെ രോഗം സ്ഥിരീകരിച്ചത്. ഇതിനുപുറമെ അബുദാബിയില് നിന്നും വന്ന2മീനങ്ങാടി സ്വദേശികള്‍ക്കും രോഗബാധ സ്ഥിരീകരിച്ചു.\n966 പേര്‍ക്ക് രോഗമുക്തി\nആശുപത്രിയില് ചികിത്സയിലായിരുന്ന 58 പേരും, വീടുകളില് നിരീക്ഷണ ത്തിലായിരുന്ന 908 പേരുമാണ് രോഗം ഭേദമായി ഡിസ്ചാര്‍ജ് ആയത്.\n1313 പേര് പുതുതായി നിരീക്ഷണത്തില്\nകോവിഡുമായി ബന്ധപ്പെട്ട് ജില്ലയില് ഇന്ന് പുതുതായി നിരീക്ഷണത്തിലായത് 1313 പേരാണ്. 1913 പേര് നിരീക്ഷണകാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 26241 പേര്. ഇന്ന് പുതുതായി 81 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് 972 സാമ്പിളുകളാണ് ഇന്ന് പരിശോധനയ്ക്ക് അയച്ചത്. ഇതുവരെ 742247 സാമ്പിളുകളാണ് പരിശോധനയ്ക്ക് അയച്ചത്. ഇതില് 737910 എണ്ണത്തിന്റെ ഫലം ലഭിച്ചു. 629575 പേര് നെഗറ്റീവും 108335 പേര് പോസിറ്റീവുമാണ്.\nനാളെ 406 കുടുംബങ്ങള്‍ക്ക് പട്ടയം നല്‍കും\nജില്ലാ ആശുപത്രിക്ക് കൈതാങ്ങായി കാനറ ബാങ്ക്\nമരണത്തില് ദുരൂഹത; എസ് പി ക്കും മുഖ്യമന്ത്രിക്കും പരാതി…\nവെള്ളമുണ്ട ഗ്രാമപഞ്ചായത്ത് അതീവ ജാഗ്രതയില്\nമാനന്തവാടി ബിജെപി സ്ഥാനാര്‍ത്ഥി പിന്മാറി\nകൊവിഡ് വാക്സിൻ നൽകാൻ ആവശ്യപ്പെട്ട് 12 രാജ്യങ്ങൾ ഇന്ത്യയെ…\nദുരിതമായി വെള്ളമുണ്ട ജലനിധി പൈപ്പ്\nസൂപ്പര് സ്പെഷ്യാലിറ്റി മെഡിക്കല് ക്യാമ്പ് 22 ന്\nസിക വൈറസ് പരിശോധന നടത്താന് സംസ്ഥാനം സുസജ്ജമാണെന്ന് ആരോഗ്യ…\nമുസ്ലിം യുത്ത് ലീഗ് പദയാത്രക്ക് ബത്തേരിയില് സമാപനം


അഭിനന്ദൻ പിടിയിൽ ആയത് പാക് പോർ വിമാനം വെടിവെച്ചു വീഴ്ത്തിയതിന് ശേഷം; ഇന്ന് പൈലറ്റ് ഇന്ത്യയിൽ എത്തും..!! – Online Malayali\nഅഭിനന്ദൻ പിടിയിൽ ആയത് പാക് പോർ വിമാനം വെടിവെച്ചു വീഴ്ത്തിയതിന് ശേഷം; ഇന്ന് പൈലറ്റ് ഇന്ത്യയിൽ എത്തും..!!\nBy News Desk On Mar 1, 2019\nകഴിഞ്ഞ ദിവസം ഇന്ത്യൻ നിയന്ത്രണ രേഖ കടന്ന് എത്തിയ പാക് പോർ വിമാനങ്ങളിൽ ഒന്നാണ് ഇന്ത്യൻ സേന വീഴ്ത്തിയത്. വ്യോമസേനയാണ് പാക് പോർ വിമാനങ്ങൾക്ക് എതിരെ വ്യോമാക്രമണം നടത്തിയത്. പാക് പിടിയിൽ ആയ അഭിനന്ദൻ ആണ് എഫ് 16 എന്ന പാക് വിമാനം വെടിവെച്ചു വീഴ്ത്തിയത്. ഇന്ത്യൻ വ്യോമസേനയാണ് ഇക്കാര്യം വ്യക്തമാക്കിയത്.\nഅതിര്‍ത്തി കടന്നെത്തിയ പോര്‍വിമാനങ്ങളെ തുരത്തുന്നതിനിടെ പാകിസ്ഥാന് പിടിയിലായ എയര്‍വിംഗ് കമാന്‍ഡര് അഭിനന്ദന് വര്‍ധനെ ഇന്ന് പാകിസ്ഥാന് ഇന്ത്യയ്ക്ക് കൈമാറും.\nഫെബ്രുവരി 27-ന് രജൗരിയിലെ സുന്ദര്ബനി പ്രദേശത്ത് കൂടെ വ്യോമാതിര്‍ത്തി ലംഘിച്ചാണ് പാകിസ്ഥാന് പോര്‍വിമാനങ്ങള് ഇന്ത്യന് ആകാശത്ത് പ്രവേശിച്ചത്. എട്ട് എഫ്-16 പോര്‍വിമാനങ്ങള്, നാല് ജെഎഫ്-17, നാല് മിറാഷ്-5 എന്നീ പോര്‍വിമാനങ്ങളുമായാണ് പാകിസ്ഥാന് പോര്‍വിമാനങ്ങള് ഇന്ത്യന് അതിര്‍ത്തിയിലേക്ക് വന്നത്. ഇതില്3എഫ്-16 പോര്‍വിമാനങ്ങള് വ്യോമാതിര്‍ത്തി ലംഘിച്ച് ഇന്ത്യയിലേക്ക് കടന്നു.\nഈ മൂന്ന് വിമാനങ്ങളെ ആണ് ഇതേ മേഖലയിൽ നിരീക്ഷണ പറക്കൽ നടത്തിയിരുന്ന ഇന്ത്യൻ മിഗ്21 വിമാനങ്ങൾ ആക്രമിച്ചത്. ഇന്ത്യൻ സൈനിക കേന്ദ്രങ്ങൾ, ബ്രിഗേഡ്, ബറ്റാലിയൻ ആസ്ഥാനങ്ങൾ ആക്രമിക്കാൻ പദ്ധതി ഇട്ട പാക് സൈന്യത്തിന്റെ നീക്കത്തെ തടഞ്ഞത് അഭിനന്ദൻ അടങ്ങുന്ന ടീം ആയിരുന്നു.\nകഴുത്തിലെ കറുപ്പ് നിറം മാറ്റാൻ വെറും7ദിവസം; ചെയ്യേണ്ടത് ഇത്രമാത്രം..!!\nപ്രമേഹ രോഗികൾ, കാഴ്ച കുറയാതിരിക്കാൻ ഈ5കാര്യങ്ങൾ ശ്രദ്ധിക്കുക..!!\nNews Desk\t Mar 16, 2022


ചെങ്ങന്നൂര് ഉപതെരഞ്ഞെടുപ്പില് പിന്തുന്ന തേടി യുഡിഎഫ് സ്ഥാനാര്‍ത്ഥി ഡി വിജയകുമാര് കെഎം മാണിയുമായി കൂടിക്കാഴ്ച്ച നടത്തി. | Gramajyothi News\nചെങ്ങന്നൂര് ഉപതെരഞ്ഞെടുപ്പില് പിന്തുന്ന തേടി യുഡിഎഫ് സ്ഥാനാര്‍ത്ഥി ഡി വിജയകുമാര് കെഎം മാണിയുമായി കൂടിക്കാഴ്ച്ച നടത്തി.\nMarch 28, 2018 3:07 pm Published by : Web Desk\nആലപ്പുഴ: പിന്തുണ സംമ്ബന്ധിച്ച കാര്യങ്ങള് പാര്‍ട്ടിയാണ് തീരുമാനിക്കുന്നതെന്ന് വ്യക്തമാക്കിയ കെഎം മാണി വിജയകുമാറിന് വിജയാശംസകള് നേര്‍ന്നു. പിന്തുണ ലഭിക്കുമെന്ന പ്രതീക്ഷയാണുള്ളതെന്ന് വിജയകുമാറും പറഞ്ഞു.\nബുധനാഴ്ച രാവിലെ കെഎം മാണിയുടെ പാലായിലെ വീട്ടിലെത്തിയാണ് ഡി വിജയകുമാര് പിന്തുണ തേടിയത്. പത്ത് മിനിട്ട് നീണ്ട കൂടി കാഴ്ച്ചയ്ക്ക് ശേഷം ഇരുവരും മാധ്യമങ്ങളോട് പ്രതികരിച്ചു. സ്ഥാനാര്‍ത്ഥി എന്ന നിലയില് വിജയകുമാറിന് വിജയാശംസ നേരുന്നുവെന്നും പിന്തുണ സംബന്ധിച്ച് തീരുമാനം എടുക്കേണ്ടത് പാര്‍ട്ടിയാണെന്നും കെഎം മാണി വ്യക്തമാക്കി.\nകെഎം മാണിയുടെയും കേരള കോണ്‍ഗ്രസിന്റെയും പിന്തുണ തനിക്ക് ലഭിക്കുമെന്ന് ഡി വിജയകുമാര് പ്രതികരിച്ചു. തെരഞ്ഞെടുപ്പ് കാലത്തെ ഇത്തരം സന്ദര്‍ശനങ്ങള് സ്വാഭാവികം മാത്രമെന്ന നിലപാടിലാണ് കേരള കോണ്‍ഗ്രസ്.\nനേരത്തെ എല്‍ഡിഎഫ് സ്ഥാനാര്‍ത്ഥി സജി ചെറിയാനും മാണിയെ കണ്ട് പിന്തുണ അഭ്യര്‍ത്ഥിച്ചിരുന്നു. ബിജെപി ദേശീയ നിര്‍വാഹകസമിതി അംഗം പിക കൃഷ്ണദാസും മാണിയുമായി കൂടിക്കാഴ്ച നടത്തിയിരുന്നു. എന്നാല് പിന്തുണ സംബന്ധിച്ച തീരുമാനം തെരഞ്ഞെടുപ്പ് വിജ്ഞാപനം വന്ന ശേഷം പ്രഖ്യാപിക്കുമെന്നാണ് മാണ് കഴിഞ്ഞ ദിവസം പ്രതികരിച്ചത്.


കൃഷി വകുപ്പ് ഉദ്യോഗസ്ഥനെ ചെരുപ്പൂരി അടിച്ച സംഭവം; ബിജെപി നേതാവിനെ അറസ്റ്റ് ചെയ്തു - ഇ വാർത്ത | evartha Haryana BJP leader Sonali Phogat\nകൃഷി വകുപ്പ് ഉദ്യോഗസ്ഥനെ ചെരുപ്പൂരി അടിച്ച സംഭവം; ബിജെപി നേതാവിനെ അറസ്റ്റ് ചെയ്തു\nകൃഷി വകുപ്പ് ഉദ്യോഗസ്ഥനെ ചെരുപ്പൂരി അടിച്ച സംഭവത്തില് ഹരിയാനയിലെ ബിജെപി നേതാവ് സോനാലി ഫോഗട്ടിനെ അറസ്റ്റ് ചെയ്തു. ജൂൺ ആദ്യമാണ് ജില്ല അഗ്രികള്‍ച്ചര് മാര്‍ക്കറ്റ് കമ്മിറ്റി സെക്രട്ടറിയായ സുല്‍ത്താന് സിങിനെ സോനാലി ചെരിപ്പൂരി അടിച്ചത്. ഈ ഉദ്യോഗസ്ഥൻ നൽകിയ പരാതിയിലാണ് പോലീസ് അറസ്റ്റ് രേഖപ്പെടുത്തിയത്.\nഅതേസമയം ഉദ്യോഗസ്ഥൻ തനിക്കെതിരെ അശ്ലീല പരാമര്‍ശം ഉന്നയിച്ചതിനെതുടര്‍ന്നാണ് മര്‍ദ്ദിച്ചത് എന്നായിരുന്നു സോനാലി നൽകിയ വിശദീകരണം. ഉഗ്യോഗസ്ഥനും സൊനാലിയും തമ്മിലുണ്ടായ തര്‍ക്കത്തെ തുടര്‍ന്ന് സോനാലി ആദ്യം കൈകൊണ്ട് അടിക്കുകയും പിന്നീട് ചെരിപ്പൂരി മുഖത്തടിക്കുകയും ചെയ്തു. സോഷ്യൽ മീഡിയയിലൂടെ സംഭവത്തിന്റെ ദൃശ്യങ്ങളും പുറത്തുവന്നിരുന്നു. ഹരിയാനയിലെ ഹിസാറിലെ ആദംപുരില്‍നിന്നു 2009-ലെ തെരഞ്ഞെടുപ്പില് മത്സരിച്ച് പരാജയപ്പെട്ട നേതാവാണ് ടിക്ടോക് താരം കൂടിയായ സോനാലി.\nTopics: arrested bjp leader Sonali fogat


വൻപാപങ്ങളുടെ പശ്ചാത്താപം | Fatwa On Islam\nചോദ്യം- വ്യഭിചാരം, പതിവ്രതകൾക്കെതിരെ ദുരാരോപണം, ധനം തട്ടിയെടുക്കൽ എന്നീ പാപങ്ങൾ ചെയ്തുപോയ ഒരാൾ പശ്ചാത്തപിക്കുന്നത് എങ്ങനെ? തട്ടിയെടുത്ത ധനം അവകാശികൾക്ക് തിരിച്ചു നൽകാൻ സാമ്പത്തികനില അനുവദിക്കാത്ത അവസ്ഥയിൽ അയാളെന്തു ചെയ്യണം?\nഉത്തരം- ചോദ്യത്തിലുന്നയിച്ച മൂന്ന് കുറ്റങ്ങളിൽ ആദ്യത്തേതായ വ്യഭിചാരത്തെ സംബന്ധിച്ചിടത്തോളം, അല്ലാഹുവിനോട് “തൗബ’ ചെയ്യുകയും പാപം പൊറുത്തുതരാൻ അർഥിക്കുകയും ഇനിയൊരിക്കലും ഈ തെറ്റ് ആവർത്തിക്കുകയില്ലെന്ന് ഉറച്ച തീരുമാനം എടുക്കുകയും ചെയ്യണം. ഇവ്വിഷയത്തിൽ കാർക്കശ്യം പുലർത്തുന്ന പണ്ഡിതന്മാർ വ്യഭിചാരി താൻ ബന്ധം പുലർത്തിയ സ്ത്രീയുടെ ബന്ധുക്കളോട് മാപ്പപേക്ഷിക്കുക കൂടി വേണമെന്ന് അഭിപ്രായപ്പെട്ടിട്ടുണ്ട്. കാരണം, ഇത് മനുഷ്യരോടുള്ള ബാധ്യതയുമായി ബന്ധപ്പെട്ട കാര്യമാണ്. പ്രസ്തുത ബാധ്യത തീർത്തെങ്കിലേ പശ്ചാത്താപം സ്വീകാര്യമാവൂ. വ്യഭിചരിച്ച പുരുഷൻ സ്ത്രീയുടെ ബന്ധുക്കളെ കണ്ട് അങ്ങയുടെ ഭാര്യയെ ഞാൻ വ്യഭിചരിച്ചുപോയി, അല്ലെങ്കിൽ അങ്ങയുടെ പുത്രിയെ ഞാൻ വ്യഭിചരിച്ചുപോയി, എനിക്ക് മാപ്പു തന്നാലും എന്ന് പറയുകയാണ് വേണ്ടത് എന്നാണല്ലോ ഇതിനർഥം. എന്നാലിത് സാധാരണനിലയിൽ സംഭാവ്യമോ സാധ്യമോ അല്ല. കാരണം, അതുനിമിത്തം അയാളുടെ ജീവൻ തന്നെ അപകടത്തിലാവാനിടയുണ്ട്. സ്ത്രീയുടെ ബന്ധുക്കൾ അയാളെ വെറുതെ വിടുമോ? അതിനാൽ സൂക്ഷ്മദൃക്കുകളായ പണ്ഡിതരുടെ അഭിപ്രായത്തിൽ വ്യഭിചാരത്തിന്റെ “തൗബ’ സൃഷ്ടിയും സ്രഷ്ടാവും തമ്മിൽ നടത്തിയാൽ മതിയാകും. അയാൾ ആത്മാർഥമായി പശ്ചാത്തപിക്കുകയും ചെയ്ത തെറ്റിൽ ഉള്ളറിഞ്ഞ് ഖേദിക്കുകയും ഉള്ളുതുറന്ന് മാപ്പപേക്ഷിക്കുകയും ചെയ്തിട്ടുണ്ടെങ്കിൽ അല്ലാഹു അത് സ്വീകരിക്കുമെന്ന് പ്രതീക്ഷിക്കാവുന്നതാണ്.\nഎന്നാൽ പതിവ്രതകളും കുലീനകളും വിശ്വാസിനികളും ആയ സ്ത്രീകൾക്കെതിരെ വ്യഭിചാരാരോപണം ഉന്നയിക്കുന്നത് കുറേക്കൂടി ഗൗരവമുള്ള കാര്യമാണ്. ഇഹത്തിലും പരത്തിലും ശിക്ഷാർഹമായ ഏഴ് വൻപാപങ്ങളിൽ ഒന്നാണത്. അല്ലാഹു പറയുന്നു: “”വിശ്വാസിനികളും അപവാദം സംബന്ധിച്ച് അശ്രദ്ധരുമായ പതിവ്രതകൾക്കെതിരെ ആരോപണമുന്നയിക്കുന്നവർ ഇഹത്തിലും പരത്തിലും ശപ്തരാണ്. സ്വന്തം നാവുകളും കൈകളും കാലുകളും സ്വകർമങ്ങൾക്ക് സാക്ഷിനിൽക്കുന്ന ദിവസം അവർക്ക് കഠിനശിക്ഷയുണ്ട്.”( അന്നൂർ 22,23)\nപതിവ്രതകൾക്കെതിരെ ദുരാരോപണം നടത്തുന്നവർക്ക് ഇഹലോകത്തുതന്നെ അല്ലാഹു ശിക്ഷ നിശ്ചയിച്ചു- എൺപത് അടി. ഇത് ശാരീരികശിക്ഷ. പ്രസ്തുത ശിക്ഷക്ക് വിധേയരായവരുടെ സാക്ഷ്യം പിന്നീട് സ്വീകാര്യമല്ല. ഇത് മാനസികവും സാംസ്കാരികവുമായ ഒരു നടപടി. അതോടെ ആരോപകന്റെ വിശ്വാസ്യതയും സാമൂഹ്യപദവിയും നഷ്ടപ്പെടുന്നു. മതത്തിന്റെ സാങ്കേതിക വീക്ഷണത്തിലുള്ള ശിക്ഷ വേറെയുമുണ്ട്: അവരെ “ഫാസിഖ്’ എന്ന് ഖുർആൻ വിശേഷിപ്പിച്ചു. എന്നാൽ ഇവരിൽ പിന്നീട് പശ്ചാത്തപിക്കുകയും സ്വകർമങ്ങൾ നന്നാക്കുകയും ചെയ്തവർ ഒഴിച്ചുനിർത്തപ്പെട്ടിരിക്കുന്നു. പക്ഷേ, ഈ പശ്ചാത്താപത്തിന്റെ രീതിയും സ്വഭാവവും എന്ത്? ഇക്കാര്യത്തിൽ കർമശാസ്ത്ര പണ്ഡിതർക്കിടയിൽ ഭിന്നാഭിപ്രായങ്ങളുണ്ട്.\nഅല്ലാഹുവിനോടുള്ള ബാധ്യതയും മനുഷ്യരോടുള്ള ബാധ്യതയും ഉൾച്ചേർന്ന പ്രശ്നമാണിത്. ഒരു സമൂഹത്തിന് മുമ്പാകെയാണ് ഒരാൾ പതിവ്രതയെക്കുറിച്ച് ദുരാരോപണം നടത്തിയതെങ്കിൽ അവരോടെല്ലാം അപ്പറഞ്ഞത് നിഷേധിച്ചെങ്കിലല്ലാതെ അല്ലാഹുവോടുള്ള “തൗബ’ സ്വീകാര്യമാവില്ല. ആരോപണവിധേയയായ സ്ത്രീയോട് മാപ്പപേക്ഷിക്കുകയും വേണം. ഒരു കൊടുങ്കാറ്റുപോലെ ആഞ്ഞടിച്ച് സർവത്ര അപവാദം പരത്തി സ്ത്രീക്കും അവളുടെ കുടുംബത്തിനും സന്താനങ്ങൾക്കും ചീത്തപ്പേരുണ്ടാക്കിയശേഷം “അല്ലാഹുവേ, ഞാൻ പശ്ചാത്തപിക്കുന്നു’ എന്നു മൊഴിഞ്ഞാൽ പോരാ. പറഞ്ഞ കാര്യങ്ങളെല്ലാം മറിച്ച് പറയുകയും താൻ ആ സ്ത്രീയെക്കുറിച്ച് നുണ പറയുകയായിരുന്നു എന്ന് സമ്മതിക്കുകയും ആരോപണ വിധേയയായ സ്ത്രീയെ തൃപ്തയാക്കുകയും, അവൾ വിട്ടുവീഴ്ചക്ക് തയ്യാറാവുകയും ചെയ്തെങ്കിലേ പശ്ചാത്താപം സ്വീകാര്യമാവൂ. ഇല്ലെങ്കിൽ അടിശിക്ഷ സ്വീകരിച്ചശേഷം, അല്ലാഹുവോട് തൗബ ചെയ്യുകയാണ് മാർഗം. അപ്പോൾ ആ പശ്ചാത്താപം സ്വീകരിക്കപ്പെടും.\nഅന്യായമായ മാർഗത്തിലൂടെ ധനം തട്ടിയെടുക്കുന്നത് ഏറ്റവും ഹീനമായ കുറ്റമാണ്. തട്ടിയെടുത്ത ധനം അവകാശികൾക്ക് തിരിച്ചുകൊടുക്കാതെ അതിലൊരു പശ്ചാത്താപത്തിന്റെ പ്രശ്നമേയില്ല. ദൈവമാർഗത്തിൽ യുദ്ധം ചെയ്ത് രക്തസാക്ഷിത്വം വരിച്ചവർക്കുപോലും ഇക്കാര്യത്തിൽ വിട്ടുവീഴ്ചയില്ല. കൈക്കൂലി, കൊള്ള, മോഷണം തുടങ്ങിയ മാർഗങ്ങളിലൂടെ ജനങ്ങളുടെ ധനം കൈക്കലാക്കിയശേഷം “അല്ലാഹുവേ, ഞാനിതാ പശ്ചാത്തപിക്കുന്നു’ എന്നു പറയുകയോ ഹജ്ജ് ചെയ്യുകയോ ദൈവമാർഗത്തിൽ സമരംചെയ്ത് രക്തസാക്ഷിത്വം വരിക്കുകയോ ചെയ്തിട്ട് ഒരു പ്രയോജനവുമില്ല. തട്ടിയെടുത്ത ധനം അവകാശികൾക്ക് തിരിച്ചുകൊടുത്തേ പറ്റൂ. അതിന് സാമ്പത്തികനില അനുകൂലമല്ലെങ്കിൽ അവകാശികളെ നേരിൽ സമീപിച്ച് അവരുടെ തൃപ്തി ആവശ്യപ്പെടണം. അവർ വിട്ടുപൊറുത്തുതന്നാൽ ആയി. അത്രതന്നെ. ഇല്ലെങ്കിൽ, സാമ്പത്തികനില അനുകൂലമാകുമ്പോൾ അവകാശികൾക്ക് അവ തിരിച്ചുനൽകുമെന്ന നിയ്യത്തോടെ അല്ലാഹുവോട് പശ്ചാത്തപിക്കുക. അത് സാധ്യമാകും മുമ്പ് അയാൾ മരണപ്പെട്ടു പോകുന്നപക്ഷം അന്ത്യദിനത്തിൽ അവരെ തൃപ്തിപ്പെടുത്തുന്ന കാര്യം അല്ലാഹു ഏറ്റെടുക്കും. അല്ലാഹു ഏറെ കരുണയുള്ളവനും പൊറുത്തുകൊടുക്കുന്നവനുമല്ലോ.\nPrevious articleദുഹാ നമ്‌സകാരത്തിന്റെ പ്രാധാന്യം\nNext articleദിവ്യജ്ഞാനം ഇക്കാലത്തുമുണ്ടാവില്ലേ?\nശൈഖ് മുഹമ്മദ് കാരകുന്ന് - 17/02/2021 1\nഡോ. യൂസുഫുല് ഖറദാവി - 28/08/2013 0\nഡോ. യൂസുഫുല് ഖറദാവി - 13/09/2021 1


'ഇന്ത്യാ വിരുദ്ധമായി പ്രവര്‍ത്തിക്കുന്നു, ട്വിറ്റര് നിരോധിക്കണം': ഇന്ത്യയുടെ സ്വന്തം സോഷ്യല് മീഡിയ പ്ലാറ്റ്‌ഫോമുകള് സ്ഥാപിക്കണമെന്ന് കങ്കണ റണാവത്ത്\n‘ഇന്ത്യാ വിരുദ്ധമായി പ്രവര്‍ത്തിക്കുന്നു, ട്വിറ്റര് നിരോധിക്കണം’: ഇന്ത്യയുടെ സ്വന്തം സോഷ്യല് മീഡിയ പ്ലാറ്റ്‌ഫോമുകള് സ്ഥാപിക്കണമെന്ന് കങ്കണ റണാവത്ത്\nApr 18, 2020, 10:00 pm IST\nമുംബൈ: സോഷ്യല് മീഡിയ പ്ലാറ്റ്‌ഫോമായ ട്വിറ്റര് നിരോധിക്കണമെന്ന് കേന്ദ്രസര്‍ക്കാരിനോട് അഭ്യർത്ഥിച്ച് ബോളിവുഡ് താരം കങ്കണ റണാവത്ത്. ഇന്‍സ്റ്റഗ്രാമില് പങ്കുവച്ച വീഡിയോയിലൂടെയാണ് താരം ട്വിറ്റര് അടച്ചുപൂട്ടാന് ആവശ്യപ്പെടുന്നത്.\nട്വിറ്റര്, ഇന്ത്യാ വിരുദ്ധമായി പ്രവര്‍ത്തിക്കുന്നെന്നും ട്വിറ്ററിനെ കേന്ദ്രസര്‍ക്കാര് നിരോധിക്കണമെന്നും കങ്കണ പറഞ്ഞു. ഒപ്പം ഇന്ത്യയുടെ സ്വന്തം സോഷ്യല് മീഡിയ പ്ലാറ്റ്‌ഫോമുകള് സ്ഥാപിക്കാനും കങ്കണ ആവശ്യപ്പെട്ടു.\nTags: MAINkanakana ranaut\nകോവിഡ്-19, ആഗോള മരണസംഖ്യ 1,60,000 കടന്നു : രോഗബാധയേറ്റവരുടെ എണ്ണം 23,30,987


ബന്ധുനിയമനം പിണറായിയുടെ അറിവോടെ; യോഗ്യതയില് മാറ്റംവരുത്താനുള്ള ഉത്തരവില് മുഖ്യമന്ത്രിയും ഒപ്പിട്ടു – newspeople\nതിരുവനന്തപുരം: മന്ത്രി കെ.ടി. ജലീലിന്റെ ബന്ധു അദീപിന്റെ നിയമനം മുഖ്യമന്ത്രിയുടെ അറിവോടെ എന്ന് വ്യക്തമാക്കുന്ന തെളിവ് പുറത്ത്. നിയമനവുമായി ബന്ധപ്പെട്ട ഉത്തരവിൽ മുഖ്യമന്ത്രിയും ഒപ്പിട്ടിരുന്നു എന്ന് വ്യക്തമാക്കുന്ന രേഖയാണ് പുറത്തുവന്നിരിക്കുന്നത്. നിയമനത്തിനുള്ള യോഗ്യതയിൽ മാറ്റംവരുത്താനുള്ള ഉത്തരവിലാണ് മുഖ്യമന്ത്രി ഒപ്പിട്ടത്. 2016 ഓഗസ്റ്റ് ഒമ്പതിനാണ് മുഖ്യമന്ത്രി ഫയലിൽ ഒപ്പിട്ടത്.\nന്യൂനപക്ഷ വികസന ധനകാര്യ കോർപറേഷനിൽ ജനറൽ മാനേജരെ നിയമിക്കുന്നതിന് നേരത്തെ അഭിമുഖത്തിന് ക്ഷണിച്ചിരുന്നു. ആ അഭിമുഖത്തിൽ പലരും പങ്കെടുക്കുകയും ചെയ്തിരുന്നു. എന്നാൽ അദീപ് അഭിമുഖത്തിൽ ഹാജരായിരുന്നില്ല. പിന്നീട് ഈ പോസ്റ്റിന് പുതിയ യോഗ്യത നിശ്ചയിക്കുകയായിരുന്നു. യോഗ്യതയിൽ മാറ്റംവരുത്തണമെന്നാവശ്യപ്പെട്ട് മന്ത്രി കെ.ടി. ജലീൽ പൊതുഭരണ സെക്രട്ടറിക്ക് നൽകിയ കത്ത് കഴിഞ്ഞ ദിവസം പുറത്തുവന്നിരുന്നു. അതിനു പിന്നാലെയാണ് മുഖ്യമന്ത്രിയും ഫയലിൽ ഒപ്പിട്ടിരുന്നു എന്ന വിവരം പുറത്തുവരുന്നത്.\n2013 ജൂൺ 29-നുള്ള പൊതുഭരണ വകുപ്പിന്റെ ഉത്തരവിൽ ന്യൂനപക്ഷ വികസന ധനകാര്യ കോർപ്പറേഷനിലെ ജനറൽ മാനേജരുടെ വിദ്യാഭ്യാസ യോഗ്യത, ബിരുദവും മാർക്കറ്റിങ് ആൻഡ് ഫിനാൻസിൽ സ്പെഷ്യലൈസേഷനുള്ള എം.ബി.എ. അല്ലെങ്കിൽ സി.എസ്./സി.എ./ഐ.സി.ഡബ്ല്യു.എ.ഐ.യും മൂന്നുവർഷത്തെ പ്രവൃത്തിപരിചയവുമാണ്. ഇത് തിരുത്തി ബിരുദവും മാർക്കറ്റിങ് ആൻഡ് ഫിനാൻസിൽ സ്പെഷ്യലൈസേഷനുള്ള എം.ബി.എ. അല്ലെങ്കിൽ എച്ച്.ആർ./സി.എസ്./സി.എ./ഐ.സി.ഡബ്ല്യു.എ.ഐ./ബി.ടെക് വിത്ത് പി.ജി.ഡി.ബി.എ.യും മൂന്നുവർഷത്തെ പ്രവൃത്തിപരിചയവും എന്ന് മാറ്റി ഉത്തരവിറക്കാനാണ് മന്ത്രി ആവശ്യപ്പെട്ടത്. ഇത് അദീപിനു വേണ്ടിയായിരുന്നു എന്നാണ് ആരോപണം.\nഒരു തസ്തികയുടെ യോഗ്യതകൾ പരിഷ്കരിക്കാൻ നടപടിക്രമങ്ങളുണ്ട്. ബന്ധപ്പെട്ട വകുപ്പിൽനിന്നുണ്ടാകുന്ന നിർദേശങ്ങൾ വിദഗ്ധസമിതിയുടെ പരിശോധനയ്ക്ക് വിധേയമാക്കണം. സമിതിയുടെ റിപ്പോർട്ടിന്റെ അടിസ്ഥാനത്തിലാണ് യോഗ്യതാ പരിഷ്കാരത്തിനുള്ള ശുപാർശ തയ്യാറാക്കേണ്ടത്. ഇതിന് ഉദ്യോഗസ്ഥ-ഭരണപരിഷ്കാര വകുപ്പിന്റെയും നിയമ വകുപ്പിന്റെയും അനുമതി വേണം. പി.എസ്.സിക്കു വിട്ട തസ്തികയാണെങ്കിൽ പി.എസ്.സിയുമായും കൂടിയാലോചന നടത്തണം. ഇതെല്ലാം ലംഘിക്കപ്പെട്ടെന്നാണ് ആരോപണം.\nതേൻ ശേഖരിക്കുന്നതിനിടെ മരത്തിൽ നിന്ന് വീണു; മദ്ധ്യവയസ്കൻ മരിച്ചു\nനെടുമ്പാശ്ശേരിയില് പിടിച്ചത് മാമ്പഴ ജ്യൂസില് കലര്‍ത്തിയ സ്വര്‍ണം: മൂല്യം ഒരു കോടി


(സി.പി.ഐ. മാവോയിസ്റ്റ് എന്ന താളിൽ നിന്നും തിരിച്ചുവിട്ടതു പ്രകാരം)\nഇന്ത്യയിലെ ഏറ്റവും വലിയ മാർക്‌സിറ്റ്-ലെനിനിസ്റ്റ് മാവോയിസ്റ്റ് പാർട്ടിയാണ് സി.പി.ഐ (മാവോയിസ്റ്റ്). നീണ്ടു നിൽക്കുന്ന സാമൂഹിക പരിവർത്തനം വഴി ജനകീയ യുദ്ധത്തിലൂടെ രാജ്യത്തെ ഭരണകൂടത്തെ അട്ടിമറിച്ച് പുത്തൻ ജനാധിപത്യ വിപ്ലവം നടത്തലാണ് പാർട്ടിയുടെ ലക്ഷ്യം. 2004 സെപ്റ്റംബർ 21ന് സി.പി.ഐ (എം.എൽ) പീപ്പിൾസ് വാർ, മാവോയിസ്റ്റ് കമ്മ്യൂണിസ്റ്റ് സെന്റർ (എം.സി.സി.ഐ) എന്നീ പാർടികൾ ലയിച്ചാണ് സി.പി.ഐ (മാവോയിസ്റ്റ്) നിലവിൽ വന്നത്. ലയനത്തോടെ ഇല്ലാതായ പീപ്പിൾസ് വാറിന്റെ നേതാവായിരുന്ന മുപ്പല്ല ലക്ഷ്മണ റാവു എന്ന ഗണപതിയാണ് പുതിയുടെ പാർടിയുടെ ജനറൽ സെക്രട്ടറിയായത്. 1998ൽ സി.പി.ഐ (എം.എൽ) പാർടി യൂനിറ്റിയുമായും പീപ്പിൾസ് വാർ ലയിച്ചിരുന്നു. 2014 മെയ് ഒന്നിന്, അന്തർദേശീയ തൊഴിലാളി ദിനത്തിൽ സി.പി.ഐ(എം.എൽ) നക്‌സൽബാരിയും സി.പി.ഐ മാവോയിസ്റ്റും ലയിച്ചു. നിയമവിരുദ്ധ പ്രവർത്തനങ്ങൾ തടയൽ നിയമപ്രകാരം (യു.എ.പി.എ) സംഘടനയെ കേന്ദ്രസർക്കാർ നിരോധിച്ചിട്ടുണ്ട്. പാർടിയെ മാത്രമല്ല, അതിന്റെ ബഹുജന സംഘടനകളെന്നു കരുതപ്പെടുന്ന സംഘടനകളെയും നിരോധിച്ചതാണ്. 1967ൽ പശ്ചിമബംഗാളിലെ നക്‌സൽ ബാരിയിൽ നടന്ന കർഷക സമരത്തെ തുടർന്ന് മാവോയിസറ്റുകൾ നക്‌സലൈറ്റുകൾ എന്നും അറിയപ്പെടുന്നു. 2006ൽ പ്രധാനമന്ത്രിയായിരുന്ന ഡോ. മൻമോഹൻസിങ് മാവോയിസ്റ്റുകളെ ഇന്ത്യയുടെ ആഭ്യന്തരസുരക്ഷ നേരിടുന്ന ഏറ്റവും പ്രധാന വെല്ലുവിളിയെന്നു വിശേഷിപ്പിച്ചിരുന്നു.ഇന്ത്യയിൽ ഏകദേശം5കോടി അടിച്ചമർത്തപ്പെട്ട ജനവിഭാഗങ്ങളുടെ പിന്തുണയും 35 ഓളം ജില്ലകൾ ഉൾപ്പെടുന്ന വിമോചിത മേഖലകളും എഴുത്തുകാർ, വിദ്യാർഥികൾ, അദ്ധ്യാപകർ, സാമൂഹ്യപ്രവർത്തകൾ തുടങ്ങി ലക്ഷകണക്കിന് ബുദ്ധിജീവികൾ ഇന്ത്യയിലുടനീളം മാവോയിസ്റ്റുകൾക്ക് അനുഭാവികളായ ഉണ്ടെന്നു ഗവണ്മെന്റ്രഹസ്യാനേഷണ രേഖകൾ പറയുന്നു.\nസാമ്രാജ്യത്വ ശക്തികളും ദല്ലാൾ ബൂർഷ്വാസിയും ജൻമിത്വ ശക്തികളും ചേർന്ന ഒരു മുന്നണിയാണ് ഇന്ത്യൻ സർക്കാരെന്ന്ാണ് സി.പി.ഐ മാവോയിസ്റ്റ് വിലയിരുത്തുന്നത്. അതിനാൽ, നീണ്ടു നിൽക്കുന്ന ജനകീയയുദ്ധമാണ് പാർടി സമരമാർഗ്ഗമായി മുന്നോട്ടുവക്കുന്നത്. പാർടി പരിപാടിയിൽ ഇത് വ്യക്തമായി രേഖപ്പെടുത്തിയിട്ടുണ്ട്.\nസിദ്ധാന്തങ്ങളെയും തത്ത്വശാസ്ത്രങ്ങളെയും അടിസ്ഥാനമാക്കിയാണ് സി.പി.ഐ. ാധിപത്യ വിപ്ലവത്തിലൂടെ തൊഴിലാളി വർഗ്ഗത്തിന്റെ നേതൃത്വത്തിലുള്ള ഒരു ഭരണകൂടം സ്ഥാപിക്കുക വഴി സോഷ്യലിസവും കമ്മ്യൂണിസവും കൈവരുത്തുക എന്നതാണ് സി.പി.എംമിന്റെ ആത്യന്തികമായ ലക്ഷ്യം.. മനുഷ്യൻ മനുഷ്യനെ ചൂഷണം ചെയ്യുന്ന നിവലിലുള്ള വ്യവസ്ഥിതി ഇല്ലാതെയാക്കുവാനും അദ്ധ്വാനിക്കുന്ന ജനവിഭാഗങ്ങളുടെ മോചനത്തിന് മാർക്സിസ്റ്റ്-ലെനിനിസ്റ്റ് പ്രത്യയശാസ്ത്രങ്ങൾക്ക് മാത്രമേ കഴിയുകയുള്ളൂ എന്നുമാണ് സി.പി.ഐ. (എം)-ന്റെ അടിസ്ഥാന വിശ്വാസങ്ങളിലൊന്ന്പോളിറ്റ് ബ്യൂറോ.\nപ്രധാന വർഗ്ഗ ബഹുജന സംഘടനകൾ[തിരുത്തുക]\n"https://ml.wikipedia.org/w/index.php?title=കമ്മ്യൂണിസ്റ്റ്_പാർട്ടി_ഓഫ്_ഇന്ത്യ_(മാവോയിസ്റ്റ്)&oldid=3522878" എന്ന താളിൽനിന്ന് ശേഖരിച്ചത്


എന്ത് ചോദ്യമാണിത്? ഇത് പരിഹാരമാണോ അതോ ശിക്ഷയോ? അറപ്പ് മാത്രമാണ് തോന്നുന്നത്,' തപ്സി - metromatinee.com Lifestyle Entertainment & Sports\nപ്രായപൂര്‍ത്തിയാകാത്ത പെണ്‍കുട്ടിയെ ബലാത്സംഗം ചെയ്ത കേസില് അറസ്റ്റില് നിന്ന് തനിക്ക് സംരക്ഷണം വേണമെന്ന ആവശ്യവുമായി കോടതിയെ പ്രതിയോട്, പീഡനത്തിനിരയായ പെണ്‍കുട്ടിയെ വിവാഹം കഴിക്കുമോ എന്നുള്ള സുപ്രീം കോടതി ചീഫ് ജസ്റ്റിസിന്റെ ചോദ്യം കഴിഞ്ഞ ദിവസം ഏറെ വിവാദമായിരുന്നു. സുപ്രീംകോടതി ചീഫ് ജസ്റ്റിസായ എസ്.എ. ബോബ്ഡെയാണ് പ്രതിയോട് ഇരയെ വിവാഹം കഴിക്കുമോ എന്ന് ചോദിക്കുകയുണ്ടായത്. നിരവധി പേരാണ് ഈ വിഷയത്തില് ചീഫ് ജസ്റ്റിനെ വിമര്‍ശിച്ച് രംഗത്തെത്തിയിരിക്കുന്നത്.\nഇതിനെതിരെ രൂക്ഷ വിമര്‍ശനം അറിയിച്ചിരിക്കുകയാണ് ബോളിവുഡ് നടി തപ്സി പന്നു. ‘ആ പെണ്‍കുട്ടിയോട് ഈ ചോദ്യം ആരെങ്കിലും ചോദിച്ചിരുന്നോ, തന്നെ പീഡിപ്പിച്ചവനെ വിവാഹം കഴിക്കാന് അവള്‍ക്ക് ആഗ്രഹമുണ്ടോയെന്ന്? എന്ത് ചോദ്യമാണിത്? ഇത് പരിഹാരമാണോ അതോ ശിക്ഷയോ? ഇതിനോട് അറപ്പ് മാത്രമാണ് തോന്നുന്നത്,’ തപ്സി ട്വീറ്റ് ചെയ്തിരിക്കുകയാണ്.\nമാര്‍ച്ച് ഒന്നിനാണ് ബലാത്സംഗ കേസിലെ സുപ്രീം കോടതി ചീഫ് ജസ്റ്റിസ് എസ്.എ ബോബ്ഡെയുടെ വിചിത്രമായ നിര്‍ദ്ദേശം. നിരവധിപേരാണ് ഇതിനെതിരെ രംഗത്തെത്തിയത്. മഹാരാഷ്ട്ര സ്റ്റേറ്റ് ഇലക്ട്രിക് പ്രൊഡക്ഷന് കമ്പനിയില് ടെക്നീഷ്യനായ മോഹിത് സുഭാഷ് ചവാനെതിരേയാണ് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ചതിന് പോക്സോ നിയമപ്രകാരം പൊലീസ് കേസെടുത്തിരുന്നത്.\nഈ കേസിലെ ജാമ്യാപേക്ഷ പരിഗണിക്കുന്നതിനിടെയിലായിരുന്നു പ്രതിഭാഗം അഭിഭാഷകനോട് ചീഫ് ജസ്റ്റിസ് ഈ ചോദ്യം ചോദിക്കുകയുണ്ടായത്. ഗായിക സോന മഹാപത്ര, ഫാഷന് ഫോട്ടോഗ്രാഫര് അതുല് കസബേക്കര് തുടങ്ങി നിരവധിപേര് ഇതിനെതിരെ ട്വീറ്റുകളുമായി എത്തിയിട്ടുണ്ട്. പെണ്‍കുട്ടിയെ വിവാഹം കഴിക്കാനാവില്ലെന്ന് പ്രതി പറഞ്ഞതോടെ പ്രതിയുടെ അറസ്റ്റ് നാല് ആഴ്ചത്തേക്ക് സ്റ്റേ ചെയ്ത് ചീഫ് ജസ്റ്റിസ് ഉത്തരവിട്ടിട്ടുമുണ്ട്.\nഫിലിംഫെയര് പുരസ്‌കാരം; മികച്ച നടന് ഇര്‍ഫാന് ഖാന്, നടി തപ്സി പന്നു\nസ്ത്രീകള് തങ്ങളുടെ ബിക്കിനി ചിത്രങ്ങള് പങ്കുവെക്കുമ്പോള് ആക്രമിക്കപ്പെടുന്നുണ്ട്; വിമര്‍ശനങ്ങള്‍ക്കും പരിഹാസങ്ങള്‍ക്കുമെതിരെ താപ്സി പന്നു\nതന്റെ പുതിയ വിശേഷം പങ്കിട്ട് താപ്‌സി പന്നു; വൈറലായി ചിത്രങ്ങള്\nRelated Topics:socialmedia, thapsi pannu


എവിടെയായിരുന്നു മമ്മൂട്ടിയുടെ മുത്ത്? ഇടവേളയ്ക്ക് ശേഷം അമരത്തിലെ മാതു സിനിമയിലേക്ക് തിരിച്ചെത്തുന്നു | Mathu back in cinema after long gap - Malayalam Filmibeat\n| Published: Monday, March 4, 2019, 16:57 [IST]\nഅമരമെന്ന ഒരൊറ്റ സിനിമ മതി മാതുവെന്ന അഭിനേത്രിയെ ഓര്‍ക്കാന്.മമ്മൂട്ടിയുടെ സിനുമാജീവിതത്തിലെ എക്കാലത്തെയും മികച്ച സിനിമകളിലൊന്നായ അമരത്തില് അദ്ദേഹത്തിന്‍രെ മകളായെത്തിയത് മാതുവായിരുന്നു. മലയാളത്തിന് പുറമെ തമിഴിലും തെലുങ്കിലും കന്നഡയിലുമൊക്കകെ സജീവമായിരുന്നു ഈ അഭിനേത്രി. വിവാഹത്തോടെ സിനിമയില് നിന്നും ബൈ പറഞ്ഞ താരം വര്‍ഷങ്ങള് നീണ്ട ഇടവേള അവസാനിപ്പിച്ച് സിനിമയിലേക്ക് തിരിച്ചെത്തുകയാണെന്നുള്ള വിവരം അടുത്തിടെ പുറത്തുവന്നിരുന്നു. അനിയന് കുഞ്ഞും തന്നാലായത് എന്ന ചിത്രത്തിലൂടെയാണ് ഈ താരം തിരിച്ചുവരുന്നത്. സിനിമയില് സജീവമല്ലാതിരുന്ന സമയത്ത് തനിക്ക് ശരിക്കും മിസ്സിങ്ങ് അനുഭവപ്പെട്ടിരുന്നുവെന്നും താരം പറയുന്നു.\nമാധവി എന്നായിരുന്നു തന്റെ യഥാര്‍ത്ഥ പേരെന്നും ആ പേരില് ഒരു അഭിനേത്രിയുള്ളതിനാല് നെടുമുടി വേണുസാര് മാതുവാക്കുകയായിരുന്നുവെന്നും താരം പറയുന്നു. ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിനിടയിലാണ് മാതു കാര്യങ്ങള് പങ്കുവെച്ചത്. എന്‍ടി ആറിന്‍രെ മാനേജരായിരുന്നു അച്ഛന്. കുറച്ച് സിനിമകളിലും അദ്ദേഹം അഭിനയിച്ചിരുന്നു. അമ്മയായിരുന്നു തന്റെ സിനിമകള് തിരഞ്ഞെടുത്തിരുന്നത്. അമരത്തെക്കുറിച്ചോര്‍ക്കുമ്പോള് നിരവധി നല്ല മുഹൂര്‍ത്തങ്ങളാണ് മനസ്സിലേക്ക് ഓടിവരുന്നത്. കടല്‍ത്തീരത്തുള്ള ചിത്രീകരണമൊക്കെ നന്നായി ആസ്വദിച്ചിരുന്നു. മമ്മൂട്ടിക്കും ഭരതനും ഒപ്പം പ്രവര്‍ത്തിക്കാന് കഴിഞ്ഞതില് സന്തോഷമുണ്ട്.\nമക്കളോടൊപ്പം സമയം ചെലവഴിക്കുന്നതിന് വേണ്ടിയാണ് സിനിമയില് നിന്നും മാറി നിന്നത്. സിനിമയില് നിന്നും അവസരം തേടിയെത്തിയിരുന്നുവെങ്കിലും അതൊന്നും സ്വീകരിച്ചിരുന്നില്ല. കുടുംബജീവിതത്തിനായിരുന്നു ആ സമയത്ത് കൂടുതല് പ്രാധാന്യം. ഇപ്പോള് മക്കളൊക്കെ വലുതായെന്നും താരം പറയുന്നു. രാജീവ്‌നാഥാണ് അനിയന്‍കുഞ്ഞും തന്നാലായത് എന്ന ചിത്രമൊരുക്കുന്നത്. അമേരിക്കയിലാണ് സിനിമയുടെ ചിത്രീകരണം. ഇത് തനിക്ക് സഹായകമാണെന്നും വീട്ടില് നിന്നും ലൊക്കേഷനിലേക്ക് അധികം ദൂരമില്ലെന്നും താരം പറയുന്നു.\nRead more about: mammootty mathu amaram മമ്മൂട്ടി മാതു അമരം\nMathu back in cinema after long gap\nStory first published: Monday, March 4, 2019, 16:57 [IST]


കൊവിഡ്: ആരോഗ്യപ്രവർത്തകരുടെ ഹോട്ടൽ വാടക നൽകാനാവില്ലെന്ന് സർക്കാർ; നിലപാട് നിയമയുദ്ധത്തിലേക്കോ? | government do not pay covid health workers hotel bill\nകൊവിഡ്: ആരോഗ്യപ്രവർത്തകരുടെ ഹോട്ടൽ വാടക നൽകാനാവില്ലെന്ന് സർക്കാർ; നിലപാട് നിയമയുദ്ധത്തിലേക്കോ?\nThiruvananthapuram, First Published 9, May 2020, 3:01 PM\nപ്രതിഫലം നൽകില്ലെന്ന സർക്കാരിന്റെ നിലപാട് നിയമയുദ്ധത്തിലേക്ക് നീങ്ങാനിടയുണ്ട്. ദുരന്തനിവാരണനിയമത്തിൽ പ്രതിഫലം നൽകാൻ വ്യവസ്ഥയുണ്ട് എന്നതാണ് കാരണം. എന്നാൽ പ്രതിഫലക്കാര്യത്തിൽ അന്തിമതീരുമാനം എടുത്തിട്ടില്ലെന്നാണ് ചുമതലയുള്ള ഉന്നത ഉദ്യോഗസ്ഥരുടെ നിലപാട്.\nതിരുവനന്തപുരം: സംസ്ഥാനത്ത് കൊവിഡ് പ്രതിരോധത്തിനായി ഡോക്ടർമാർ താമസിക്കുന്ന ഹോട്ടലുകൾക്കടക്കം ഒരു സ്ഥാപനത്തിനും വാടകയിനത്തിൽ പ്രതിഫലം നൽകില്ലെന്ന് സർക്കാർ. ക്വാറന്റയിനായി ഏറ്റെടുത്ത സ്ഥാപനങ്ങൾക്കും ഇത് ബാധകമാണ്. കണ്ണൂരിൽ കൊവിഡ് പ്രതിരോധം നടത്തുന്ന ഡോക്ടർമാരെ താമസിപ്പിച്ച ഹോട്ടലുകൾ റും വാടകയ്ക്കായി സമീപിച്ചപ്പോഴാണ് സർക്കാർ പ്രതിഫലമുണ്ടാകില്ലെന്ന് വ്യക്തമാക്കിയത്.9ലക്ഷത്തോളം രൂപയാണ് ഒന്നരമാസത്തോളമായി ആരോഗ്യപ്രവർത്തകർ താമസിക്കുന്നതിന്റെ ഭാഗമായുള്ള വാടകക്കുടിശ്ശിക.\nഹോട്ടൽ ദുരന്തനിവാരണനിയമപ്രകാരം ഏറ്റെടുത്തതാണെന്നാണ് ജില്ലാ ഭരണകൂടം നൽകിയ മറുപടി. അത് കൊണ്ട് പ്രതിഫലം നൽകില്ലെന്നാണ് മറുപടിയിൽ പറയുന്നത്. ഹോട്ടലിലെ ജീവനക്കാരുടെ ശമ്പളം, വൈദ്യുതിചാർജ്ജ് എന്നിവയും നാമമാത്രമായ ലാഭവും കണക്കാക്കിയാണ് ബിൽ നൽകിയതെന്നാണ് ഹോട്ടലുടമകൾ പറയുന്നത്. ഏറ്റവും ചുരുങ്ങിയത് വെള്ളം വൈദ്യുതി, ചാർജുകളിലെങ്കിലും ഇളവു നൽകണമെന്നാണ് അവരുടെ ആവശ്യം.\nസംസ്ഥാനത്ത് എല്ലാ ജില്ലകളിലും ഇത്തരത്തിൽ ഇരുപത്തിയഞ്ചോളം ഹോട്ടലുകളിൽ ആരോഗ്യപ്രവർത്തകർക്ക് താമസസൌകര്യമുണ്ട്. ബില്ല് നൽകിയ ഉടമകൾക്കൊക്കെ സമാനമായ മറുപടിയാണ് കിട്ടിയത്. പരസ്യപ്രതികരണത്തിന് പലരും തയ്യാറല്ല. ഇതിന് പുറമെ ക്വാറന്റൈയിൻ കേന്ദ്രങ്ങൾക്കായും നൂറോളം ഹോട്ടലുകൾ കണ്ടെത്തിയിട്ടുണ്ട്. കൂടൂതൽ പ്രവാസികളെത്തുന്നതോടെ അവിടെ കൊവിഡ് കെയർ കേന്ദ്രങ്ങളാക്കും.\nപ്രതിഫലം നൽകില്ലെന്ന സർക്കാരിന്റെ നിലപാട് നിയമയുദ്ധത്തിലേക്ക് നീങ്ങാനിടയുണ്ട്. ദുരന്തനിവാരണനിയമത്തിൽ പ്രതിഫലം നൽകാൻ വ്യവസ്ഥയുണ്ട് എന്നതാണ് കാരണം. എന്നാൽ പ്രതിഫലക്കാര്യത്തിൽ അന്തിമതീരുമാനം എടുത്തിട്ടില്ലെന്നാണ് ചുമതലയുള്ള ഉന്നത ഉദ്യോഗസ്ഥരുടെ നിലപാട്. നഷ്ടപരിഹാരപാക്കേജ് സർക്കാർ പിന്നീട് തീരുമാനിക്കും. ഇപ്പോളതിനുള്ള സമയമില്ലെന്നാണ് വിശദീകരണം.\nLast Updated 9, May 2020, 3:01 PM


സ്വകാര്യ കമ്പനികൾ കുപ്പിവെള്ള വില വർധിപ്പിച്ചു; ലിറ്ററിന് 20 രൂപ - Media Vision News\nHome Kerala സ്വകാര്യ കമ്പനികൾ കുപ്പിവെള്ള വില വർധിപ്പിച്ചു; ലിറ്ററിന് 20 രൂപ\nസ്വകാര്യ കമ്പനികൾ കുപ്പിവെള്ള വില വർധിപ്പിച്ചു; ലിറ്ററിന് 20 രൂപ\nഭക്ഷ്യസാമഗ്രികൾ കേന്ദ്ര അവശ്യ സാധന നിയമത്തിന്റെ പരിധിയിൽ വരുന്നതിനാൽ സംസ്ഥാനത്തിന് അധികാരമില്ലെന്നാണ് കോടതിയുടെ നിരീക്ഷണം. സംസ്ഥാന, കേന്ദ്രസർക്കാരുകൾ ആലോചിച്ച് വില നിയന്ത്രണത്തിനുള്ള ശിപാർശ മുന്നോട്ടു വയ്ക്കണമെന്നും കോടതി നിർദേശിച്ചു.\nPrevious articleകോണ്‍ഗ്രസുകാർക്കെതിരായ തീവ്രവാദ പരാമര്‍ശങ്ങള് പൊലീസ് പിന്‍വലിച്ചു\nNext articleഇന്ത്യയില് മൂന്ന് ഫുഡ് പാര്‍ക്കുകള് സ്ഥാപിക്കുന്നതില് ഒരെണ്ണം കേരളത്തില് തുടങ്ങുമെന്ന് യു.എ.ഇ ഉറപ്പുനല്‍കി: മുഖ്യമന്ത്രി


ക്വാറന്റീന് – WORDKET\nഉറക്കം കൂട്ടിക്കൊണ്ടു പോയിക്കിടത്തി\nഒരു പക്ഷേ ഇത്ര നേരത്തേ\nഅത്രമേല് തിരക്കിട്ട് അടുക്കളയിലേക്കോടി\nതിളച്ചുതൂവും ചായക്കരുകില് നില്‍ക്കുമ്പോള്\nഒരുപാട് മൂലകളില് നിന്ന് മീശ വിറപ്പിച്ച്\nതുറിച്ചു നോക്കിയെത്തുന്ന പാറ്റകളുണ്ടായിരുന്നു.\nസോപ്പു പതയില് കുളിച്ചു നില്‍ക്കുമ്പോള്\nജനലരുകിലൊളിച്ചിരുന്ന് തുറിച്ചു നോക്കുന്ന\nആ പല്ലിയേയും ഇപ്പോള് കാണുന്നേയില്ല.\nനടുവില് നിന്നു നനച്ചു തോര്‍ത്തും പോലുണ്ട്.\nഅടുക്കളയലമാരയില് പഞ്ചസാര ഡപ്പിക്കു ചുറ്റും\nനൃത്തം വെച്ചിരുന്ന ഉറുമ്പുകള്\nകൂട്ടത്തോടെ ഒഴിഞ്ഞു പോയിരിക്കണം.\nജനലഴികള്‍ക്കിടയിലൂടെ വഴി തെറ്റിയെത്തി\nഫാന് കറക്കത്തോട് മത്സരിച്ച്\nചിറകടിച്ചൊച്ച വെച്ചു തളര്‍ന്നു\nഅതിൻ്റെ നിഴല് പോലുമില്ല.\nഎപ്പോഴകത്തു കയറി എന്ന മട്ടിലമ്പരപ്പിച്ച്\nഅതിവേഗമോടും സെക്കന്റ് സൂചിയെ\nഗൗനിക്കാതെ ചുവരിലെ ക്ലോക്കിനെതിര്‍വശം\nഉറ്റുനോക്കി ഒച്ച വെക്കാതിരുന്ന\nഇത്രവേഗം പറന്നകന്നു പോയത്.\nഇല്ല.. ബാല്‍ക്കണി ജനലോരത്ത്\nഅട്ടകളുടെ ഇഴഞ്ഞു പോക്കില്ല.\nപഴുതാരയുടെ പൊടി പോലുമില്ല.\nഒട്ടു മിക്ക നേരങ്ങളിലും\nആ കറുത്ത പ്രാക്കളെയും കാണുന്നില്ല.\nഇല്ല.. ഉറക്കത്തിനും ഉച്ചയ്ക്കും\nഇടയിലുള്ള ആ കൊച്ചു മയക്കത്തില്\nപണ്ട് വീട്ടിലെ പിടക്കോഴിയെ പോലെ\nപുള്ളിൻ്റെ നേര്‍ത്ത കൂവല് പോലുമില്ല.\nവീണുടഞ്ഞുറങ്ങാന് പോകും നേരം\nകണ്ണിമകളെ ഞെട്ടിച്ചു കേള്‍പ്പിച്ചിരുന്ന\nമൂങ്ങയുടെ മുരളല് പോലുമില്ല.\nഒരുപക്ഷേ, ഭൂമിയില് മനുഷ്യൻ\nസ്വയം നിരീക്ഷണത്തില് കഴിയുന്ന\nവീടുകളിലേക്ക് മറ്റൊരു ജീവിയും\nപ്രകൃതി അവരുടെ മാത്രം\nഭൂമിയില് ഒറ്റപ്പെട്ടുപോയവൻ്റെ വേനല്‍ക്കാല വസതിയിലാണ് ഇന്നത്തെ ഏകാന്തത


ഡാന്‍സും കയ്യടിയും ? – Islam Padasala\nചോ: പരിപാടികളിലും കലാസ്വാദനവേളയിലും പ്രോത്സാഹനാര്‍ഥം നല്‍കുന്ന കയ്യടിയും സന്തോഷപ്രകടനാര്‍ഥമുള്ള ഡാന്‍സും ഇസ്‌ലാമില് അനുവദനീയമാണോ?\nഉത്തരം: ഇസ്‌ലാമികനിയമങ്ങള് നാട്ടുസമ്പ്രദായങ്ങളെയും ആരാധനാരീതികളെയും വേറിട്ടുതന്നെയാണ് കാണുന്നത്. നാട്ടുസമ്പ്രദായങ്ങളെ സംബന്ധിച്ച് പറയുകയാണെങ്കില് ഇസ്‌ലാമിലെ അടിസ്ഥാനതത്ത്വങ്ങള്‍ക്ക് വിരുദ്ധമായി വരാത്തിടത്തോളം കാലം അതനുവദനീയമാണ്.\nകയ്യടി വിലക്കപ്പെട്ടതായിത്തീരുന്നത് ബഹുദൈവവിശ്വാസികള്‍ക്കുള്ളതുപോലെ മതാചാരത്തിന്റെ ഭാഗമായി അത് മാറുമ്പോഴാണ്. അല്ലാഹു അക്കൂട്ടരെക്കുറിച്ച് പറയുന്നത് കാണുക: ‘ആ ഭവനത്തിങ്കല് അവരുടെ പ്രാര്‍ഥന വെറും ചൂളംവിളിയും കൈകൊട്ടുമല്ലാതൊന്നുമല്ല'(അല് അന്‍ഫാല് 35). അതിനാല് ആരാധനാനുഷ്ഠാനത്തിന്റെ ഭാഗമായി കയ്യടി ഇസ്‌ലാമില് അനുവദനീയമല്ല. നബിതിരുമേനി (സ)പറഞ്ഞു:’ആരെങ്കിലും ഈ മതത്തില് പുതുതായി എന്തെങ്കിലും കൊണ്ടുവന്നാല് അത് തള്ളപ്പെടേണ്ടതാണ്.'(അബൂദാവൂദ്)\nമതാനുഷ്ഠാനങ്ങളുടെ ഭാഗമായി അത്തരത്തിലുള്ള ഒന്ന് വന്നാല് അതിനെ വിലക്കുകയെന്നതാണ് പൊതുതത്ത്വം; മറിച്ചുള്ളതിന് തെളിവില്ലെങ്കില് എന്ന് പണ്ഡിതനായ ഇബ്‌നുതൈമിയ്യ പറഞ്ഞിരിക്കുന്നു. അതിനാല് നാട്ടുസമ്പ്രദായം എന്ന നിലക്ക് അനുവാദം എന്നതാണ് ഉത്തരം. കാരണം അതനുവദനീയമല്ല എന്നതിന് തെളിവില്ല. അതിനാല് ആരെയെങ്കിലും സ്വീകരിക്കാനോ പ്രോത്സാഹിപ്പിക്കാനോ ആണ് കയ്യടിയെങ്കില് അത് അനുവദനീയമാണ്. കാരണം, അങ്ങനെ ചെയ്യുന്നതിന് ഇസ്‌ലാമില് വിലക്ക് കാണുന്നില്ല.\nഡാന്‍സിനെപ്പറ്റി പറയുകയാണെങ്കില് ലൈംഗികതയും അശ്ലീലതയും പ്രോത്സാഹിപ്പിക്കുംവിധം ആണും പെണ്ണും ഇടചേര്‍ന്നുകൊണ്ടുള്ളവ അനുവദനീയമല്ല. ആണുങ്ങള് തനിച്ചോ പെണ്ണുങ്ങള് തനിച്ചോ ഡാന്‍സ് പക്ഷേ ഹറാമല്ല. നബിതിരുമേനി തന്നെ സന്ദര്‍ശിക്കാന് വന്ന ഏതോപ്യക്കാരുടെ വില്ലും കുന്തവുമേറ്റിക്കൊണ്ടുള്ള നൃത്തത്തിന് അനുവാദം കൊടുത്തിട്ടുണ്ട്. അത് ഏതെങ്കിലും മതാചാരത്തിന്റെ ഭാഗമായിരുന്നില്ലെന്ന് പ്രത്യേകമോര്‍ക്കണം. അത് അന്നത്തെ സമൂഹത്തില് സര്‍വസാധാരണമായിരുന്ന സംഗതിയായിരുന്നു.


വെരികോസ് വൈൻ ഇനി മണിക്കൂറുകൾക്കുള്ളിൽ പൂർണമായും സുഖപ്പെടുത്താം... - Oman Job Vacancy\nവെരികോസ് വൈൻ ഇനി മണിക്കൂറുകൾക്കുള്ളിൽ പൂർണമായും സുഖപ്പെടുത്താം...\nശരീരകലകൾക്ക് ഓക്സിജൻ നൽകിയശേഷം കലകളിൽ നിന്ന് ലഭിക്കുന്ന കാർബൺ ഡൈ ഓക്സൈഡ് എന്ന മലിനവസ്തുവിനെ പുറന്തള്ളാനും ഓക്സിജൻ സമ്പുഷ്ടമാക്കാനും കലകളിൽ നിന്ന് രക്തം ഹൃദയത്തിലേയ്ക്ക തിരിച്ചെത്താൻ സഹായിക്കുന്ന രക്തക്കുഴലുകളാണ് സിരകൾ അഥവാ വെയിനുകൾ. സിരകൾക്കകത്ത് മുന്നോട്ടുള്ള രക്തപ്രവാഹത്തിന് സഹായിക്കുവാൻ നിരവധി സൂക്ഷ്മവാൽവുകൾ കാണപ്പെടുന്നു. കാലിന്റെ അറ്റത്തുനിന്നും ഹൃദയം പോലൊരു പമ്പിംഗ് ഉപകരണമില്ലാതെ രക്തം മുകളിലേയ്ക്കൊഴുകിയെത്തുന്നതിനുകാരണം ഈ വാൽവുകളും സിരകളെ അമർത്തുന്ന പേശികളുമാണ്. ഈ വാൽവുകളുടെ പ്രവർത്തനത്തിലുണ്ടാകുന്ന തകരാറുമൂലം രക്തത്തിന്റെ ഒഴുക്കു തടസ്സപ്പെടുകയും സിരകൾ വളഞ്ഞ് വികസിക്കുകയും ചെയ്യുന്ന അവസ്ഥയാണ് വേരിക്കോസ് വെയിൻ.\nഭൂഗുരുത്വം മൂലം കൂടുതൽ രക്തം കാലുകളിൽത്തന്നെ തങ്ങിനിൽക്കാനിടയുണ്ട്. അമിതവണ്ണമുള്ളവരും കൂടുതൽ സമയം നിന്നുകൊണ്ടുജോലി ചെയ്യേണ്ടിവരുന്നവരിലും സിരകൾ വളഞ്ഞ വികൃതരൂപം പ്രാപിക്കുന്നു. പ്രൊജസ്ട്രോൺ എന്ന സ്ത്രീഹോർമോണിനും സ്ത്രീകളിൽ ഈ അവസ്ഥ ഉണ്ടാക്കുന്നതിന് പങ്കുണ്ട്. വളരെക്കാലത്തേയ്ക്കു നീണ്ടുനിൽക്കുന്ന വേരിക്കോസിൽ കാലുകഴപ്പ്, വ്രണങ്ങൾ, നീര് എന്നിവയുണ്ടാക്കുന്നു. വേരിക്കോസ് വ്രണങ്ങൾ കരിയാൻ വളരെക്കൂടുതൽ കാലതാമസം വരുന്നതാണ്.\nഇത്തരം അസുഖങ്ങളുള്ളവർ വളരെക്കൂടുതൽ നിൽക്കുന്നത് ഒഴിവാക്കണം. ഇടയ്ക്കിടെ നടക്കുന്നതും ഇറുകിയ അടിവസ്ത്രങ്ങൾ ഉപയോഗിക്കാതിരിക്കുന്നതും അമിതവണ്ണം കുറയ്ക്കുന്നതും രോഗചികിത്സയ്ക്ക് അത്യന്താപേക്ഷിതമാണ്. ശസ്ത്രക്രിയയാണ് ഇതിനുള്ള പ്രധാന ചികിത്സ. എൻഡ്രാവെനസ് ലേസർതെറാപ്പി എന്നറിയപ്പെടുന്ന ചികിത്സയും ഫലപ്രദമാണ്.


ലെബനാനിലെ സ്‌ഫോടനം: മരണം 100 ആയി, അടിയന്തരാവസ്ഥ നടപ്പിലാക്കും | islamonlive\nHome/News/ലെബനാനിലെ സ്‌ഫോടനം: മരണം 100 ആയി, അടിയന്തരാവസ്ഥ നടപ്പിലാക്കും\nബെയ്‌റൂത്ത്: ലെബനാന് തലസ്ഥാനമായ ബെയ്‌റൂത്തിലെ വെയര്‍ഹൗസിലുണ്ടായ ഉഗ്രസ്‌ഫോടനത്തില് മരിച്ചവരുടെ എണ്ണം 100 ആയി ഉയര്‍ന്നു. നാലായിരത്തിലേറെ പേര്‍ക്ക് പരുക്കുണ്ട്. മൂന്ന് ലക്ഷം പേര്‍ക്കാണ് വീട് നഷ്ടപ്പെട്ടത്. മരണസംഖ്യ ഇനിയും വര്‍ധിക്കാനിടയുണ്ടെന്ന് അധികൃതര് പറഞ്ഞു. സ്‌ഫോടനം നടന്ന സ്ഥലത്ത് കെട്ടിടാവശിഷ്ടങ്ങള്‍ക്കിടയില് രക്ഷാപ്രവര്‍ത്തനം ഇപ്പോഴും പുരോഗമിക്കുകയാണ്. രാജ്യത്ത് ഉടന് തന്നെ അടിയന്തരാവസ്ഥ നടപ്പിലാക്കുമെന്ന് ലെബനാന് പ്രസിഡന്റ് മൈക്കല് ഔന് പറഞ്ഞു. സ്‌ഫോടനത്തില് നഗരമൊന്നടങ്കം പ്രകമ്പനം കൊണ്ടു. ഇതിന്റെ ഞെട്ടലില് നിന്ന് നഗരവാസികള് ഇപ്പോഴും മുക്തരായിട്ടില്ല. വ്യാപകമായ നാശനഷ്ടമാണ് ഉണ്ടായിരിക്കുന്നത്. നിരവധി കെട്ടിടങ്ങള് തകര്‍ന്നു. അനവധി കെട്ടിടങ്ങള്‍ക്ക് കേടുപാടുകള് സംഭവിച്ചിട്ടുണ്ട്.\nകഴിഞ്ഞ ദിവസം രാത്രിയാണ് രാജ്യത്തെ നടുക്കി കൂറ്റന് സ്‌ഫോടനം അരങ്ങേറിയത്. ബെയ്‌റൂത്ത് തുറമുഖത്തിന് സമീപം സ്‌ഫോടക വസ്തുക്കള് സൂക്ഷിക്കുന്ന കെട്ടിടമാണ് പൊട്ടിത്തെറിച്ചത്. തൊട്ടുപിന്നാലെ മറ്റൊരു സ്‌ഫോടനവും അരങ്ങേറി. സ്‌ഫോടനത്തിന്റെ കാരണം ഇതുവരെ വ്യക്തമായിട്ടില്ല. തുറമുറഖത്തിന് സമീപം 2750 ട\nണ് അമോണിയം നൈട്രേറ്റ് സൂക്ഷിച്ചിരുന്ന വെയര്‍ഹൗസിനാണ് തീപിടിച്ചതെന്നാണ് അധികൃതര് പറയുന്നത്. ആറ് വര്‍ഷമായി ഈ വെയര്‍ഹൗസ് ഇവിടെ പ്രവര്‍ത്തിക്കുന്നുണ്ട്.\nസ്‌ഫോടനത്തിന്റെ ആഘാതം നഗരത്തിന്റെ പ്രാന്തപ്രദേശങ്ങളിലും വ്യാപക നാശനഷ്ടമുണ്ടാക്കിയിട്ടുണ്ട്. രാജ്യത്തെ സ്ഥിതിഗതികള് വിലയിരുത്താന് പ്രസിഡന്റ് മൈക്കല് ഓന് ബുധനാഴ്ച രാവിലെ അടിയന്തര ക്യാബിനറ്റ് യോഗം വിളിച്ചു ചേര്‍ത്തിട്ടുണ്ട്. രണ്ടാഴ്ചത്തേക്ക് അടിയന്തരാവസ്ഥ പ്രഖ്യാപിക്കാനാണ് നീക്കം. ദുരന്തബാധിതരുടെ സുരക്ഷക്ക് സൈന്യം മേല്‍നോട്ടം വഹിക്കണമെന്ന് സുപ്രീം ഡിഫന്‍സ് കൗണ്‍സില് പറഞ്ഞു.\nസ്‌ഫോടനത്തിനു പിന്നാലെ രാജ്യത്തെ ഉന്നത പ്രതിരോധ കൗണ്‍സില് യോഗം പ്രസിഡന്റ് മൈക്കല് ഔന് വിളിച്ചു ചേര്‍ത്തിരുന്നു. ബുധനാഴ്ച ദു:ഖാചരണ ദിനമായി ആചരിക്കുമെന്ന് പ്രധാനമന്ത്രി ഹസന് ദിയാബ് പറഞ്ഞു. സ്‌ഫോടനത്തെക്കുറിച്ച് വിദഗ്ധ അന്വേഷണം നടത്തി അഞ്ച് ദിവസത്തിനുള്ളില് കുറ്റക്കാരെ കണ്ടെത്തണമെന്നും സ്‌ഫോടനത്തിന്റെ മുഴുവന് ഉത്തരവാദിത്വവും അവര്‍ക്കാണെന്നും പ്രധാനമന്ത്രി പറഞ്ഞു.\nഅറബ് ഉച്ചകോടിയിലെ ആരോപണങ്ങള് അടിസ്ഥാനരഹിതമെന്ന് ഇറാന്\nഖത്തര് ലോകകപ്പ്: തൊഴിലാളികള്‍ക്ക് ശമ്പളം നല്‍കാത്ത കമ്പനിയെ ഒഴിവാക്കി\nലിബിയയില് പ്രത്യേക ഫ്രഞ്ച് സൈന്യം ഉള്ളതായി ഫ്രാന്‍സ് അംഗീകരിച്ചു


പദ്ധതികള് വൈകുന്നതിനെതിരെ കാപ്പന്. നാളെ അടിയന്തിര കൗണ്‍സില് വിളിക്കും\nHomePALAപദ്ധതികള് വൈകുന്നതിനെതിരെ കാപ്പന്. നാളെ അടിയന്തിര കൗണ്‍സില് വിളിക്കും\nmeenachilnews Friday, February 26, 2021\nപാലാ മണ്ഡലത്തില് അനുവദിച്ചിരിക്കുന്ന വിവിധ പദ്ധതികള് രാഷ്ട്രീയ വിരോധത്തിന്റെ പേരില് തടസ്സപ്പെടുത്തുന്നുവെന്ന ആരോപണവുമായി മാണി സി കാപ്പന് എംഎല്‍എ. തെരഞ്ഞെടുപ്പ് നോട്ടിഫിക്കേഷന് ഉടന് വരാനിരിക്കെ പദ്ധതികള് തടസ്സപ്പെടുത്താന് കേരള കോണ്‍ഗ്രസ് ശ്രമിക്കുന്നുവെന്നാണ് ആക്ഷേപം.\nരാവിലെ നഗരസഭാ ഓഫീസിലെത്തി സെക്രട്ടറിയുമായി ഇവ തടസ്സപെടുന്നതിനെ കുറിച്ച് എംഎല്‍എ ആരാഞ്ഞു. എംഎല്‍എയ്‌ക്കൊപ്പം യുഡിഎഫ് കൗണ്‍സിലര്‍മാരുമെത്തി. ഭരണപക്ഷ കൗണ്‍സിലറായ ബിനു പുളിക്കക്കണ്ടവും മറുപടി നല്കാൻ സെക്രട്ടറിയുടെ സമീപം എത്തി.\nചെറിയാന് കാപ്പന് മെമ്മോറിയല് പാലാ മുന്‍സിപ്പല് സ്റ്റേഡിയത്തിലെ വോളിബോള് കോര്‍ട്ട് നവീകരണത്തിനും അനുബന്ധ സൗകര്യങ്ങള്‍ക്കുമായി 15 ലക്ഷം രൂപ അനുവദിച്ചിരുന്നു. ഈ പണികള് ആരംഭിച്ചിട്ടില്ല. ഈ പദ്ധതിയ്ക്ക് ഓഡിറ്റ് തടസങ്ങളുണ്ടെന്നാണ് സെക്രട്ടറി പറഞ്ഞത്. അത് കാപ്പന് നിഷേധിച്ചു.\nപുലിയന്നൂര് പാലത്തിന് സമീപം വെയിറ്റിംഗ് ഷെഡ് നിര്‍മാണത്തിന്4ലക്ഷം അനുവദിച്ചെങ്കിലും നടപടിയായില്ല. 12 ലക്ഷം രൂപ എംഎല്‍എ ഫണ്ടില് നിന്നും അനുവദിച്ച കണ്ണമറ്റം ഊരാശാല റോഡ് നിര്‍മാണവും വൈകുകയാണ്. മുരിക്കുംപുഴ തോണിക്കടവ് ഇന്റര്‍നാഷണല് ജിംന്യേഷ്യം റോഡ് നിര്‍മാണത്തിന് ഒരു ലക്ഷവും അനുവദിച്ചിരുന്നു. ഇവയെല്ലാം മന്ദഗതിയിലാണ്.\nസെക്രട്ടറിയുമായി നടത്തിയ ചര്‍ച്ചയെ തുടര്‍ന്ന് പദ്ധതികള് സംബന്ധിച്ച് ഉടന് റിപ്പോര്‍ട്ട് തയറാക്കാനും ഇന്നുതന്നെ ഇവ ലഭ്യമാക്കാനും നടപടി സ്വീകരിക്കാമെന്ന് സെക്രട്ടറി അറിയിച്ചു. നാളെ അടിയന്തിര കൗണ്‍സില് വിളിച്ച് തുടര് നടപടികളും സ്വീകരിക്കും. തെരഞ്ഞെടുപ്പ് പ്രഖ്യാപിച്ചാല് പണികള് നടക്കില്ലെന്ന അവസ്ഥയുള്ളതിനാല് അതിന് മുന്‍പേ പദ്ധതി പ്രവര്‍ത്തനമാരംഭിക്കാനാണ് എംഎല്‍എ ലക്ഷ്യമിടുന്നത്.


അസമത്വം അമ്പരപ്പിക്കുന്നതെന്ന് ഓക്സ് ഫാം റിപ്പോർട്ട്\n1.8k Views by Blive News January 21, 2019, 10:03 am inNews, TOP READS\nഅസമത്വത്തിന്റെ ഞെട്ടിക്കുന്ന കണക്കുകളുമായി ഓക്സ് ഫാം 2019 റിപ്പോർട്ട് പുറത്തിറങ്ങി.ദേശീയ സമ്പത്തിന്റെ 51.53 ശതമാനവും കയ്യടക്കി വച്ചിരിക്കുന്നത് കേവലം ഒരു ശതമാനം വരുന്ന അതി സമ്പന്നരാണ്.\nഅതേ സമയം ഏറ്റവും അടിത്തട്ടിലുള്ള 60 ശതമാനത്തിന്റെ മൊത്തം സമ്പത്ത് കേവലം 4.8 ശതമാനവും. സാമ്പത്തിക അസമത്വം ജനാധിപത്യത്തെ തുരങ്കം വെയ്ക്കുന്നതായി റിപ്പോർട്ട് കുറ്റപ്പെടുത്തുന്നു.\nരാജ്യത്തെ അതിസമ്പന്നരുടെ കൈകളിലേക്ക് ദേശീയ സമ്പത്ത് മുഴുവൻ കേന്ദ്രീകരിക്കുന്നു. സമ്പന്നർ കൂടുതൽ സമ്പന്നരാവുകയും ദരിദ്രർ കൂടുതൽ ദരിദ്രരാവുകയും ചെയ്യുന്ന അവസ്ഥയാണ് ഇന്നുള്ളത്.\nലോകമെങ്ങും ഈ പ്രവണതയാണ് കാണുന്നത്. ലോക ജനസംഖ്യയുടെ പകുതിയോളം വരുന്ന (3.8 ബില്യൺ ) ആഗോള ദരിദ്രരുടെ സമ്പത്ത് ഒരു വർഷത്തിനുള്ളിൽ 11 ശതമാനം കുറവ് രേഖപ്പെടുത്തി. അതേ സമയം കഴിഞ്ഞ രണ്ടു വർഷങ്ങളിലായി ഓരോ രണ്ടു ദിവസത്തിലും പുതിയൊരു ശതകോടീശ്വരൻ ലോകത്ത് ഉയർന്നു വരുന്നുണ്ട്.\n2018 ൽ രാജ്യത്തെ ഒരു ശതമാനം വരുന്ന അതിസമ്പന്നരുടെ സമ്പത്ത് 39 ശതമാനം വർദ്ധനവ് രേഖപ്പെടുത്തിയപ്പോൾ അടിത്തട്ടിലുള്ള 50 ശതമാനം പേരുടെ സമ്പദ് വളർച്ച കേവലം3ശതമാനം മാത്രമാണ്.\nലോക ജനസംഖ്യയുടെ പകുതിയോളം വരുന്ന 3.8 ബില്യൺ ആളുകളുടെ മൊത്തം സമ്പത്തിന്റെ അത്രതന്നെ വരും ലോകത്തെ 26 ധനാഢ്യരുടെ കൈകളിൽ കേന്ദ്രീകരിച്ചിട്ടുള്ള സമ്പത്തെന്ന് റിപ്പോർട്ട് ചൂണ്ടിക്കാട്ടുന്നു. തൊട്ടു മുൻപത്തെ വർഷം ഈ ധനാഢ്യരുടെ എണ്ണം 43 ആയിരുന്നു.\nരാജ്യത്തെ സ്ത്രീകൾ അങ്ങേയറ്റം ഭീകരമായ സാമ്പത്തിക അസമത്വമാണ് അനുഭവിക്കുന്നത് എന്ന് സെക്സിസ്റ്റ് അസമത്വം എന്ന തലക്കെട്ടിൽ വിശദീകരിക്കുന്നു. ഒരേ ജോലി ചെയ്യുന്ന പുരുഷന്മാരെ അപേക്ഷിച്ച് 34 ശതമാനം കുറവ് വേതനമാണ് സ്ത്രീകൾക്ക് ലഭിക്കുന്നത്.\nകണക്കാക്കപ്പെടാത്തതും അംഗീകരിക്കപ്പെടാത്തതും വേതനം നൽകാത്തതുമായ സേവനങ്ങൾ കണക്കിലെടുത്താൽ ലോകത്തെ സ്ത്രീകൾ ഒരു വർഷം 10 ട്രില്യൺ ഡോളറിന്റെ ജോലി ചെയ്യുന്നുണ്ട്. അത് ആഗോള ടെക് ഭീമനായ ആപ്പിളിന്റെ മൊത്തം വിറ്റുവരവിന്റെ 43 മടങ്ങായിരിക്കുമെന്നും റിപ്പോർട്ട് ചൂണ്ടിക്കാട്ടുന്നു.\nകഴിഞ്ഞ പത്തുവർഷക്കാലത്തെ ഏറ്റവും താഴ്ന്ന നിരക്കിലുള്ള നികുതിയാണ് രാജ്യത്തെ അതി സമ്പന്നരും കോർപറേറ്റ് ഭീമന്മാരും കഴിഞ്ഞ വർഷം നൽകിയത് .നികുതിവെട്ടിപ്പ് മുൻപെങ്ങുമില്ലാത്ത വിധം ശക്തിയാർജ്ജിച്ചിരിക്കുന്നു. കോർപറേറ്റ് സമ്പത്ത് വിദേശ രാജ്യങ്ങളിലേക്ക് രഹസ്യമായി കടത്തുന്ന പ്രവണത കൂടിയിരിക്കുന്നു.\nഇന്ത്യയിൽ പോയവർഷം 18 പുതിയ സഹസ്ര കോടീശ്വരന്മാർ രംഗപ്രവേശം ചെയ്തു. രാജ്യത്തെ മൊത്തം ബില്യണയർമാരുടെ എണ്ണം 119 ആയി വർധിച്ചു. 2018-2019 വർഷത്തെ കേന്ദ്ര ബജറ്റ് 24,422 ബില്യൺ ആയിരുന്നെങ്കിൽ അതിനേക്കാൾ അധികമാണ് സഹസ്ര കോടീശ്വരന്മാരുടെ സമ്പത്ത്.\nപൊതുജനാരോഗ്യം, സാനിറ്റേഷൻ, കുടിവെള്ള വിതരണ മേഖലകളിൽ കേന്ദ്ര സംസ്ഥാന സർക്കാരുകൾ മൊത്തം ചിലവഴിക്കുന്ന തുകയേക്കാൾ കൂടുതലാണ് മുകേഷ് അംബാനിയുടെ സമ്പത്തെന്ന് റിപ്പോർട്ട് എടുത്തുപറയുന്നു. അസമത്വത്തിന്റെ അടിസ്ഥാനം വർഗം മാത്രമല്ല.\nജാതി, ലിംഗം, സാമൂഹ്യ നില എന്നിവയും സാമ്പത്തികാസമത്വത്തെ നിർണയിക്കുന്നുണ്ട്. ഒരു ദളിത് സ്ത്രീയുടെ ശരാശരി ആയുർ ദൈർഘ്യം ഉന്നത ജാതി സ്ത്രീയുടേതിനേക്കാൾ 14.6 വർഷം വരെ കുറവാണ്.\nപൊതു മേഖലാ നിക്ഷേപങ്ങളിൽ വന്ന ഭീമമായ കുറവ്, വർധിച്ചുവരുന്ന സ്വകാര്യവൽക്കരണം, ലിംഗ അസമത്വം മൂലം സ്ത്രീകൾക്കെതിരെയുള്ള അതിക്രമങ്ങളിൽ വന്ന വർദ്ധനവ്, വേതനം ഇല്ലാത്ത തൊഴിൽ , ബജറ്റിൽ സ്ത്രീകളുടെയും പാർശ്വ വത്കൃത ജന വിഭാഗങ്ങളുടെയും ക്ഷേമ പ്രവർത്തനങ്ങൾക്ക് മതിയായ തുക വകയിരുത്താത്തത് , അഴിമതി എന്നിവയാണ് രാജ്യത്തെ വർധിച്ചു വരുന്ന അസമത്വങ്ങളുടെ കാരണങ്ങളായി ചൂണ്ടിക്കാട്ടപ്പെടുന്നത്.\nഗ്രാമീണ മേഖലയിൽ ഡോക്ടർമാരുടെ സേവനം പരിമിതമാണ്. ആയിരം പേർക്ക് 0.7 ഡോക്റ്ററാണ് ഉള്ളത്. ബ്രിട്ടനിൽ ഇത് 2.8 ആണ്. ” കുറഞ്ഞ ചിലവിൽ ലോക നിലവാരത്തിലുള്ള ആരോഗ്യ സേവനങ്ങളെ ” കുറിച്ച് ഊറ്റം കൊളളുന്ന രാജ്യം ആഗോളതലത്തിൽ 145 ആം സ്ഥാനത്താണെന്ന് റിപ്പോർട്ട് പരിഹസിക്കുന്നു. പട്ടികയിൽ ആകെ ഉള്ളത് 195 രാജ്യങ്ങളാണ്. രാജ്യത്ത് പൊതുവിദ്യാലയങ്ങളിൽ ചേരുന്ന കുട്ടികളുടെ എണ്ണം വർഷം ചെല്ലുംതോറും കുറഞ്ഞു വരുന്നതായി കണക്കുകളെ ഉദ്ധരിച്ച് റിപ്പോർട്ട് ചൂണ്ടിക്കാട്ടുന്നു.\nസ്വകാര്യ വിദ്യാലയങ്ങളിൽ കുട്ടികളുടെ എണ്ണം വർധിച്ചുവരുന്നു. പൊതുമേഖലയോടുള്ള സർക്കാരിന്റെ അവഗണനയുടെ ഉദാഹരണമായി ഇത് ചൂണ്ടിക്കാട്ടാം.\nആരോഗ്യ- വിദ്യാഭ്യാസ മേഖലകളിൽ സർക്കാർ നിയന്ത്രണം പരാജയപ്പെട്ടെന്ന് എടുത്തു പറയുന്നുണ്ട്. സാധാരണക്കാരുടെ വിദ്യാഭ്യാസ -ചികിത്സാ ചിലവുകൾ വർഷം തോറും കൂടിവരുന്നു. വലിയൊരു വിഭാഗം ജനങ്ങൾ ഇതിന്റെ ബുദ്ധിമുട്ടുകൾ അനുഭവിക്കുകയാണ്.\nആശങ്കയുളവാക്കുന്ന ഭീകരമായ ഈ അസമത്വങ്ങളെ നേരിടാൻ ചില നിർദേശങ്ങൾ കൂടി ഓക്സ് ഫാം മുന്നോട്ടു വെക്കുന്നുണ്ട്. അതിസമ്പന്നരുടെ സമ്പത്തിനു മേൽ 0.5 ശതമാനം അധിക നികുതി ചുമത്തണം. പൊതുജനാരോഗ്യ മേഖലയിൽ 50 ശതമാനം അധികം തുക വകയിരുത്താൻ ഇതുവഴി സർക്കാരിനാവും. സ്‌കൂൾ വിദ്യാഭ്യാസം പൂർണമായും സൗജന്യമാക്കണം .\nജി ഡി പി യുടെ6ശതമാനം വിദ്യാഭ്യാസ രംഗത്തും 3.5 ശതമാനം പൊതുജനാരോഗ്യ മേഖലയിലും ചെലവഴിക്കണം. പൊതുജനാരോഗ്യ മേഖല സുശക്തമാക്കണം. വിദ്യാഭ്യാസ അവകാശ നിയമം കൂടുതൽ കാര്യക്ഷമമായി നടപ്പിലാക്കണം. വിദ്യാഭ്യാസ- ആരോഗ്യ മേഖലകളിലെ വാണിജ്യവൽക്കരണം തടയണം. ജെൻഡർ ബഡ്ജറ്റിങ്ങിൽ ഊന്നൽ നൽകണം.\nസാമ്പത്തിക അവലോകന റിപ്പോർട്ടുകളെല്ലാം അവഗണിക്കുന്ന വീട്ടുജോലിയെപ്പറ്റി ശ്രദ്ധേയമായ ചില നിരീക്ഷണങ്ങൾ കാണാം. വേതനം നൽകാത്ത ജോലികളെല്ലാം സാമ്പത്തിക മേഖലയിലെ സബ്സിഡികളാണ് എന്ന പരാമർശം എടുത്തുപറയേണ്ടതാണ്. നാഷണൽ സാമ്പിൾ സർവ്വേ പ്രകാരമുള്ള ‘ തൊഴിൽ ‘ നിർവചനം പരിഷ്കരിക്കണമെന്നും റിപ്പോർട്ട് സർക്കാരിനോട് ആവശ്യപ്പെടുന്നു. വീട്ടുവേല തൊഴിൽ നിർവചനത്തിന്റെ ഭാഗമാകേണ്ടതുണ്ട്.\nസർക്കാർ തലത്തിൽ ഇതിനുള്ള നയരൂപീകരണം നടത്തണം. ജാതി, വർഗം, ലിംഗം, മതം എന്നിവയുടെ അടിസ്ഥാനത്തിലുള്ള സാമ്പത്തിക അസന്തുലിതാവസ്ഥയെ നേരിടാൻ സർക്കാർ യുദ്ധകാലാടിസ്ഥാനത്തിലുള്ള നടപടികൾ കൈക്കൊള്ളണം . അതിസമ്പന്നരിൽ നിന്നും കോർപറേറ്റുകളിൽനിന്നും നീതിയുക്തമായ നികുതി പിരിച്ചെടുക്കാനുള്ള നടപടികൾ ഉണ്ടാവണം\nആനുകൂല്യങ്ങൾ വേണ്ടതിലേറെ അനുഭവിക്കുന്ന ഒരു ചെറു വിഭാഗത്തിന് മാത്രമായല്ല , മറിച്ച് എല്ലാ വിഭാഗം ജനങ്ങളുടെയും ശോഭനമായ ഭാവിയാണ് സർക്കാർ ലക്ഷ്യമാക്കേണ്ടത് എന്ന് ഓർമിപ്പിച്ചുകൊണ്ടാണ് റിപ്പോർട്ട് അവസാനിക്കുന്നത്.\nPrevious article നിശാഗന്ധി നൃത്തോത്സവത്തിന് തുടക്കമായി: തനതു നൃത്തരൂപങ്ങളെയും പ്രോത്സാഹിപ്പിക്കണമെന്ന് ഗവര്‍ണര്\nNext article അരവിന്ദൻ എന്ന അനശ്വര പ്രതിഭ


Marriage is likeaspeed breaker and its not apt for me, says Shraddha Kapoor - Malayalam Filmibeat\n17 min ago ആക്ഷന് ത്രില്ലറായ കല്‍ക്കിക്ക് വേണ്ടി ടൊവിനോ തോമസ് നടത്തിയ വര്‍ക്കൗട്ട്! വീഡിയോ വൈറല്!\n14 hrs ago കാലിഫോര്‍ണിയയില് അവധി ആഘോഷം! നടി മാളവിക മോഹനന്റെ ഏറ്റവും പുതിയ ചിത്രങ്ങള്\n15 hrs ago പ്രിയതമയ്ക്ക് ആശംസകള് അറിയിച്ച് സംവിധായകന് ഷാജി കൈലാസ്! നടി ആനിയുടെ ചിത്രങ്ങളും പുറത്ത്\nNews അവര് ഒറ്റുകാര്.. തിരിച്ചെത്തിയാലും കോണ്‍ഗ്രസിന് വേണ്ട; ഏറ്റവും ഹീനമായി അട്ടിമറിയെന്ന് വേണുഗോപാല്\nഒരു പുരുഷന് കീഴ്‌പ്പെടാന് കഴിയില്ല, വിവാഹം സ്പീഡ് ബ്രേക്കറാണെന്നും പ്രഭാസിന്റെ നായിക\n| Published: Friday, November 3, 2017, 10:36 [IST]\nബോളിവുഡ് നടിമാര്‍ക്ക് ലിവിംഗ് ടുഗെദറിനോടുള്ള താല്പര്യം അടുത്ത കാലത്തായി കൂടി വരികയാണ്. ഏറ്റവും ഒടുവില് ഇക്കാര്യത്തില് പരസ്യമായി അഭിപ്രായ പ്രകടനം നടത്തിയ താരമാണ് ബോളിവുഡിന്റെ യുവസുന്ദരി ശ്രദ്ധ കപൂര്. വാക്ക് കൊണ്ട് മാത്രമല്ല പ്രവര്‍ത്തികൊണ്ടും ഗോസിപ്പ് കോളങ്ങളിലെ സ്ഥിരം സാന്നിദ്ധ്യമാണ് ശ്രദ്ധ.\nവിവാഹം കഴിക്കാതെ ഒരുമിച്ച് താമസിക്കുന്നതാണ് തനിക്ക് താല്പര്യമെന്ന് പരസ്യമായി പൊതുവേദിയില് പ്രസ്താവിച്ച ശ്രദ്ധ ഒരു ദേശീയ മാധ്യമത്തിന് നല്‍കിയ അഭിമുഖത്തില് അതിന്റെ കാരണങ്ങളും വ്യക്തമാക്കുന്നുണ്ട്.\nസഹന ശക്തി ഇല്ല\nഒരു പുരുഷനെ പൂര്‍ണമായും സ്വീകരിച്ചുകൊണ്ട് അയൊ അനുസരിച്ച് ജീവിക്കാനുള്ള സഹന ശക്തി തനിക്കില്ല. അങ്ങനെ ഒരു അവകാശം ഒരാള്‍ക്കുമേല് സ്ഥാപിച്ചെടുക്കാനും താന് ഒരുക്കമല്ലെന്ന് ശ്രദ്ധ പറയുന്നു.\nവിവാഹം കഴിക്കാനുള്ള ചാന്‍സ് ഇല്ല\nതാന് ഇപ്പോള് ജീവിക്കുന്ന സാഹചര്യതത്തില് വിവാഹം കഴിക്കാനുള്ള ചാന്‍സ് ഇല്ല. മറ്റൊരു വ്യക്തിയെ വിശ്വസിച്ച് തന്റെ കുടുംബം വിട്ട് പോകാന് താല്പര്യവുമില്ല. അതുകൊണ്ട് താനും ലിവിംഗ് ടുഗെദറിനേക്കുറിച്ച് ചിന്തിക്കുകയാണെന്ന് ശ്രദ്ധ പറയുന്നു.\nവിവാഹം സ്പീഡ് ബ്രേക്കര്\nവിവാഹം ഒരു സ്പീഡ് ബ്രേക്കറാണ്. അശ്രാന്ത പരിശ്രമത്തിലൂടെ താന് ഇപ്പോഴാണ് സമ്പാദിച്ച് തുടങ്ങിയത്. ഇങ്ങനെ അതിവേഗം ഓടിക്കൊണ്ടിരിക്കുന്ന സന്ദര്‍ഭത്തില് വിവാഹമെന്ന സ്പീഡ് ബ്രേക്കറിന്റെ ആവശ്യം തനിക്കില്ലെന്നും താരം പറയുന്നു.\nസാംസ്‌കാരിക ശൂന്യമല്ല ലിവിംഗ് ടുഗെദര്\nപലരും വിവാഹ പ്രായം കഴിഞ്ഞിട്ടും വിവാഹിതരാകാതെ ജീവിക്കുന്നു. വിവാഹം കഴിക്കാതെ അതിന് മറ്റൊരു പ്രതിവിധിയുമായി ജീവിക്കുന്നവരും ഉണ്ട്. തുടക്കത്തില് ലിവിംഗ് ടുഗെദറിനെ സാംസ്‌കാരിക ശൂന്യമായി കരുതിയിരുന്നവര് പോലും ഇന്ന് ഇത്തരത്തില് ജീവിക്കുന്നുണ്ട്.\nഗോസിപ്പുകളൊക്ക നിരര്‍ത്ഥകമാണെന്നാണ് ശ്രദ്ധ പറയുന്നത്. ഇത്തരം അബദ്ധങ്ങള് എഴുതിവിടുന്നതിന്റെ മനഃക്ലേശം ആരൊക്കെയാണ് അനുഭവിക്കുന്നതെന്നും താരം ചോദിക്കുന്നു. തന്നേക്കുറിച്ച് എഴുതുമ്പോള് തന്റെ കുടുംബത്തേക്കുറിച്ചും എഴതുന്നു. അതാണ് തന്നെ വേദനിപ്പിക്കുന്നതെന്നും ശ്രദ്ധ പറയുന്നു.\nഫര്‍ഹാന് അക്തറിനോട് മാപ്പ് ചോദിച്ചു\nതന്നേയും ഫര്‍ഹാന് അക്തറിനേയും കുറിച്ച് എന്തെല്ലാം ഗോസിപ്പുകളാണ് എഴുതി വിട്ടത്. തങ്ങളുടെ കുടുംബങ്ങള്‍ക്ക് ഈ മാനഹാനി സഹിക്കാവുന്നതിലും അപ്പുറമായിരുന്നു. ഒടുവില് അക്തറിനോടും അദ്ദേഹം തന്നോടും മാപ്പ് ചോദിച്ചെന്നും ശ്രദ്ധ പറയുന്നു.\nനോ പറഞ്ഞാല് നഷ്ടം സംഭവിക്കും\nപ്രശസ്ത നടിയാകണമെങ്കില് ഒരുപാട് കടമ്പകള് കടക്കേണ്ടതുണ്ട്. നിര്‍ണായകമായ സന്ദര്‍ഭങ്ങളില് നോ പറഞ്ഞാല് ചില സുവര്‍ണാവസരങ്ങള് പോലും നമുക്ക് നഷ്ടപ്പെടും. ഉന്നതങ്ങളില് എത്തിച്ചേരണമെങ്കില് വളരെയധികം ത്യാഗങ്ങള് സഹിക്കേണ്ടതുണ്ടെന്നും ശ്രദ്ധ പറയുന്നു.\nബോളിവുഡിലെ ശ്രദ്ധേയ നായിക ഇനി തെന്നിന്ത്യയിലേക്ക് എത്തുകയാണ്. ബാഹുബലിക്ക് ശേഷം പ്രഭാസ് നായകനാകുന്ന സാഹോ എന്ന ചിത്രത്തിലാണ് ശ്രദ്ധ നായികയാകുന്നത്. ശ്രദ്ധയുടെ ആദ്യ തെന്നിന്ത്യന് ചിത്രം കൂടെയാണ് സാഹോ.\nRead more about: shraddha kapoor prabhas bollywood saaho malayalam film ശ്രദ്ധ കപൂര് പ്രഭാസ് ഗോസിപ്പ് ബോളിവുഡ് സാഹോ മലയാളം സിനിമ\nMarriage is likeaspeed breaker and its not apt for me, says Shraddha Kapoor.\nStory first published: Friday, November 3, 2017, 10:36 [IST]


ന്യൂട്ടന്റെ ചലനനിയമങ്ങൾ സ്ഥലരാശിയിൽ കേവലസ്ഥാനം എന്ന ആശയത്തിന് അന്ത്യം കുറിച്ചു. ആപേക്ഷിക സിദ്ധാന്തം കേവല സമയവും തളളിക്കളഞ്ഞു. രണ്ട് ഇരട്ടകളുടെ കാര്യമെടുക്കാം. അതിലൊരാൾ ഒരു മലയുടെ മുകളിലും മറ്റെയാൾ സമുദ്രനിരപ്പിലും താമസിക്കുവാൻ തുടങ്ങുന്നുവെന്ന് കരുതുക. ആദ്യത്തെ ഇരട്ട രണ്ടാമത്തെ ഇരട്ടയേക്കാൾ വേഗത്തിൽ വയസ്സാവുന്നു. അങ്ങനെ അവർ വീണ്ടും കണ്ടുമുട്ടുകയാണെങ്കിൽ ഒരാൾ മറ്റെയാളേക്കാൾ വയസ്സനായിരിക്കും. ഇവിടെ പ്രായവ്യത്യാസം വളരെ ചെറുതായിരിക്കും. എന്നാൽ ഇരട്ടകളിലൊന്ന് ഒരു ബഹിരാകാശ പേടകത്തിൽ ഏതാണ്ട് പ്രകാശവേഗതയിൽ ഒരു നീണ്ട യാത്ര പോവുകയാണെങ്കിൽ അവർ തമ്മിലുളള പ്രായവ്യത്യാസം വളരെ വലുതായിരിക്കും. അയാൾ മടങ്ങിവരുമ്പോൾ ഭൂമിയിൽ താമസിച്ചിരുന്ന ആളേക്കാൾ വളരെ ചെറുപ്പമായിരിക്കും. ഇതിനെയാണ് ഇരട്ട വൈരുദ്ധ്യം (twins paradox) എന്നു പറയുന്നത്. പക്ഷെ കേവലസമയത്തെപ്പറ്റിയുളള ബോധം മനസ്സിനുളളിലുണ്ടെങ്കിൽ മാത്രമേ ഇതൊരു വൈരുദ്ധ്യമാവുകയുളളൂ. ആപേക്ഷിക സിദ്ധാന്തത്തിൽ അദ്വിതീയമായ ഒരു കേവലസമയമില്ല. പകരം ഓരോ വ്യക്തിക്കും അയാളെവിടെയാണെന്നും, എങ്ങിനെ സഞ്ചരിക്കുന്നുവെന്നതിനെയും ആശ്രയിച്ച് അയാളുടേതു മാത്രമായ സമയമാനമാണുണ്ടായിരിക്കും.\n1915നു മുമ്പ് സ്ഥലവും സമയവും സുസ്ഥിരമായ ഒരു രംഗമായാണ് ചിന്തിച്ചുപോന്നത്. അതിൽ സംഭവങ്ങൾ നടക്കുന്നുഃ എന്നാൽ ആ സംഭവങ്ങൾ ഒരിക്കലും അതിനെ ബാധിക്കുകയില്ല. വിശിഷ്ട ആപേക്ഷിക സിദ്ധാന്തത്തിൽപ്പോലും ഇതായിരുന്നു സ്ഥിതി. വസ്‌തുക്കൾ ചലിക്കുകയും ശക്തികൾ ആകർഷിക്കുകയും വികർഷിക്കുകയും ചെയ്യുന്നു. എന്നാൽ സ്ഥലവും സമയവും നിർബ്ബാധം യാതൊരു മാറ്റവുമില്ലാതെ തുടരുന്നു. ഇങ്ങനെ സ്ഥലവും സമയവും അനന്തമായി നിലനിൽക്കുന്നു എന്ന് ചിന്തിക്കുന്നത് അന്ന് വെറും സ്വാഭാവികം മാത്രമായിരുന്നു.\nഎന്നാൽ സാമാന്യ ആപേക്ഷിക സിദ്ധാന്തത്തിലെ സ്ഥിതി തികച്ചും വ്യത്യസ്തമാണ്. ഇവിടെ സ്ഥലവും സമയവും ചലനാത്മകങ്ങളായ പരിണാമങ്ങളാണ്. ഒരു വസ്‌തു ചലിക്കുമ്പോൾ അല്ലെങ്കിൽ ഒരു ശക്തി പ്രവർത്തിക്കുമ്പോൾ അത് സ്ഥലരാശിയുടെ വളവിനേയും സമയത്തേയും സ്വാധീനിക്കുന്നു. അതുപോലെ സമയത്തിന്റെ ഘടന വസ്‌തുക്കൾ ചലിക്കുന്നതിനേയും ശക്തികൾ പ്രവർത്തിക്കുന്നതിനേയും സ്വാധീനിക്കുന്നു. സ്ഥലരാശിയും സമയവും പ്രപഞ്ചത്തിൽ സംഭവിച്ചുകൊണ്ടിരിക്കുന്ന എല്ലാറ്റിനെയും സ്വാധീനിക്കുകയും തിരിച്ച് അവയാൽ സ്വാധീനിക്കപ്പെടുകയും ചെയ്യുന്നു. നമുക്ക് പ്രപഞ്ചത്തിലെ സംഭവങ്ങളെപ്പറ്റി സ്ഥലരാശി, സമയം എന്നീ ആശയങ്ങളില്ലാതെ പറയാൻ സാദ്ധ്യമല്ലാത്തതുപോലെ സാമാന്യ ആപേക്ഷിക സിദ്ധാന്തത്തിൽ പ്രപഞ്ചത്തിന്റെ പരിധികൾക്ക് പുറത്ത് സ്ഥലരാശിയേയും സമയത്തേയും പറ്റി പറയുക അർത്ഥശൂന്യമായിത്തീർന്നു.\nതുടർന്നു വന്ന ദശകങ്ങളിൽ സ്ഥലരാശിയേയും സമയത്തേയും പറ്റിയുളള ഈ പുതിയ അറിവ് പ്രപഞ്ചത്തെക്കുറിച്ചുളള നമ്മുടെ വീക്ഷണത്തിൽ വിപ്ലവകരമായ മാറ്റം വരുത്തി. അന്നാദ്യന്തമായി നിലനിന്നിരിക്കാവുന്നതും നിലനിന്നുകൊണ്ടിരിക്കാവുന്നതുമായ, മൗലികമായി മാറ്റമില്ലാത്തതുമായ, ഒരു പ്രപഞ്ചം എന്ന പഴയ വിശ്വാസത്തിനു പകരം ഒരു നിശ്ചിത കാലത്തിനു മുമ്പ് ആരംഭിക്കുകയും ഒരു നിശ്ചിതകാലത്തിനു ശേഷം അവസാനിക്കാവുന്നതുമായ, ചലനാത്മകമായ, വികസിച്ചുകൊണ്ടിരിക്കുന്ന പ്രപഞ്ചം എന്ന ആശയം മാറ്റി പ്രതിഷ്‌ഠിക്കപ്പെട്ടു. ഈ വിപ്ലവമാണ് അടുത്ത അദ്ധ്യായത്തിലെ വിഷയം. വർഷങ്ങൾക്കുശേഷം സൈദ്ധാന്തിക ഭൗതികശാസ്‌ത്രത്തിൽ എന്റെ പ്രവർത്തനം ആരംഭിക്കുന്നതും ഇവിടെ നിന്നുതന്നെയായിരുന്നു. റോജർ പെൻറോസും (Roger Penrose) ഞാനും കൂടി, ഐൻസ്‌റ്റീന്റെ ആപേക്ഷിക സിദ്ധാന്തം, പ്രപഞ്ചത്തിന് തീർച്ചയായും ഒരു തുടക്കവും, ഒരു പക്ഷെ, അന്ത്യവുമുണ്ടായിരിക്കണമെന്ന് സൂചിപ്പിക്കുന്നുവെന്ന് തെളിയിച്ചു.


ഈ പത്തിലകളുടെ അതിശയിപ്പിക്കുന്ന അത്ഭുത ഗുണങ്ങള് അറിയാതെ പോകരുത്.!! പത്തില കഴിച്ചാലുള്ള ആരോഗ്യ ഗുണങ്ങൾ.!!\nBy Movies Running Last updated Jan 29, 2022\nപറമ്പിൽ നിൽക്കുന്ന പല ചെടികൾക്കും പ്രത്യേക പരിഗണന ലഭിക്കുന്ന മാസമാണ് കർക്കടകം. മഴക്കാലത്ത് പ്രത്യേകിച്ച് കർക്കടകമാസത്തിൽ ഇലക്കറികൾ കഴിക്കുന്നത് ആരോഗ്യത്തോടൊപ്പം ആയുസ്സും കൂട്ടും. നമ്മുടെ ശരീരത്തിനുള്ള റീ ചാർജാണ് കർക്കടക മാസത്തിലെ സുഖചികിൽസ.\nഔഷധ ചികിത്സയും ആരോഗ്യ ചികിത്സയുമെല്ലാം തന്നെ പെട്ടെന്നു തന്നെ ശരീരത്തില് പിടിയ്ക്കുന്ന സമയം. രോഗ സാധ്യത ഏറെയുളള ഈ മഴക്കാലത്ത് ശരീരത്തിന് രോഗപ്രതിരോധ ശേഷി നല്‍കുന്ന ഒന്നു കൂടിയാണ് ഈ മാസത്തിലെ ആരോഗ്യ സംരക്ഷണം.\nകര്‍ക്കിടക മാസത്തില് പത്തിലക്കറി ഏറെ പ്രധാനപ്പെട്ട ഒന്നാണ്. ഇതു കഴിയ്ക്കുന്നതു കൊണ്ടുള്ള ആരോഗ്യ പരമായ ഗുണങ്ങളെക്കുറിച്ചറിയൂ,, ഈ പത്തിലകളുടെ അതിശയിപ്പിക്കുന്ന അത്ഭുത ഗുണങ്ങള് അറിയാതെ പോകരുത്.!! പത്തില കഴിച്ചാലുള്ള ആരോഗ്യ ഗുണങ്ങൾ.!! കഴിക്കാതിരിക്കരുതേ..\nഎന്തൊക്കെയാണെന്ന് വീഡിയോയില് വിശദമായി കാണിച്ചു തരുന്നുണ്ട്. ഈ വീഡിയോ നിങ്ങളെയെല്ലാവരെയും സഹായിക്കും എന്ന് കരുതുന്നു. ഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. Video credit: Ayurcharya\nനാട്ടിൻപുറത്തെ ഈ ചെടി നിസരികാരി അല്ല.. വീട്ടു മുറ്റത്ത് നിര്‍ബന്ധമായും ഈ ചെടി ഒരെണ്ണം വെച്ചു പിടിപ്പിക്കണം.!!\nഎല്ലായിടത്തും ലഭിക്കും ഈ ചെടിയെ കണ്ടാൽ വിട്ട്കളയല്ലേ.. എല്ലാ രോഗങ്ങൾക്കും ഔഷധം.!!!\nഈ ചെടി ഒരെണ്ണം എങ്കിലും നിങ്ങളുടെ വീട്ടിലോ പറമ്പിലോ ഉണ്ടെങ്കിൽ നിങ്ങൾക്ക് ഇത് ഏറെ…\nനാട്ടിൻപുറത്തെ ഈ ചെടി നിസരികാരി അല്ല.. വീട്ടു മുറ്റത്ത് നിര്‍ബന്ധമായും ഈ ചെടി…\nഓർമശക്തിക്കും ബുദ്ധിശക്തിക്കും ഉണർവിനും ബ്രഹ്മി.!! ബ്രഹ്മിയുടെ അത്ഭുത ഗുണങ്ങൾ.!!


നിയമസഭാ സമിതി നാളെ (ജൂലൈ 25) കല്ലട ഡാം സന്ദര്‍ശിക്കും Punalur News \nഹോം Kollam Thenmala നിയമസഭാ സമിതി നാളെ (ജൂലൈ 25) കല്ലട ഡാം സന്ദര്‍ശിക്കും\nനിയമസഭാ സമിതി നാളെ (ജൂലൈ 25) കല്ലട ഡാം സന്ദര്‍ശിക്കും\nസംസ്ഥാനത്തെ ഏറ്റവും വലിയ ജലസേചന പദ്ധതികളില് ഒന്നായ കല്ലട ജലസേചന പദ്ധതിയുടെ ജലവിനിയോഗക്ഷമത വര്‍ധിപ്പിക്കുന്നതിനും മെച്ചപ്പെട്ട ജലപരിപാലനം ഉറപ്പാക്കുന്നതിനുള്ള സാധ്യതകള് ആരായാനുമായി നിയമസഭാ വിഷയനിര്‍ണയ സമിതി കല്ലട ഡാം സന്ദര്‍ശിക്കും. ഇന്ന് (ജൂലൈ 25) രാവിലെ 10.30 മുതല് വൈകിട്ട് അഞ്ചുവരെ സമിതിയംഗങ്ങള് കാര്യങ്ങള് നേരില് വിലയിരുത്തും.\nജലവിഭവ മന്ത്രി കെ കൃഷ്ണന്‍കുട്ടി അധ്യക്ഷനായ മൂന്നാം നമ്പര് സമിതിയില് എം എല് എമാരായ വി.ടി. ബല്‍റാം, ജി.എസ്. ജയലാല്, കെ.ജെ. മാക്സി, മോന്‍സ് ജോസഫ്, എന്.എ. നെല്ലിക്കുന്ന്, പി.ടി.എ. റഹിം, ഐ.ബി. സതീഷ്, പി.ടി. തോമസ് എന്നിവര് അംഗങ്ങളാണ്.\nLabels: Kollam, Thenmala


2020 – LUCA QUIZ & PUZZLES\nLUCA QUIZ & PUZZLES\nപഴങ്ങളുടെയും പച്ചക്കറികളുടെയും വര്‍ഷം-2021\n2021 അന്താരാഷ്ട്ര പഴം -പച്ചക്കറി വര്‍ഷമായി ആചരിക്കാൻ ഐക്യരാഷ്ട്രസംഘടനയും ലോക ഭക്ഷ്യസംഘടനയും ചേർന്ന് തീരുമാനിച്ചിരിക്കുന്നു. പഴങ്ങളുടെയും പച്ചക്കറികളുടെയും കൃഷിക്ക് പ്രചാരം നല്‍കുക, ഭക്ഷണത്തിൽ അവയ്ക്കുള്ള പ്രാധാന്യത്തെക്കുറിച്ച് ജനങ്ങള്‍ക്ക് അറിവു പകരുക- ഇവയാണ് ഈ വര്‍ഷാചരണം […]\nഇന്ത്യയിലെ എല്ലാപ്രദേശങ്ങളിലും വളരുന്നതും കൃഷിചെയ്യുന്നതുമായ സസ്യമാണ് ചേന. ഇത് ഒരു കിഴങ്ങുവർഗ്ഗത്തിൽ പെട്ട പച്ചക്കറിയാണ്. ഒരില മാത്രമുള്ള സസ്യമാണ് ചേനയുടെ കാണ്ഡത്തിൽ നിന്നും ഒരു തണ്ട് മാത്രം വളർന്ന് ശരാശരി 75 സെ.മീ. മുതൽ […]\nഇത് വള്ളികളായിട്ടാണ് വളരുന്നത്. ഇതിന്റെ പൂവിന് പർപ്പിൾ നിറമാണ്. ഇതിന്റെ വിത്തിന് (പയർ) കടും പർപ്പിൾ നിറമാണ്. വള്ളികളായി വളരുന്നതുകൊണ്ട് വേലികളിൽ നട്ടുപിടിപ്പിച്ച് വളർത്തുന്നതിന് അനുയോജ്യമായ ഒരു സസ്യവർഗ്ഗമാണ് ഇത്. ഇത് വളരെ വേഗത്തിൽ […]\nSolanaceae സസ്യകുടുംബത്തിൽപ്പെട്ട ബഹുവർഷസസ്യമാണ്. ശാസ്ത്രീയ നാമം ലൈക്കോപെർസിക്കോൺ എസ്ക്കുലന്റം (Lycopersicon esculentum). തക്കാളി (Tomato). തെക്ക്, വടക്ക് അമേരിക്കൻ വൻ‌കരകളിലായി മെക്സിക്കോ മുതൽ പെറു വരെയുള്ള പ്രദേശങ്ങളാണ് തക്കാളിയുടെ ജന്മദേശം. മധ്യ അമേരിക്കയിലേയും ദക്ഷിണ […]\nഇലക്കറികളിൽ പെടുന്ന ഒരു പച്ചക്കറിയാണ് മൊട്ടക്കൂസ് അല്ലെങ്കിൽ കാബേജ്. വളരെയധികം പ്രചാരത്തിൽ ഉള്ള പച്ചക്കറിയാണിത്. ചെറിയ ഒരു തണ്ടിനുമുകളിലായി ഇലകൾ ഗോളാകൃതിയിൽ അടഞ്ഞ് ഇരിക്കുന്നതാണ് കാബേജിന്റെ രൂപം. പച്ച നിറമാണ് കാബേജിന്. എന്നാൽ ചുവപ്പും […]\nകുക്കുർബിറ്റേസീ സസ്യകുടുംബത്തിലെ ഒരു വള്ളിച്ചെടിയാണ് കുമ്പളം അഥവാ കുമ്പളങ്ങ. (ശാസ്ത്രീയനാമം: Benincasa hispida). കേരളത്തിൽ സാധാരണയായി ഇത് ഒരു പച്ചക്കറിയായി ഉപയോഗിച്ചുവരുന്നു. വള്ളിയായാണ് ഈ ചെടി വളരുന്നത്. ഓലൻ പോലുള്ള വിഭവങ്ങൾ തയ്യാറാക്കുന്നതിനാണ് കുമ്പളങ്ങ […]\nഉഷ്ണ, മിത-ശീതോഷ്ണ മേഖലകളിൽ വളരുന്നതും വെള്ളരി വർഗ്ഗത്തിലുള്ളതും, ഭക്ഷ്യയോഗ്യമായ അതിന്റെ ഫലത്തിനായി ഏഷ്യ, ആഫ്രിക്ക, കരീബിയൻ പ്രദേശങ്ങൾ എന്നിവിടങ്ങിൽ സമൃദ്ധമായി കൃഷിചെയ്യുന്നതുമായ ഒരു വള്ളിച്ചെടിയാണ് പാവൽ. പാവയ്ക്ക എന്ന് അറിയപ്പെടുന്ന ഇതിന്റെ ഫലം കയ്പ്പ് […]\nപന്തലിലല്ലാതെ നിലത്ത് പടർത്തിവളർത്തുന്ന ഒരു പച്ചക്കറിയിനമാണ് മത്തൻ അഥവാ മത്തങ്ങ.(ശാസ്ത്രീയനാമം: Cucurbita maxima ). ജീവകം എ കൂടുതലായി അടങ്ങിയതും വെള്ളരിവർഗ്ഗത്തിൽ പെട്ടതുമായ ഒരു പച്ചക്കറിയാണ്. വലിപ്പത്തിലും രൂപത്തിലും സ്വാദിലും വ്യത്യസ്തതയുള്ള വളരെയധികം […]\nവേനൽക്കാലത്ത് വിപണിയിൽ ലഭ്യമാകുന്ന പഴങ്ങളിൽ ഏറ്റവും പ്രചാരമേറിയതാണ് തണ്ണിമത്തൻ . കേരളത്തിൽ കാസർഗോഡ് ജില്ലയിൽ തണ്ണിമത്തൻ വ്യാപകമായി കൃഷി ചെയ്യുന്നുണ്ടെങ്കിലും മറ്റ് സ്ഥലങ്ങളിൽ ഇവ പരിമിതമായെ കൃഷിചെയ്യുന്നതായി കാണാറുള്ളു. മലബർ ഭാഗങ്ങളിൽ വത്തക്ക എന്നറിയപ്പെടുന്ന […]\nസപ്പോട്ടമരത്തിന്‍റെ ശാസ്ത്രനാമം Manilkara zapota. . സപ്പോട്ടേസ്യേ കുടുംബക്കാരനാണ്. ചിക്കു എന്നും അറിയപ്പെടുന്നു. വാണിജ്യവിളയായിട്ടാണ് കാര്‍ഷികപദവി. തവിട്ടുനിറമുള്ള തൊലികളാണ്. പരുപരുത്ത പ്രതലമാണ്. തേന്‍കിനിയും മധുരമാണ്. ഊര്‍ജവും ഉന്മേഷയും നല്‍കുന്നതിനാല് മില്‍ക്ക് ഷേക്ക് ഉണ്ടാക്കാന് ഉപയോഗിച്ചുവരുന്നു. […]\nCopyright © 2022 | LUCA


ഹിന്ദുക്കളാണ് ഇന്ത്യയില് ഭൂരിപക്ഷം; അവര് മറ്റുള്ളവരെ അംഗീകരിക്കാന് തയ്യാറാവണമെന്ന് കമല് ഹാസന് - ഇ വാർത്ത | evartha\nഹിന്ദുക്കളാണ് ഇന്ത്യയില് ഭൂരിപക്ഷം; അവര് മറ്റുള്ളവരെ അംഗീകരിക്കാന് തയ്യാറാവണമെന്ന് കമല് ഹാസന്\nന്യൂഡല്‍ഹി: ഹിന്ദുക്കളാണ് ഇന്ത്യയില് ഭൂരിപക്ഷമെന്നും അവര് മറ്റുള്ളവരെ അംഗീകരിക്കാന് തയ്യാറാവണമെന്നും നടന് കമല് ഹാസന്. തമിഴ് മാഗസിനായ ആനന്ദ വികടനില് എഴുതിയ ലേഖനത്തിലാണ് അദ്ദേഹത്തിന്റെ ഹിന്ദുക്കളെ കുറിച്ചുള്ള പുതിയ പരാമര്‍ശം.\nമൂത്ത ജ്യേഷ്ഠ സോഹദരങ്ങളുടെ കടമയാണ് ഹിന്ദുക്കള്‍ക്ക് നിര്‍വഹിക്കാനുള്ളത്.തങ്ങള് വലുതാണെന്ന് ഹിന്ദുക്കള് അവകാശപ്പെടുമ്പോള് അവരുടെ ഹൃദയം വിശാലമാണെന്ന് കൂടി അവര് പ്രകടിപ്പിക്കേണ്ടതുണ്ടെന്നും കമല് പറഞ്ഞു. അവര് മറ്റുള്ളവരെ അംഗീകരിക്കുകയും തെറ്റു ചെയ്യുന്നുവെങ്കില് തിരുത്തുകയും വേണം.\nകുറ്റം ചെയ്തവരെ ശിക്ഷിക്കാനുള്ള അധികാരം കോടതിയെയാണ് ചുമതലപ്പെടുത്തിയിരിക്കുന്നത്. അതവര് ചെയ്യട്ടെയെന്നും തന്നെയും കോടതിയിലേക്ക് വലിച്ചിഴക്കുന്നതില് പ്രശ്‌നമില്ല. കാരണം താന് ജനങ്ങളിലേക്കുള്ള യാത്രയിലാണെന്നും അദ്ദേഹം കുറിച്ചു. തന്റെ വായനക്കാരെല്ലാവരും നികുതി അടയ്ക്കണമെന്നും അതില് വീഴ്ച വരുത്തരുതെന്നും കമല് ലേഖനത്തിലൂടെ പറയുന്നു.\nനേരത്തെ കമല്‍ഹാസന് നടത്തിയ പരാമര്‍ശം വലിയ വിവാദമായിരുന്നു. രാജ്യത്ത് ഹിന്ദു തീവ്രവാദമുണ്ടെന്ന കമലിന്റെ അഭിപ്രായത്തിനെതിരെ ബി.ജെ.പി, ആര്.എസ്.എസ് പ്രവര്‍ത്തകര് രംഗത്തിയിരുന്നു. പരാമര്‍ശത്തിന്റെ പേരില് കമല്‍ഹാസനെതിരെ പൊലീസ് കേസ് രജിസ്റ്റര് ചെയ്യുകയും ചെയ്തിരുന്നു.\nഭീഷണികള്‍ക്കും നിയമ നടപടികള്‍ക്കുമൊടുവില് വിശദീകരണവുമായി കമല്‍ഹാസന് രംഗത്ത് വന്നിരുന്നു. താനെവിടെയും ഹിന്ദു തീവ്രവാദം എന്ന വാക്ക് ഉപയോഗിച്ചില്ലെന്നായിരുന്നു കമല്‍ഹാസന്റെ ന്യായീകരണം.


കരൾമാറ്റ ശസ്ത്രക്രിയയ്ക്ക് സഹായം തേടി ജിക്കു\nമനോരമ ലേഖകൻ March 08, 2021 01:31 PM IST\nകോട്ടയം ∙ ജീവൻ നിലനിർത്താൻ സഹായം തേടി യുവാവ്. പാറാമ്പുഴ മുകളേൽ വീട്ടിൽ ജോസഫിന്റെയും മേരിക്കുട്ടിയുടെയും ഏകമകൻ ജിക്കു ജോസഫ് (31) ആണു കരൾമാറ്റ ശസ്ത്രക്രിയയ്ക്കായി സഹായം തേടുന്നത്. കേറ്ററിങ് തൊഴിലാളിയായിരുന്ന ജിക്കുവിന് ഇപ്പോൾ ജോലിക്കു പോകാൻ കഴിയുന്നില്ല. സ്വകാര്യ ബാറിൽ സപ്ലയർ ആയിരുന്ന ജോസഫിനും ഇപ്പോൾ ജോലിയില്ല. അമ്മയും കരൾ രോഗത്തിനു മരുന്നു കഴിച്ചുകൊണ്ടിരിക്കുകയാണ്.\nസാമ്പത്തികമായി ഏറെ പിന്നാക്കാവസ്ഥയിലുള്ള ഈ കുടുംബം നിത്യച്ചെലവിനു പോലും ബുദ്ധിമുട്ടുന്നു. അതിനൊപ്പമാണു ചികിത്സച്ചെലവുകൾ. അവിവാഹിതനായ ഈ ചെറുപ്പക്കാരനെ ആറു വർഷം മുൻപു മഞ്ഞപ്പിത്തം ബാധിച്ചു. ഇതു ഭേദമായെങ്കിലും കരൾരോഗങ്ങൾ വിട്ടുമാറിയില്ല. ഒപ്പം ഹെർണിയയും.\nകരൾമാറ്റ ശസ്ത്രക്രിയയ്ക്കും തുടർച്ചികിത്സയ്ക്കും കൂടി 60 ലക്ഷത്തോളം രൂപ വേണ്ടിവരും. ജിക്കുവിന്റെ അമ്മയ്ക്കും കരൾ രോഗം ഉള്ളതിനാൽ കുടുംബത്തിൽ നിന്നു കരൾ സ്വീകരിക്കാനാവില്ല. അവയവ ദാതാവിനെ തേടുകയാണു ജിക്കു. സുഹൃത്തുക്കൾ ചേർന്ന് 12 ലക്ഷം രൂപ സമാഹരിച്ചു. ബാക്കി തുക കണ്ടെത്തണം. സുമനസ്സുകളുടെ സഹായം കൊണ്ടു മാത്രമേ ശസ്ത്രക്രിയയും ചികിത്സകളും നടക്കൂ. ഇതിനായി കോട്ടയം സെൻട്രൽ ജംക്‌ഷനിലെ സൗത്ത് ഇന്ത്യൻ ബാങ്കിൽ അക്കൗണ്ട് തുടങ്ങിയിട്ടുണ്ട്. അക്കൗണ്ട് നമ്പർ: 0037053000027728, ഐഎഫ്എസ് കോഡ്: എസ്ഐബിഎൽ 0000037.


യുവത്വം എപ്പോഴും യുവത്വം തന്നെയാണ് അത് ഇടത്തായാലും വലത്തായാലും: കനയ്യകുമാർ - Janayugom Online\nകോവിഡ് ആശുപത്രിയില് തീപി�...\nHome / Latest News / യുവത്വം എപ്പോഴും യുവത്വം തന്നെയാണ് അത് ഇടത്തായാലും വലത്തായാലും: കനയ്യകുമാർ\nLatest News Interview Editor's Pick Opinion\nPosted on August 03, 2019, 10:53 pm\nഇന്ത്യന് ഇടതുചേരിയുടെ കരുത്തിന്റെയും യൗവനത്തിന്റെയും പ്രതീക്ഷകളുടെയും പ്രതീകമാണ് കനയ്യകുമാര്. ജവഹര്‍ലാല് നെഹ്‌റു യൂണിവേഴ്‌സിറ്റി യൂണിയന് മുന്‍പ്രസിഡന്‍റ് എഐഎസ്എഫ് നേതാവ്, സിപിഐ ദേശീയ എക്‌സിക്യൂട്ടീവ് അംഗം എന്നീ നിലകളില് ശ്രദ്ധേയനായ അദ്ദേഹം എഐഎസ്എഫ് സംസ്ഥാന സമ്മേളനത്തില് പങ്കെടുക്കാന് തിരുവനന്തപുരത്ത് എത്തിയിരുന്നു. ജനയുഗം ഓണ്‍ലൈനിന്അദ്ദേഹം അനുവദിച്ച അഭിമുഖത്തില് നിന്ന്.\nചോദ്യം: ജാതീയതയും കോര്‍പ്പറേറ്റ് പിടിമുറുക്കങ്ങളുമൊക്കെയായി ഇന്ത്യയുടെ അന്തരീക്ഷം കൂടുതല് കൂടുതല് വഷളായി കൊണ്ടിരിക്കുന്നു. ഈ രാഷ്ട്രീയ കാലാവസ്ഥയില് സ്വപ്നങ്ങള് ബാക്കിയുണ്ടോ?\nഉത്തരം: എല്ലാ വ്യക്തികള്‍ക്കും സ്വപ്നമുള്ളതു പോലെ എനിക്കും സ്വപ്നങ്ങളുണ്ട്. ഇന്ത്യയിലെ ഒരു സാധാരണ പൗരനെന്ന നിലയില് ഭരണഘടന അനുശാസിക്കുന്ന ഭരണമുണ്ടാകണമെന്നതൊരുസ്വപ്നമാണ്. നാനാജാതിയിലുംപെട്ട ഇന്ത്യന് ജനത അറിയപ്പെടുന്നത് ഇന്ത്യന് പൗരനെന്നാണ്. സാധാരണ പൗരനെന്ന നിലയില് ഇന്ത്യന് ഭരണഘടന അനുശാസിക്കുന്ന ശരിയായ വിദ്യാഭ്യാസം, ആരോഗ്യം, കഴിവിന് അനുസൃതമായ ജോലി ചെയ്തു ജീവിക്കാനുള്ള അവകാശം എന്നിവ സ്വപ്നമാണ്. നമ്മുടെ സാമ്പത്തികാവസ്ഥ മെച്ചപ്പെടുമെന്നും ഇന്ത്യ ലോകോത്തരമാകുമെന്നും നമ്മള്‍ക്ക് ജോലിതേടി അന്യനാട്ടില് പോകേണ്ടിവരില്ലെന്നും നാം സ്വപ്നം കാണുന്നു. ദേശത്തെ സ്‌നേഹിക്കുന്നവര് ശാന്തതയും തുല്യതയും സ്വപ്നം കാണുന്നു. എന്നാല് മാറിയ കാലാവസ്ഥയില് നമുക്കു കിട്ടുന്നത് നിരന്തരമായ ആക്രമണങ്ങളാണ് ഭരണഘടനയ്ക്കുനേരെ, ജനാധിപത്യത്തിനുനേരെ സാമൂഹിക ഘടനയ്ക്കു നേരെ എല്ലാം നിരന്തരം ആക്രമണങ്ങള് നടക്കുന്നു.\nഒരു ജനാധിപത്യ രാജ്യത്തെ സംബന്ധിച്ച് ഒരു ബാലന്‍സ് ഷീറ്റുണ്ടാകണം. ജനങ്ങള് മനസിലാക്കണം എന്താണ് നമുക്ക് കിട്ടിയത്. വിശേഷിച്ചും ഒരുപാട് ത്യാഗങ്ങളിലൂടെയും പോരാട്ടങ്ങളിലൂടെയും മഹത്‌വ്യക്തികള് ജീവന് കൊടുത്തും യുക്തിയും ശേഷിയും ചെലവിട്ട് നേടിയെടുത്ത ജനായത്ത ഭരണക്രമത്തില് അവര് സൃഷ്ടിച്ച മൂല്യങ്ങള് കാത്തു സൂക്ഷിക്കാന് നമുക്ക് ബാധ്യതയുണ്ട്.\nഎന്നാല് അതിനായി ഒരുമിക്കാനും ഇത്തരം ആക്രമണങ്ങളെ ചെറുക്കാനുമാകുന്നില്ല. കൂട്ടായ മുന്നേറ്റങ്ങളില്ല. എന്നാല് അതിന്റെ പേരില് ദുഃഖിച്ചിരിക്കുന്നതും നിരാശരാകുന്നതും ഒരു പരിഹാരമേയല്ലതാനും.\nചോദ്യം: എന്തെങ്കിലും പരിഹാരം തോന്നുന്നുണ്ടോ?\nഉത്തരം: ഉണ്ട്, പ്രശ്‌നങ്ങള്‍ക്ക് അതിന്റെ തന്നെ പരിഹാരമുണ്ടെന്നാണ് എനിക്കു തോന്നുന്നത്. അഥവാ പ്രശ്‌നം പരിഹാരവും കൊണ്ടുവരുന്നു. സ്വാതന്ത്ര്യത്തിനുശേഷം ഇന്ത്യ ഇത്തരം നിരവധി പ്രശ്‌നങ്ങള് അഭിമുഖീകരിച്ചതാണ്. എല്ലാ അഞ്ചുവര്‍ഷത്തിലും സര്‍ക്കാരുകള് വന്നുപോകുന്നത് ഒരു നടപടിക്രമമാണ്. അടിസ്ഥാനമൂല്യങ്ങള് ആക്രമിക്കപ്പെടുമ്പോള് നമുക്ക് ചിന്തിക്കാന് സമയമായി. ഒരു ഫാസിസ്റ്റ് ഭരണകൂടം തെരഞ്ഞെടുക്കപ്പെടരുത്, തെരഞ്ഞെടുപ്പ് ഉണ്ടായിരിക്കാം. പക്ഷെ നമുക്ക് ജനമുന്നേറ്റത്തിലൂടെ നമ്മുടെ ജനാധിപത്യ അവകാശങ്ങള്, പൗരാവകാശം, പരിസ്ഥിതി, എന്നിവ സംരക്ഷിക്കണം. വിദ്യാഭ്യാസത്തിനും ഭക്ഷണത്തിനുമുള്ള അവകാശം നമുക്ക് സംരക്ഷിക്കാനാവണം. ഇത്തരത്തിലെ ഓരോ പ്രശ്‌നങ്ങളും ഇല്ലായ്മകളും നേരിടുന്നവര് ഒന്നിച്ചുകൂടാനും തെരുവിലിറങ്ങാനും പോരാടാനുമാകണം.\nചോദ്യം: പ്രതിപക്ഷ ശക്തികളുടെ ശേഷിയില്ലാതാകുന്നതിനെപ്പറ്റി, ആ വിഭാഗത്തിന്‍റെ ശക്തി ചോര്‍ന്ന് വരികയാണല്ലോ?\nഉത്തരം: ഇന്ന് രാഷ്ട്രീയം ഒരു ധനാഗമമാര്‍ഗമായി മാറി. രാഷ്ട്രീയം പണമുണ്ടാക്കാനാണെന്ന് ഞാന് കരുതുന്നില്ല. പണമുണ്ടാക്കാനുള്ള വേദിയല്ല രാഷ്ട്രീയം.\nരാഷ്ട്രീയം സമൂഹത്തെ നന്നാക്കാനും അതില് വിശ്വസിക്കുന്നവരെ സംരക്ഷിക്കാനുമാകണം. രാഷ്ട്ര പുനര്‍നിര്‍മ്മാണത്തിനാകണം. സദാചാര ശോഷണം വന്നിട്ടുണ്ട് ഇന്ന് രാഷ്ട്രീയത്തില്. ഇത് നമ്മെ ഇത്തരം ബുദ്ധിമുട്ടുകളില് എത്തിക്കുകയാണ്.\nനമുക്ക് നമ്മുടെ പ്രത്യയശാസ്ത്രങ്ങളിലേക്ക് പിന്തിരിഞ്ഞു നോക്കാനാകണം. ഇടതും വലതും പക്ഷങ്ങള് തമ്മില് എന്താണ് വ്യത്യാസം സോഷ്യല് ഡെമോക്രാറ്റുകളും കമ്മ്യൂണിസ്റ്റുകളും തമ്മിലുള്ള വ്യത്യാസം, ജനാധിപത്യ പാര്‍ട്ടിയും ഏകാധിപത്യവാദിയും മതവിശ്വാസിയും വര്‍ഗീയവാദിയും തമ്മില് എന്നിങ്ങനെ, മതവിശ്വാസി ഒരിക്കലും വര്‍ഗീയ വാദികയാകേണ്ടതില്ല. പക്ഷെ ഇവിടെ എന്താണ് സംഭവിക്കുന്നത്.\nവര്‍ഗീയത എങ്ങനെ വ്യാപിക്കുന്നുവെന്ന് നമ്മള് വിശാലാര്‍ത്ഥത്തില് ചര്‍ച്ച ചെയ്യേണ്ടതാണ്. യുവത്വം ഈവഴിതേടുമ്പോള് വിശേഷിച്ചും തുറന്ന ചര്‍ച്ചകളുണ്ടാകണം.\nഇന്ത്യയുടെ സ്വത്വം സംബന്ധിച്ചും ഇന്ത്യ എന്ന രാജ്യം അങ്ങനെ തുടരേണ്ടതിനെപ്പറ്റിയൊക്കെ ചര്‍ച്ചകള് നടക്കണം. ഈ ചര്‍ച്ചകള് ജനങ്ങളെ ഇന്ത്യയെ തകര്‍ക്കാന് ശ്രമിക്കുന്ന ശക്തികള്‍ക്കെതിരെ പോരാടാന് അവരെ പ്രേരിപ്പിക്കും.\nചോദ്യം: പാവം കര്‍ഷകന് വിതയ്ക്കുന്നു കോര്‍പറേറ്റു മുതലാളി കൊയ്യുന്നു. ഈ ഇന്ത്യന് സാമൂഹിക കാലാവസ്ഥ സംബന്ധിച്ച് എന്താണ് പറയാനുള്ളത്.\nഉത്തരം: ഇത് ഫിനാന്‍സ് ക്യാപ്പിറ്റലിസത്തിന്റെ ഫലമാണ്. മുതലാളിത്തം പ്രവര്‍ത്തിക്കുന്നത് നിയമങ്ങളുടെ സാമൂഹികവല്‍ക്കരണവും ലാഭത്തിന്റെ സ്വകാര്യവല്‍ക്കരണവും അടിസ്ഥാനമാക്കിയാണ്. കച്ചവട നഷ്ടമുണ്ടാവുകയും കുത്തക മുതലാളി പ്രതിസന്ധിയെ അഭിമുഖീകരിക്കുകയും ചെയ്യുമ്പോള് സര്‍ക്കാര് നമ്മുടെ നികുതി വാങ്ങി അവര്‍ക്കു നല്‍കും.\nപാവം കര്‍ഷകന് ഇതേ അവസ്ഥയിലെത്തുമ്പോ അവന് ആത്മഹത്യയിലഭയം തേടേണ്ടിവരുന്നു.\nസ്വകാര്യവല്‍ക്കരണം ഇങ്ങനെ കര്‍ഷകരെയും തൊഴിലാളികളെയും മാത്രമല്ല ബാധിക്കുക അത് ചെറുതും ഇടത്തരവുമായ വ്യാപാരശ്രേണിയെ ആകെ ബാധിക്കും. അതിനാല് തന്നെ കുത്തകവല്‍ക്കരണം ഒന്നിനും പരിഹാരമല്ല. ധനം ഇടം അവകാശം എന്നിങ്ങനെ എല്ലാത്തിലും ജനാധിപത്യവല്‍ക്കരണം നടപ്പാക്കുന്നതാണ് അഭികാമ്യം. അതാണ് നമ്മള് പരിഹാരമായി മുന്നോട്ട് വയ്‌ക്കേണ്ടത്.\nചോദ്യം: വംശീയമാനഭംഗങ്ങളും ദൈവനാമത്തിലുള്ള ആള്‍ക്കൂട്ടഹത്യകളും. എങ്ങോട്ടാണ് നാം പോകുന്നത്?\nഉത്തരം: നമ്മള് മനസിലാക്കേണ്ടത് ഈ രാജ്യത്തിന്റെ സാംസ്‌കാരിക പാരമ്പര്യമാണ്. വികാരപരമാണ് ഈ നാട് ജനം ഈശ്വരന്റെ പേരില് യാചിക്കുന്ന നാടാണിത്. ഈശ്വരനാമത്തില് ഭിക്ഷ തരൂ എന്ന് ആരാധനാലയത്തിന്റെ മുമ്പില് പോലും അവര് യാചിക്കുന്നു. ഇതുപോലെയാണ് ചില രാഷ്ട്രീയ വിഭാഗങ്ങളും ചെയ്യുന്നത്. സാധാരണ ജനത്തിന്റെ വികാരങ്ങള് മുതലെടുത്ത് കളിക്കുകയാണ്. നിയമ വിരുദ്ധമായ നമ്മുടെ പ്രവര്‍ത്തനത്തെ മറയ്ക്കാന് അള്ളാവിനേയും രാമനെയും കൂട്ടുപിടിക്കുകയാണ് അവര്. അധികാരികളില് നിന്നും പിന്തുണ ലഭിക്കുന്ന സാമൂഹ്യ വിരുദ്ധ ശക്തികള് ഈ വികാര ദൗര്‍ബല്യങ്ങള് ദുരുപയോഗപ്പെടുത്തി രാജ്യത്തെ വിഘടിപ്പിച്ച് നിര്‍ത്തുകയാണ്.\nചോദ്യം: എപ്പോഴും റാം, റഹിം എന്ന തരത്തില് വേര്‍തിരിക്കപ്പെടുകയും ഗുരുതരമായി വളരുകയും ചെയ്യുന്നതെന്ത്?\nഉത്തരം: വര്‍ഗീയതയുടെ പരമ്പരാഗത ശൈലിയാണത്. വര്‍ഗീയത എപ്പോഴും അങ്ങനെയാണ് അതാണ് ഞാന് മതവിശ്വാസത്തെയും വര്‍ഗീയതയേയും വേര്‍തിരിച്ച് പറഞ്ഞത്. എല്ലാ ഹിന്ദുക്കളും വര്‍ഗീയ വാദികളല്ല. വര്‍ഗീയവാദി എപ്പോഴും രാഷ്ട്രീയ നേട്ടത്തിന് മതവികാരത്തെ ഉപയോഗപ്പെടുത്തുന്നു. സാമൂഹികവും സാമ്പത്തികവുമായ നേട്ടവുമുണ്ടാക്കുന്നു.\nചോദ്യം: ഫാസിസത്തോട് പോരാടാന് ഇന്ത്യയില് എന്തെങ്കിലും ഇടതുപക്ഷ ഏകീകരണമുണ്ടോ?\nഉത്തരം: ദൗര്‍ഭാഗ്യവശാലില്ല. നമ്മള്‍നേരിടേണ്ട വെല്ലുവിളി അതാണ്. ഇടതുചേരി പുനര് നിര്‍വഹിക്കപ്പെടേണ്ടതാണ്. ഇന്ത്യയ്ക്ക് ശക്തമായ ഇടതുപക്ഷ ജനകീയ മുന്നേറ്റമാവശ്യമുണ്ട്. അതില് ജനങ്ങളുടെ എല്ലാ പ്രശ്‌നങ്ങളും ഉള്‍പ്പെടുത്തപ്പെടണം.\nഓരോ വ്യക്തിയും അതില് ഭാഗഭാക്കാകണം. തുല്യതയില് വിശ്വസിക്കുന്നവരും സ്ഥിതിസമത്വത്തില് വിശ്വസിക്കുന്നവരും ജനാധിപത്യത്തില് വിശ്വസിക്കുന്നവരും അവരവരുടെ ശേഷിക്ക് അനുസൃതമായി ഈ മുന്നേറ്റത്തില് പങ്കാളികളാകണം. എഴുത്തുകാരനാണെങ്കില് എഴുതണം, പാട്ടുകാരനെങ്കില് പാടണം, കവി കവിത എഴുതണം ചിത്രകാരന് വരയ്ക്കണം, രാഷ്ട്രീയക്കാരന് ജനങ്ങളെ സംഘടിപ്പിക്കണം കുട്ടായ്മയിലൂടെ മാത്രമെ നമുക്ക് പരിഹാരമുണ്ടാക്കാനാവൂ.\nചോദ്യം: ഇന്ത്യന് യുവതയെപ്പറ്റി പ്രത്യേകിച്ച് ഇടതുയുവശക്തി?\nഉത്തരം: യുവത്വം എപ്പോഴും യുവത്വം തന്നെയാണ്. ഇടതും വലതും യുവതയായി തുടരുകയാണ് വേണ്ടത് വലതുപക്ഷത്താണെങ്കിലും യുവാവാണെങ്കില് ഞാന് അതിന്റെ അടിസ്ഥാന തത്വങ്ങളെ ചോദ്യം ചെയ്യണം. ഞാന് ഇടതാണെങ്കില് ഇടതിലെ വൈരുദ്ധ്യങ്ങളെ ചോദ്യം ചെയ്യേണ്ടത് എന്റെ ഉത്തരവാദിത്വമാണ്. എന്റെ അഭിപ്രായത്തില് യുവതയുടെ ഏറ്റവും മികച്ച ഗുണം വ്യവസ്ഥിതിയെ സദാ ചോദ്യം ചെയ്യുമെന്നതാണ്. യുവതയെ ഞാന് ഇടതെന്നും വലതെന്നും വേര്‍തിരിക്കുന്നില്ല. ചോദ്യം ചെയ്യുന്ന സ്വഭാവം നിങ്ങള് പുലര്‍ത്തുന്നിടത്തോളം നിങ്ങള് ഇടതുപക്ഷക്കാരനായിരിക്കും.\nചോദ്യം: യുഎപിഎ രാജ്യസഭയില് പാസായി എന്താണ് അഭിപ്രായം?\nഉത്തരം: ഇത് ഒരു നിയമത്തെ ശക്തിപ്പെടുത്താനുള്ള ശ്രമമേയല്ലെന്ന് ലഘുവായി പറയാം. ഇത് നിയമം ദുരുപയോഗം ചെയ്യാന് ഒരാളെ ശക്തനാക്കുമെന്നേ പറയാനാവൂ. വ്യക്തിയും ഭരണകൂടവും തമ്മിലുള്ള പോരാട്ടം നടക്കും. വ്യക്തിയും ഭരണകൂടവും തമ്മിലുള്ള ബന്ധം പുതുക്കി പണിയലിന്റെ സമയമല്ല ഇത്. ഭരണകൂടത്തിന്റെ ശക്തിവര്‍ദ്ധനയല്ല. സാങ്കേതിക വിദ്യ പുരോഗമിച്ച കാലത്ത് വ്യക്തിയുടെ നിലനില്‍പ്പിനെപ്പറ്റിയാണ് ചിന്തിക്കേണ്ടത്. വ്യക്തിസ്വാതന്ത്രം തകര്‍ത്തുകളയുന്ന അവസ്ഥയുണ്ടാകും.\nഅധികൃതര് നിയമത്തെ വേണ്ടവിധം ഉപയോഗപ്പെടുത്തുന്നതിനേക്കാള് ദുരുപയോഗം ചെയ്യാനാണ് സാധ്യതയെന്നു കാണാം.\nഅബദ്ധജടിലമായ ആശയങ്ങള് അടിച്ചേല്‍പ്പിക്കാന് ശ്രമം: കാനം\nപ്രളയക്കെടുതി കേന്ദ്രത്തിന്റെ എല്ലാ സഹായം നൽകും ; രാജ്‌നാഥ് സിംഗ് സന്ദർശനം തുടരുന്നു\nകെവിന് വധം: എഎസ്‌ഐയും ഡ്രൈവറും കൈക്കൂലി വാങ്ങിയതായി സ്ഥിരീകരണം\nഅഫ്ഗാനിസ്ഥാനില് താലിബാന് ആക്രമണം: 32 മരണം


അവനെന്റെ മാറില് പിടിച്ച് ഞെരിച്ച ശേഷം ഓടിപ്പോയി; ഞെട്ടിക്കുന്ന വെളിപ്പെടുത്തലുമായി പത്മപ്രിയ | Padmapriya was sexually harassed at her youth - Malayalam Filmibeat\n» അവനെന്റെ മാറില് പിടിച്ച് ഞെരിച്ച ശേഷം ഓടിപ്പോയി; ഞെട്ടിക്കുന്ന വെളിപ്പെടുത്തലുമായി പത്മപ്രിയ\nPublished: Thursday, November 2, 2017, 10:11 [IST]\nഒരു മാഗസിന് പത്മപ്രിയ നല്‍കിയ അഭിമുഖത്തില് പല ഞെട്ടിയ്ക്കുന്ന വെളിപ്പെടുത്തലുകളും ഉണ്ടായിരുന്നു. ഷൂട്ടിങ് സെറ്റില് നായികമാര് അനുഭവിയ്ക്കുന്ന പീഡനങ്ങളെ കുറിച്ചും കാസ്റ്റിങ് കൗച്ചിനെ കുറിച്ചുമൊക്കെ നടി നടത്തിയ വെളിപ്പെടുത്തലുകള് സിനിമയുടെ സാധാരണ പ്രേക്ഷരെ ശരിയ്ക്കും ഞെട്ടിച്ചു.\nഅതേ അഭിമുഖത്തില് താന് പന്ത്രണ്ടാം വയസ്സില് നേരിട്ട ലൈംഗിക പീഡനത്തെ കുറിച്ചും പത്മപ്രിയ വെളിപ്പെടുത്തിയിരുന്നു. സിനിമയില് മോശമായ ഒരു അഡ്ജസ്റ്റ്‌മെന്റിനും നിന്ന് കൊടുത്തിട്ടില്ല എന്ന് വ്യക്തമാക്കിയ പത്മപ്രിയ, 12 ആം വയസ്സില് നേരിട്ട ആ പീഡനത്തെ കുറിച്ച് പറയുന്നു.. വായിക്കാം...\nഎന്റെ ബാല്യകാലം ഹൈദരാബാദിലായിരുന്നു താമസം. ഒരു ദിവസം ഞാന് ട്യൂഷന് പോയിക്കൊണ്ടിരിയ്ക്കുമ്പോഴാണ് ഒരാള് വഴി ചോദിച്ച് വന്നത്. വഴി പറഞ്ഞുകൊടുക്കുമ്പോള് അയാള് എന്റെ മാറില് പിടിച്ച് ഞെരിച്ച് ഓടിക്കളഞ്ഞു.\nഅന്നെനിക്ക് പന്ത്രണ്ട് വയസ്സാണ് പ്രായം. എന്തിനാണ് അയാള് അത് ചെയ്തത് എന്ന് തിരിച്ചറിയാനുള്ള പാകം എത്തിയിരുന്നില്ല. ഇന്ന് അതെത്രത്തോളം ഭീകരമായിരുന്നു എന്ന് മനസ്സിലാക്കുമ്പോള് പേടിയാവുന്നു.\nസിനിമയില് എനിക്കൊരിക്കലും മോശം അനുഭവം ഉണ്ടായിട്ടില്ല. ഒരുപക്ഷെ കിടക്ക പങ്കിടാന് വിസമ്മതിച്ചതുകൊണ്ടാവാം എന്നെ ഒതുക്കിയത്. നല്ല സ്‌ക്രിപ്റ്റ് ആണെങ്കില് മാത്രമേ ഞാന് അഭിനയിക്കൂ എന്നവര്‍ക്കറിയാം. അഭിനയിക്കുക എന്നതിലുപരി, എന്നില് നിന്ന് ഒരു ചുംബനം പോലും അവര്‍ക്ക് കിട്ടില്ല.\nസെറ്റില് അനുഭവിയ്ക്കുന്ന പീഡനം\nമോശമായ അനുഭവങ്ങള് പലപ്പോഴും പലര്‍ക്കും സെറ്റില് ഉണ്ടായിട്ടുണ്ട്. ഷൂട്ടിങ് നടക്കുന്ന സ്ഥലത്ത് ചിലര് നടിമാരുടെ നിതംബത്തില് ഒന്നുമറിയാതെ ഉരസി പോവും. ചുമലില് പിടിച്ച് മ്ലേച്ചമായി സംസാരിക്കും. പ്രതികരിച്ചാല് സോറി പറയും. അത് അംഗീകരിയ്ക്കുകയേ നായികമാര്‍ക്ക് നിവൃത്തിയുള്ളൂ.\nചിലര് വൃത്തിക്കെട്ട സന്ദേശങ്ങള് അയക്കും. ഇതും ഒരു തരത്തില് പീഡനമല്ലേ. നായികമാര്‍ക്ക് പ്രതിഫലം നല്‍കാത്തതും സിനിമാ മേഖലയിലെ പീഡനമായിട്ട് തന്നെയണ് കരുതുന്നത്.\nകിടക്ക പങ്കിടാനുള്ള ക്ഷണം\nഒരു സിനിമയില് പ്രധാന വേഷം ലഭിയ്ക്കാന് സംവിധായകന്റെയോ നിര്‍മാതാവിന്റെയോ കിടക്ക പങ്കിടണം എന്ന് പറഞ്ഞാല് എത്രപേര് അത് സ്വീകരിയ്ക്കും. എതിര്‍ക്കുന്ന നടിമാര്‍ക്ക് സിനിമയില് അവസരമില്ല. ആ നടിമാര് മോശമാണെങ്കില് അവര്‍ക്കൊപ്പം കിടക്കുന്നവരോ?\nപുതുമുഖ നടിമാര് മാത്രമാണ് ഇത്തരത്തില് ലൈംഗിക പീഡനങ്ങള്‍ക്ക് ഇരയാകുന്നത് എന്ന് കരുതരുത്. പേരും പ്രശസ്തിയുമായ മുതിര്‍ന്ന നടിമാരും ഇതിന് ഇരയാണ്. അവര്‍ക്ക് ആ പേരും പ്രശസ്തിയും നിലനിര്‍ത്തേണ്ടതുണ്ട്. ഇങ്ങനെ കിടക്ക പങ്കിട്ടാലും സിനിമയില് സ്ഥിരമായി നിലനില്‍പുണ്ടാവും എന്ന് പറയാന് കഴിയുമോ?\nസ്ത്രീ സാന്നിധ്യം കുറവ്\nഎല്ലാ ഷൂട്ടിങ് സ്‌പോട്ടുകളിലും പുരുഷന്മാരാണ് കൂടുതല്. അത് വലിയൊരു ബുദ്ധിമുട്ടാണ്. ചില കാര്യങ്ങള് സംസാരിക്കാന് സ്ത്രീകളുടെ സാന്നിധ്യം വേണം. ആര്‍ത്തവമായാല് അക്കാര്യം എനിക്കൊരു സ്ത്രീയോട് മാത്രമേ പറയാന് കഴിയൂ. എല്ലാതെ എന്നെക്കാള് പ്രായമുള്ള മോഹന്‍ലാലിനോടും മമ്മൂട്ടിയോടും പറയാന് കഴിയുമോ?\nഅവൈലബിളാണോ എന്ന ചോദ്യം\nആ ചോദ്യം ഞാന് നേരിട്ടിട്ടുണ്ട്.. പക്ഷെ സിനിമയില് നിന്നല്ല.. എന്റെ ഒരു സുഹൃത്തില് നിന്നാണ്. ഒരിക്കല് അയാള് എന്റെ വീട്ടില് വന്നു. ടിവിയില് സിനിമ കാണുകയായിരുന്നു ഞാന്. അതില് ഒരു റൊമാന്റിക് രംഗം നടക്കാന് പോകുകയായിരുന്നു. അത് കണ്ടപ്പോള് അയാള് വാതില് അടയ്ക്കാന് ഭാവിച്ചു. എനിക്ക് ഇത്തരം കാര്യങ്ങളില് താത്പര്യമില്ലെന്ന് പറഞ്ഞ് അയാളെ ഒഴിവാക്കി- പത്മപ്രിയ പറഞ്ഞു.\nമരണം വരെ നടിയായിരിയ്ക്കും\nവിവാഹം കഴിഞ്ഞല്ലോ, ഇനി അഭിനയിക്കുമോ എന്ന ചോദ്യം എനിക്കിഷ്ടമല്ല. വിവാഹം ഒരു സ്വകാര്യ വിഷയമാണ്. എന്റെ കുടുംബ ജീവിതത്തെ ഞാന് ഷൂട്ടിങ് സ്‌പോട്ടില് കൊണ്ടുവരില്ല. സിനിമ എന്നെ സംബന്ധിച്ച് സാധാരണ വിഷയമല്ല. മരണം വരെ ഞാനൊരു നടിയായിരിയ്ക്കും- പത്മപ്രിയ പറഞ്ഞു\nPadmapriya was sexually harassed at her youth\nStory first published: Thursday, November 2, 2017, 10:11 [IST]


ഹോണ്ട സിബി ഷൈന് വില്‍പ്പന എഴുപത് ലക്ഷം കടന്നു - FUTURE KERALA - Daily on Business Economy and Society\nആറ് കളര് ഓപ്ഷനുകളിലും മൂന്ന് വേരിയന്റുകളിലും ഹോണ്ട സിബി ഷൈന് ലഭിക്കും\nന്യൂഡെല്‍ഹി : ഹോണ്ട സിബി ഷൈന് മോട്ടോര്‍സൈക്കിളിന്റെ വില്‍പ്പന എഴുപത് ലക്ഷം യൂണിറ്റ് പിന്നിട്ടു. ഇന്ത്യയില് ഏറ്റവും കൂടുതല് വിറ്റുപോകുന്ന ഇരുചക്ര വാഹനങ്ങള്‍ക്കിടയിലാണ് ഹോണ്ടയുടെ 125 സിസി കമ്യൂട്ടര് ബൈക്കിന് സ്ഥാനം. നിലവില് 125 സിസി മോട്ടോര്‍സൈക്കിള് സെഗ്‌മെന്റില് 51 ശതമാനമാണ് ഹോണ്ട ഷൈന് സീരീസ് മോട്ടോര്‍സൈക്കിളുകളുടെ വിപണി വിഹിതം. ഈ സെഗ്‌മെന്റില് വില്‍പ്പന രണ്ട് ശതമാനം ഇടിഞ്ഞപ്പോള് സിബി ഷൈന് പത്ത് ശതമാനം വളര്‍ച്ചയാണ് കൈവരിച്ചതെന്ന് ഹോണ്ട മോട്ടോര്‍സൈക്കിള് ആന്‍ഡ് സ്‌കൂട്ടര് ഇന്ത്യ (എച്ച്എംഎസ്‌ഐ) അറിയിച്ചു.\nഒരു ദശാബ്ദത്തിലധികമായി ഷൈന് സീരീസില് വിശ്വാസമര്‍പ്പിക്കുന്ന എഴുപത് ലക്ഷം ഉപയോക്താക്കള്‍ക്ക് നന്ദി അറിയിക്കുന്നതായി എച്ച്എംഎസ്‌ഐ സീനിയര് വൈസ് പ്രസിഡന്റ് (സെയില്‍സ് ആന്‍ഡ് മാര്‍ക്കറ്റിംഗ്) യാദവീന്ദര് സിംഗ് ഗുലേരിയ പറഞ്ഞു. ഗംഭീര പെര്‍ഫോമന്‍സ്, ഈക്വലൈസര് സഹിതം കോംബി ബ്രേക്കിംഗ് സിസ്റ്റം (സിബിഎസ്) എന്നിവയാണ് സെഗ്‌മെന്റിലെ മറ്റ് മോട്ടോര്‍സൈക്കിളുകളില്‍നിന്ന് ഷൈന് മോട്ടോര്‍സൈക്കിളിനെ നമ്പര് വണ് ആക്കുന്നതെന്ന് അദ്ദേഹം കൂട്ടിച്ചേര്‍ത്തു.\n2006 ല് വിപണിയിലെത്തിച്ച ഹോണ്ട സിബി ഷൈന് നാല് വര്‍ഷത്തിനുള്ളില് 2010 ല് ആദ്യ പത്ത് ലക്ഷം വില്‍പ്പന താണ്ടിയിരുന്നു. അടുത്ത നാല് വര്‍ഷത്തില്, 2014 ഓടെ മുപ്പത് ലക്ഷം വില്‍പ്പന പിന്നിട്ടു. അപ്പോഴേയ്ക്കും സെഗ്‌മെന്റില് 33 ശതമാനം വിപണി വിഹിതം കൈവരിക്കാന് സാധിച്ചു. 2017 ല്, അമ്പത് ലക്ഷം യൂണിറ്റ് വില്‍പ്പന നേടുന്ന ആദ്യ 125 സിസി മോട്ടോര്‍സൈക്കിളായി ഹോണ്ട സിബി ഷൈന് മാറി. പിന്നീടുള്ള ഇരുപത് ലക്ഷം യൂണിറ്റ് വില്‍പ്പന ഒരു വര്‍ഷത്തിനുള്ളിലാണ് സാധ്യമാക്കിയത്. 2018 ഓഗസ്റ്റില് മാത്രം ഒരു ലക്ഷത്തിലധികം സിബി ഷൈന് ബൈക്കുകള് വിറ്റു.\n124.73 സിസി, എയര് കൂള്‍ഡ്, സിംഗിള് സിലിണ്ടര് എന്‍ജിനാണ് ഹോണ്ട സിബി ഷൈന് ഉപയോഗിക്കുന്നത്. ഈ മോട്ടോര് 7,500 ആര്‍പിഎമ്മില് 10.16 ബിഎച്ച്പി കരുത്തും 5,500 ആര്‍പിഎമ്മില് 10.30 എന്‍എം പരമാവധി ടോര്‍ക്കും ഉല്‍പ്പാദിപ്പിക്കും. ഹോണ്ട ഇക്കോ ടെക്‌നോളജി (എച്ച്ഇടി) എന്‍ജിന് സവിശേഷതയാണ്. ആറ് കളര് ഓപ്ഷനുകളില് ഹോണ്ട സിബി ഷൈന് ലഭിക്കും. വേരിയന്റുകള് മൂന്നാണ്. സിബി ഷൈന് (ഡ്രം ബ്രേക്കുകള്) വേരിയന്റിന് 57,683 രൂപയും സിബി ഷൈന് (ഡിസ്‌ക് ബ്രേക്കുകള്) വേരിയന്റിന് 59,997 രൂപയും സിബി ഷൈന് (സിബിഎസ് സഹിതം ഡിസ്‌ക് ബ്രേക്കുകള്) 62,903 രൂപയുമാണ് ഡെല്‍ഹി എക്‌സ് ഷോറൂം വില.


ലോകത്തിന് ഒരു പ്രശ്നമായി മാറിയ കൊറോണ വൈറസ് ഇതുവരെ ലോകത്താകമാനം 372,000 പേരെ ബാധിച്ചു, 16,000 പേര് മരിച്ചു. കൊറോണ വൈറസിനെക്കുറിച്ചുള്ള ലോകാരോഗ്യ സംഘടന (ഡബ്ല്യുഎച്ച്ഒ) യുടെ പ്രതിദിന റിപ്പോര്‍ട്ടില് ഈ വിവരങ്ങള് നല്‍കിയിട്ടുണ്ട്. യൂറോപ്പില് മാത്രം 1,95,000 കേസുകളും പതിനായിരത്തിലധികം മരണങ്ങളുമുണ്ട്. യൂറോപ്പിനുശേഷം 96,580 കേസുകളും 3502 മരണങ്ങളും റിപ്പോര്‍ട്ട് ചെയ്ത പടിഞ്ഞാറന് പസഫിക് മേഖലയാണ് കൊറോണയുടെ അടുത്ത കേസ്.\nജര്‍മ്മനിയില്, കൊറോണ വൈറസ് (കോവിഡ് 19) ഒരു ദിവസം 4,764 പുതിയ കേസുകള് റിപ്പോര്‍ട്ട് ചെയ്തിട്ടുണ്ട്, ഇത് ഈ പകര്‍ച്ചവ്യാധി ബാധിച്ചവരുടെ എണ്ണം 31,370 ആയി ഉയര്‍ത്തി. റോബര്‍ട്ട് കോച്ച് ഇന്‍സ്റ്റിറ്റ്യൂട്ട് (ആര്‍കെഐ) ചൊവ്വാഴ്ചയാണ് ഈ വിവരം നല്‍കിയത്. ജര്‍മ്മനിയില് കൊറോണ ബാധിച്ച് ഇതുവരെ 133 പേര് മരിച്ചു. കഴിഞ്ഞ വര്‍ഷം ഡിസംബര് അവസാനത്തോടെ ചൈനയിലെ ഹുബെ പ്രവിശ്യയുടെ തലസ്ഥാനമായ വുഹാനില് നിന്ന് ആരംഭിച്ച ഈ വൈറസ് ഇപ്പോള് ലോകത്തിലെ മിക്ക രാജ്യങ്ങളിലേക്കും വ്യാപിച്ചു കഴിഞ്ഞു.\nഅതേസമയം, ഫ്രാന്‍സില് കോവിഡ് 19 ബാധിച്ച് മരിച്ചവരുടെ എണ്ണം 1100 ആയി ഉയര്‍ന്നു. കഴിഞ്ഞ 24 മണിക്കൂറിനുള്ളില് 240 പേര് മരിച്ചുവെന്ന് ഫ്രാന്‍സ് ആരോഗ്യമന്ത്രി ഒലിവിയര് വീറോണ് ചൊവ്വാഴ്ച പറഞ്ഞു. വീറോണ് പറയുന്നതനുസരിച്ച് കൊറോണ വൈറസ് ബാധിതരുടെ എണ്ണം ഫ്രാന്‍സില് 22,300 ആയി ഉയര്‍ന്നിട്ടുണ്ട്.\nകൂടാതെ, ആഗോള പാന്‍ഡെമിക് കൊറോണ വൈറസ് ബാധിച്ച ഇറ്റലിയില് അണുബാധ മൂലം മരിച്ചവരുടെ എണ്ണം 6820 ആയി ഉയര്‍ന്നു. കഴിഞ്ഞ 24 മണിക്കൂറിനുള്ളില് രാജ്യത്ത് കൊറോണ വൈറസ് ബാധിച്ച് 743 പേര് മരിച്ചതായി ഇറ്റലിയിലെ സിവില് പ്രൊട്ടക്ഷന് വിഭാഗം മേധാവി ആലോ ബോറെലി ചൊവ്വാഴ്ച ചാനല് അഭിമുഖത്തില് പറഞ്ഞു.\nചൊവ്വാഴ്ച ഇറ്റലിയില് 5249 പുതിയ കൊറോണ അണുബാധകള് റിപ്പോര്‍ട്ട് ചെയ്യപ്പെട്ടിട്ടുണ്ട്. രോഗബാധിതരുടെ എണ്ണം 69176 ആയി വര്‍ദ്ധിച്ചു. ഇതുവരെ 8326 കൊറോണ രോഗികള് പൂര്‍ണമായി സുഖം പ്രാപിക്കുകയും ആശുപത്രിയില് നിന്ന് ഡിസ്ചാര്‍ജ് ചെയ്യുകയും ചെയ്തു. കൊറോണ വൈറസിന്‍റെ ആദ്യ കേസ് ഫെബ്രുവരി 21 നാണ് ഇറ്റലിയില് റിപ്പോര്‍ട്ട് ചെയ്യപ്പെട്ടത്. ലോംബാദിര് പ്രവിശ്യയാണ് ഈ പകര്‍ച്ചവ്യാധിയെ ഏറ്റവും കൂടുതല് ബാധിക്കുന്നത് എന്നത് ശ്രദ്ധേയമാണ്.


' തെരഞ്ഞെടുപ്പ് കമ്മീഷനില് മുഴുവൻ ആര്‍എസ്എസിന്‍റെ ആളുകള് ‘ ; പ്രചാരണം നേരത്തെ അവസാനിപ്പിച്ചതിനെ വിമർശിച്ച് മമത\n‘ തെരഞ്ഞെടുപ്പ് കമ്മീഷനില് മുഴുവൻ ആര്‍എസ്എസിന്‍റെ ആളുകള് ‘ ; പ്രചാരണം നേരത്തെ അവസാനിപ്പിച്ചതിനെ വിമർശിച്ച് മമത\nകൊൽക്കത്ത : പശ്ചിമബംഗാളിൽ തെരഞ്ഞെടുപ്പ് പ്രചാരണം നേരത്തെ അവസാനിപ്പിച്ച കേന്ദ്ര തെരഞ്ഞെടുപ്പ് കമ്മീഷന്റെ നടപടിയെ രൂക്ഷമായി വിമർശിച്ച് പശ്ചിമ ബംഗാൾ മുഖ്യമന്ത്രി മമത ബാനർജി . ആർ എസ് എസിന്റെ ആളുകളാണ് തെരഞ്ഞെടുപ്പ് കമ്മീഷനിൽ ഉള്ളതെന്നും,അതുകൊണ്ടാണ് തെരഞ്ഞെടുപ്പ് പ്രചാരണം നേരത്തെ അവസാനിപ്പിച്ചതെന്നുമാണ് മമതയുടെ വാദം .\nസംസ്ഥാനത്തെ പൊലീസ് സേനയെ ഇരുട്ടില് നിര്‍ത്തിയാണ് തെരഞ്ഞെടുപ്പ് കമ്മീഷൻ പ്രവര്‍ത്തിച്ചത്. തീര്‍ത്തും ഏകപക്ഷീയമാണ് തെരഞ്ഞെടുപ്പ് കമ്മീഷന് പെരുമാറുന്നത്. തൃണമൂല് കോണ്‍ഗ്രസ് നല്‍കിയ ഒരൊറ്റ പരാതിയില് പോലും കമ്മീഷന് നടപടിയെടുത്തിട്ടില്ല.\nബിജെപിക്ക് വേണ്ടിയാണ് കമ്മീഷന് പൊലീസ് ഉദ്യോഗസ്ഥരെ സ്ഥലം മാറ്റിയത്. ബിജെപി പശ്ചിമബംഗാളില് പ്രചാരണം പൂര്‍ത്തിയാക്കിയത് കൊണ്ടാണ് ഇങ്ങനെയൊരു നടപടി തെരഞ്ഞെടുപ്പ് കമ്മീഷൻ സ്വീകരിച്ചതെന്നും മമത പറഞ്ഞു .\nകഴിഞ്ഞ ദിവസം അമിത് ഷാ നടത്തിയ തെരഞ്ഞെടുപ്പ് റാലിയ്ക്കെതിരെ തൃണ്മൂൽ പ്രവർത്തകർ അക്രമം അഴിച്ചുവിട്ടിരുന്നു . ഇതേ തുടർന്നാണ് പശ്ചിമ ബംഗാളിലെ പരസ്യ പ്രചാരണം അവസാനിപ്പിക്കാൻ കേന്ദ്ര തെരഞ്ഞെടുപ്പ് കമ്മീഷൻ ഉത്തരവിട്ടത് .


'അവിടെ താലികെട്ട്, ഇവിടെ ബാങ്ക് കൊളള'; വിജയ് മല്യ മൂന്നാമതും വിവാഹിതനാവുന്നതായി റിപ്പോര്‍ട്ട്\nVijay Mallya Reportedely Getting Married For The 3rdtime\nമുന് എയര് ഹോസ്റ്റസായ പിങ്കി ലാല്‍വാനിയെ ആണ് 62കാരനായ മല്യ വിവാഹം ചെയ്യുന്നതെന്നാണ് റിപ്പോര്‍ട്ട്\nMarch 28, 2018 11:21:58 pm\nലണ്ടന്: ബാങ്കുകളില് നിന്നും 9000 കോടി രൂപ തട്ടി ലണ്ടനിലേക്ക് മുങ്ങിയ കിങ് ഫിഷര് ഉടമ വിജയ് മല്യ മൂന്നാമതും വിവാഹിതനാവാൻ പോകുന്നതായി റിപ്പോര്‍ട്ട്. ഇപ്പോഴത്തെ പങ്കാളിയായ പിങ്കി ലാല്‍വാനിയെ ആണ് 62കാരനായ മല്യ വിവാഹം ചെയ്യുന്നതെന്ന് ഇന്ത്യ ടൈംസ് റിപ്പോര്‍ട്ട് ചെയ്യുന്നു. 2011ലാണ് പിങ്കി കിങ് ഫിഷറില് എയര് ഹോസ്റ്റസ് ജോലിക്കായി വിജയ് മല്യയെ സമീപിച്ചത്. ആദ്യം സുഹൃത്തുക്കളായിരുന്ന ഇരുവരും പിന്നീട് പ്രണയത്തിലാവുകയും ഒന്നിച്ച് ജീവിക്കാന് ആരംഭിക്കുകയും ചെയ്തതായാണ് റിപ്പോര്‍ട്ട്.\nപിന്നീട് പല വേദികളിലും ചടങ്ങുകളിലും ഇരുവരും ഒരുമിച്ച് പ്രത്യക്ഷപ്പെട്ടു. അദ്ദേഹത്തിന്റെ മുന് ഭാര്യ സമീറ ത്യാബ്ജിയും എയര് ഹോസ്റ്റസ് ആയിരുന്നു. ആദ്യത്തെ രണ്ട് ഭാര്യമാരിലായി അദ്ദേഹത്തിന്3മക്കളുണ്ട്. സിദ്ധാര്‍ത്ഥ് മല്യ, ലിയാന, താനിയ എന്നിവരാണ് മക്കൾ.\nഈയടുത്താണ് ഒന്നായതിന്റെ മൂന്നാം വാര്‍ഷികം പിങ്കിയും വിജയ് മല്യയും ആഘോഷിച്ചത്. 2016ലും 2017ലുമാണ് കോടീശ്വരനായ മല്യ വാര്‍ത്തകളില് നിറഞ്ഞത്. 9000 കോടി രൂപയുടെ തട്ടിപ്പുമായി ബന്ധപ്പെട്ടാണ് അദ്ദേഹം വാർത്തകളിിൽ തലക്കെട്ടുകളായത്. ഇന്ത്യ പിടികിട്ടാപ്പുള്ളിയായി പ്രഖ്യാപിച്ച വിജയ് മല്യയെ ഏപ്രിലിൽ ലണ്ടനിൽ വച്ച് സ്കോട്ട്‌ലൻഡ് യാഡ് കസ്റ്റഡിയിലെടുത്തിരുന്നു. എന്നാൽ പിന്നീട് കോടതി ഇദ്ദേഹത്തിന് ജാമ്യം അനുവദിച്ചു.\nഇന്ത്യ വിട്ട് ലണ്ടനിൽ അഭയം പ്രാപിച്ച വിജയ് മല്യയെ കൈമാറുന്നതിന് ഇരു രാജ്യങ്ങളും തമ്മിൽ ധാരണയിൽ എത്തിയിരുന്നു. ഇരു രാജ്യങ്ങളിലെയും ഉന്നത ഉദ്യോഗസ്ഥർ നടത്തിയ ചർച്ചയിലാണ് ഇക്കാര്യത്തിൽ ധാരണയായത്. എൻഫോഴ്‌സ്മെന്റ് ഡയറക്ടറേറ്റ്, സിബിഐ, വിദേശകാര്യ മന്ത്രാലയം എന്നിവിടങ്ങളിലെ ഉന്നത ഉദ്യോഗസ്ഥരാണ് ബ്രിട്ടനിൽ നിന്നുള്ള പ്രതിനിധി സംഘവുമായി കൂടിക്കാഴ്‌ച നടത്തിയത്. എന്നാൽ കോടതിയിൽ നിന്ന് അനുകൂല വിധി നേടിയ വിജയ് മല്യ ഇംഗ്ലണ്ടിൽ തന്നെ കഴിയുകയാണ്.\nTags: Fraud, Marriage, Vijay Mallya


Police provided protection during Sabarimala darsan, says Bindu Ammini: 'പുലര്‍ച്ചെ പൊലീസിനെ കണ്ട് സുരക്ഷ തേടി'; ആദ്യമായി ശബരിമല ദര്‍ശനം നടത്തിയ ബിന്ദു\nഭക്തന്മാരുടെ ഭാഗത്ത് നിന്നും യാതൊരു പ്രതിഷേധവും ഉണ്ടായിട്ടില്ലെന്നും ബിന്ദു\nUpdated: January 2, 2019 11:00:37 am\nസന്നിധാനം: “പമ്പയിലെത്തി ഇന്ന് പുലര്‍ച്ചെ പൊലീസിനോട് സംരക്ഷണം ആവശ്യപ്പെട്ടു. പൊലീസ് സംരക്ഷണം നല്‍കി. ഭക്തന്മാരുടെ ഭാഗത്ത് നിന്നും യാതൊരു പ്രതിഷേധവും ഉണ്ടായിട്ടില്ല,” ശബരിമല ദർശനം നടത്തിയ ബിന്ദു പറഞ്ഞു. ഏഷ്യാനെറ്റ് ന്യൂസിനോട് സംസാരിക്കുകയായിരുന്നു അവര്. ഇന്ന് പുലര്‍ച്ചെയാണ് ബിന്ദു അമ്മിണിയും കനകദുര്‍ഗയും ശബരിമലയില് ദർശനം നടത്തിയത്. രാവിലെ 3.45ഓടെ ദര്‍ശനം നടത്തിയതായി ബിന്ദു വ്യക്തമാക്കി. ഇതിന്റെ ദൃശ്യങ്ങള് പുറത്തു വന്നിട്ടുണ്ട്.\nമലപ്പുറം അങ്ങാടിപ്പുറം സ്വദേശിയായ കനകദുർഗയും കോഴിക്കോട് കൊയിലാണ്ടി സ്വദേശി ബിന്ദുവുമാണ് ഡിസംബര് മാസം ദര്‍ശനം നടത്താന് കഴിയാതിരുന്നതിനെ തുടർന്ന് ഇന്ന് ദര്‍ശനം നടത്തിയത്. 45 വയസിൽ താഴെ പ്രായമുള്ളവരാണിവർ. എന്നാല് പൊലീസ് ഇത് സംബന്ധിച്ച് സ്ഥിരീകരണം നടത്തിയിട്ടില്ല.\nRead More: പതിനെട്ടാം പടി ചവിട്ടാതെ ‘പതിനെട്ടാമത്തെ അടവ്’: ചരിത്രദര്‍ശനം നടത്തിയത് സ്റ്റാഫ് ഗേറ്റ് വഴി\nദൃശ്യങ്ങളില് ഇരുവരും ദര്‍ശനം നടത്തുന്നത് വ്യക്തമാണ്. പതിനെട്ടാം പടി കയറാതെ വടക്കേനടയിലൂടെയാണ് ഇരുവരും ദര്‍ശനത്തിന് എത്തിയതെന്നാണ് റിപ്പോര്‍ട്ട്. പുലര്‍ച്ചയോടെ മുഖം മറച്ചാണ് ഇരുവരും ദര്‍ശനത്തിന് എത്തിയത്. ഭക്തര് കുറവുളള സമയമായതിനാല് ഇരുവര്‍ക്കും എതിരെ പ്രതിഷേധങ്ങളും ഉണ്ടായില്ല.\nWeb Title: Bindu ammini claims to entered in sabarimala


8 മാസം കൊണ്ട് പണി പൂര്‍ത്തിയാക്കി പാലം ഗതാഗതത്തിന് തുറന്ന് കൊടുക്കാനാണ് സര്‍ക്കാര് ലക്ഷ്യമിടുന്നത്.\n28 Sep, 2020 at 08:19 AM\nപാലാരിവട്ടം പാലം പൊളിക്കല് നടപടികള് ആരംഭിച്ചു. പാലത്തിന്റെ 442 മീറ്റര് വരുന്ന ഭാഗത്തെ തൂണുകളൊഴികെ ബാക്കിയെല്ലാ ഭാഗങ്ങളും പൊളിച്ച് മാറ്റും. ഡിഎംആര്‍സിയുടെ നേതൃത്വത്തില് നടന്ന പൂജയോടെയാണ് പൊളിക്കല് നടപടികള് ആരംഭിച്ചത്.\nപാലത്തിന്റെ 442 മീറ്റര് വരുന്ന ഭാഗത്തെ തൂണുകളൊഴികെ ബാക്കിയെല്ലാ ഭാഗങ്ങളും പൊളിച്ച് മാറ്റും. 102 ആര്‍സിസി ഗര്‍ഡറുകളും 19 സ്പാനുകളും 18 പിയര്‍ക്യാപുകളും പൂര്‍ണമായി നീക്കം ചെയ്യും. തൂണുകള് പൊളിച്ച് മാറ്റാതെ തന്നെ ബലപ്പെടുത്തും. കാര്‍ബണ് ഫൈബര് റാപ്പിങ് ടെക്നോളജിയാണ് ഇതിന് ഉപയോഗിക്കുക. പാലത്തിന്റെ നടുവില് നിന്ന് ഇരുഭാഗത്തേക്കുമാണ് എക്സകവേറ്റര് ഉപയോഗിച്ച് ടാറിങ് ചുരണ്ടിയെടുക്കുന്നത്.\nചെറിയ കഷ്ണങ്ങളായി മുറിച്ച് ക്രെയിന് ഉപയോഗിച്ച് നീക്കം ചെയ്യുന്ന രീതിയാണ് ഗര്‍ഡറുകളും സ്പാനുകളും പിയര് ക്യാപുകളും നീക്കം ചെയ്യാന് ഉപയോഗിക്കുക. ഗതാഗത തടസ്സം ഒഴിവാക്കാനും സുരക്ഷയും കണക്കിലെടുത്ത് രാത്രികാലങ്ങളില് ഇതിന് കൂടുതല് സമയം വിനിയോഗിക്കും.\n80 തൊഴിലാളികളെയാണ് പൊളിക്കല്, പുനരുദ്ധാരണ പ്രവര്‍ത്തനങ്ങള്‍ക്കായി ഊരാളുങ്കല് നിയോഗിച്ചിട്ടുള്ളത്. 18.5 കോടി രൂപയാണ് പാലാരിവട്ടം പാലം പൊളിച്ച് പണിയാനുള്ള ചെലവ് കണക്കാക്കുന്നത്.


ഇടഞ്ഞു നിൽക്കുന്ന ഒറ്റ കൊമ്പുള്ള ഏക ഛത്രാധിപതി " ഏകദന്ത " .ടൈറ്റിൽ പുറത്ത് വിട്ട് അണിയറ പ്രവർത്തകർ. - Cinema Prekshaka Koottayma\nഇടഞ്ഞു നിൽക്കുന്ന ഒറ്റ കൊമ്പുള്ള ഏക ഛത്രാധിപതി " ഏകദന്ത " .ടൈറ്റിൽ പുറത്ത് വിട്ട് അണിയറ പ്രവർത്തകർ.\nഒരേ പേരിലുള്ള സിനിമാ ടൈറ്റിലുകൾ പ്രഖ്യാപിച്ച്, പിന്നീട് പേരു മാറ്റേണ്ടി വന്ന നിരവധി സിനിമകൾ ഉണ്ട്. ഈ നിരയിലെ പുതിയസംഭവമായിരിക്കുകയാണ് ഒറ്റക്കൊമ്പൻ എന്ന പേരിൽ രണ്ടു മാസത്തെ ഇടവേളയിൽ പ്രഖ്യാപിക്കപ്പെട്ട രണ്ടു ചിത്രങ്ങൾ. നവാഗതനായ മഹേഷ് പാറയില് സംവിധാനം ചെയ്യുന്ന ഒറ്റക്കൊമ്പൻ എന്ന ചിത്രവും സുരേഷ് ഗോപി നായകനാകുന്ന ഒറ്റക്കൊമ്പൻ ചിത്രവും. രണ്ട് ചിത്രങ്ങളുടെയും പേരുകൾ സിനിമാപ്രേമികൾക്കിടയിൽ സജീവ ചർച്ചയായെങ്കിലും മറ്റ് വിവാദങ്ങൾക്ക് വഴി കൊടുക്കാതെ പേരു മാറ്റിയിരിക്കുകയാണ് മഹേഷും കൂട്ടരും.\nവന്യമായ പ്രദേശത്ത് ഇടഞ്ഞു നിൽക്കുന്ന ഒറ്റക്കൊമ്പുള്ള ആനയുടെ ചിത്രമാണ് "ഏകദന്ത" എന്ന ടൈറ്റിൽ പോസ്റ്ററിൽ കാണുന്നത്. ഹ്രസ്വചിത്രങ്ങളിലൂടെയും വെബ്സീരീസുകളിലൂടെയും ശ്രദ്ധേയനായ മഹേഷ് പാറയിൽ ആദ്യമായി സംവിധാനം ചെയ്യുന്ന ചിത്രമാണ് "ഏകദന്ത". ഷിമോഗ ക്രിയേഷൻസിന്റെയും ഡ്രീം സിനിമാസിന്റെയും ബാനറിൽ ഷബീർ പത്തൻ, നിധിൻ സെയ്നു മുണ്ടക്കൽ, എന്നിവർ ചേർന്നാണ് ചിത്രത്തിൻ്റെ നിർമാണം. ബാദുഷ എൻ.എം ആണ് പ്രൊജക്ട് ഡിസൈനർ. മലയാള മുൻനിര താരങ്ങൾ അഭിനയിക്കുന്ന ചിത്രത്തിൻ്റെ കൂടുതൽ വിവരങ്ങൾ ഉടൻ അറിയിക്കുന്ന് സംവിധായകൻ മഹേഷ് പറഞ്ഞു. ഒരു കൊമേഴ്‌സ്യല് ചിത്രത്തിന് വേണ്ട എല്ലാ ചേരുവകളും ചിത്രത്തിൽ ഉണ്ടാകുമെന്ന് അണിയറ പ്രവര്‍ത്തകര് പറയുന്നു. ഇടുക്കി, വയനാട്, തൊടുപുഴ എന്നിവിടങ്ങളാണ് ചിത്രത്തിന്റെ പ്രധാന ലൊക്കേഷനുകള്.\nകാടിന്റെ പശ്ചാത്തലത്തില് ഒരുങ്ങുന്ന ചിത്രത്തിൻ്റെ കഥയും തിരക്കഥയും ഒരുക്കിയിരിക്കുന്നത് നിജയ്ഘോഷ് നാരായണനാണ്. അര്‍ജുന് രവി ആണ് ചിത്രത്തിൻ്റെ ഛായാഗ്രാഹകൻ. മ്യൂസിക്ക് & ബിജിഎം ഒരുക്കുന്നത് രതീഷ് വേഗയാണ്. എഡിറ്റര്- പി.വി.ഷൈജല്, പ്രൊഡക്ഷൻ കൺട്രോളർ- റിച്ചാർഡ്, കലാസംവിധാനം- ദിലീപ് നാഥ്, കോസ്റ്റ്യൂം ഡിസൈനർ - അക്ഷയ പ്രേംനാഥ്, മേക്കപ്പ്- രാജേഷ് നെന്മാറ, സ്റ്റിൽസ്- ഗോകുൽ ദാസ്, പി.ആർ.ഒ- പി.ശിവപ്രസാദ്, പബ്ലിസിറ്റി ഡിസൈന്- സഹീർ റഹ്മാൻ എന്നിവരാണ് മറ്റ് അണിയറ പ്രവർത്തകർ. കോവിഡ് മാനദണ്ഡങ്ങള് പാലിച്ച് അടുത്ത വര്‍ഷം ആദ്യം ചിത്രീകരണം ആരംഭിക്കും.\nഇടഞ്ഞു നിൽക്കുന്ന ഒറ്റ കൊമ്പുള്ള ഏക ഛത്രാധിപതി " ഏകദന്ത " .ടൈറ്റിൽ പുറത്ത് വിട്ട് അണിയറ പ്രവർത്തകർ. Reviewed by CPK on August 26, 2021 Rating: 5


BJP സ്ഥാർനാത്ഥി പട്ടികയിൽ RSSന് അതൃപ്തി; സുരേന്ദ്രന് സീറ്റ് നൽകണമെന്ന് ആവശ്യം | rss is not satisfy with bjp candidate list for kerala – News18 Malayalam\nBJP സ്ഥാർനാത്ഥി പട്ടികയിൽ RSSന് അതൃപ്തി; സുരേന്ദ്രന് സീറ്റ് നൽകണമെന്ന് ആവശ്യം\nആദ്യഘട്ട പോളിംഗ് നടക്കുന്ന 91 മണ്ഡലങ്ങളിലെ സ്ഥാനാർത്ഥി പട്ടികയ്ക്കൊപ്പം കേരളത്തിലെ സ്ഥാനാർത്ഥികളെയും ബിജെപി ഇന്ന് പ്രഖ്യാപിക്കുമെന്നാണ് സൂചന\nന്യൂഡൽഹി: സംസ്ഥാനത്തെ ബിജെപി സ്ഥാനാര്‍ത്ഥി പട്ടികയിൽ അതൃപ്തി അറിയിച്ച് ആർഎസ്എസ്. കെ സുരേന്ദ്രനും ശോഭ സുരേന്ദ്രനും സീറ്റ് നൽകണമെന്നും ആർ എസ് എസ് നേതൃത്വം ബിജെപിയോട് ആവശ്യപ്പെട്ടത്തായി സൂചന. ആദ്യഘട്ട പോളിംഗ് നടക്കുന്ന 91 മണ്ഡലങ്ങളിലെ സ്ഥാനാർത്ഥി പട്ടികയ്ക്കൊപ്പം കേരളത്തിലെ സ്ഥാനാർത്ഥികളെയും ബിജെപി ഇന്ന് പ്രഖ്യാപിക്കുമെന്നാണ് സൂചന. വൈകുന്നേരം 5.30നാണ് പാർലമെന്റി ബോർഡ് യോഗം ചേരുന്നത്.\nസംസ്ഥാനം നൽകിയ പട്ടികയിൽ കെ സുരേന്ദ്രന്റെ പേര് ആറ്റിങ്ങലിലും ശ്രീധരൻ പിള്ളയുടെ പേര് പത്തനംതിട്ടയിലുമാണുള്ളത്. അൽഫോൺസ് കണ്ണന്താനം- കൊല്ലം, ടോം വടക്കൻ- എറണാകുളം എന്നിങ്ങനെയാണ് പട്ടിക. പത്തനംതിട്ടയിൽ മത്സരിക്കാനായിരുന്നു കെ. സുരേന്ദ്രന് താൽപര്യം. എന്നാൽ സംസ്ഥാന അധ്യക്ഷൻ അഡ്വ. പി.എസ് ശ്രീധരൻപിള്ള പത്തനംതിട്ട വിട്ടുനൽകാൻ തയ്യാറായില്ല. കേന്ദ്ര സഹമന്ത്രി അൽഫോൺസ് കണ്ണന്താനത്തിനും പത്തനംതിട്ടയിൽ മത്സരിക്കാനായിരുന്നു താൽപര്യം. സംസ്ഥാന നേതൃത്വം തയ്യാറാക്കിയ പട്ടികയിൽ പാർട്ടിക്കുള്ളിൽ അസംതൃപ്തിയുണ്ട്.\n'പിള്ള വേണ്ട; സുരേന്ദ്രൻ മതി': അണികളുടെ പ്രതിഷേധം അമിത് ഷായുടെ FB പേജിലും\nകെ. സുരേന്ദ്രന് സീറ്റ് നൽകാത്തതിനെതിരെ ദേശീയ അധ്യക്ഷൻ അമിത് ഷായുടെ ഫേസ്ബുക്ക് പേജിൽ പാർട്ടി പ്രവർത്തകർ ശക്തമായ പ്രതിഷേധം അറിയിക്കുന്നുണ്ട്. ശ്രീധരൻ പിള്ളയ്ക്കെതിരെ രൂക്ഷമായ പരാമർശനങ്ങളാണ് അമിത് ഷായുടെ ഫേസ്ബുക്ക് പേജിൽ വരുന്നത്.\namit shahcongressCongress President Rahul Gandhielection 2019election commission of indiaelection commission stand on sabarimalaelection datesElection dates 2019Election Tracker LIVEElections 2019 dateselections 2019 scheduleelections schedulegeneral elections 2019k m manik surendrankerala congressKM Maniloksabha electionloksabha election 2019loksabha election election 2019Narendra Modhinarendra modip c georgep j josephP Jayarajanp s sreedharan pillaipj josephsabarimala issuesabarimala postersasi tharoorTom VadakkanudfUpcoming india electionsഅമിത് ഷാകെ എം മാണികെ സുരേന്ദ്രൻകേരള കോൺഗ്രസ്ജോസഫ്പി ജയരാജൻപി ജെ ജോസഫ്പി സി ജോർജ്പി.എസ് ശ്രീധരൻ പിള്ളയുഡിഎഫ്രാഹുൽ ഗാന്ധിലോക്സഭ തെരഞ്ഞെടുപ്പ് 2019ലോക്‌സഭ തെരഞ്ഞെടുപ്പ് 2019 തീയതിലോക്‌സഭ തെരഞ്ഞെടുപ്പ് 2019 പ്രഖ്യാപനംലോക്സഭാ തെരഞ്ഞെടുപ്പ്വി ടി ബൽറാം


ഡെങ്കിപ്പനി തടയാൻ പ്രകൃതിയിൽ നിന്നൊരു ഔഷധം\nമഴക്കാലപൂർവ ശുചീകരണം പാളിയതോടെ സംസ്ഥാനം പനിച്ചൂടിൽ വിറക്കുകയാണ്. ചികിത്സ നൽകുന്ന ആശുപത്രിയിലെ ജീവനക്കാർ പോലും ഡെങ്കിപ്പനി ബാധിച്ച് മരണപ്പെട്ട സാഹചര്യം വരെയുണ്ടായി. മറ്റു രോഗങ്ങൾക്ക് ചികിത്സ തേടി ആശുപത്രിയിൽ എത്തിയാൽ പോലും ഡെങ്കിപ്പനിയും കൊണ്ട് തിരിച്ച് വരേണ്ടി വരും എന്ന പേടിയിലാണ് ജനങ്ങൾ. എന്നാൽ അൽപം മുൻകരുതലും ശ്രദ്ധയും ഉണ്ടെങ്കിൽ നമുക്ക് ഡെങ്കിപ്പനിയിൽ നിന്നും ഒരു പരിധി വരെ രക്ഷനേടാം. ഡെങ്കിപ്പനി തടയാൻ ഈ പ്രകൃതി തന്നെ ചില ഔഷധങ്ങൾ നൽകുന്നുണ്ട്. അതിൽ പ്രധാനമാണ് പപ്പായ.\nഡെങ്കിപ്പനിക്കൊരു ദിവ്യ ഔഷധമാണ് പപ്പായ. മരുന്നിനേക്കാൾ വേഗത്തിൽ ശരീരത്തിൽ പ്രവർത്തിക്കുന്ന പപ്പായയിലെ ഘടകങ്ങൾ ശരീരത്തിന്റെ ശാരീരിക ക്ഷമത വീണ്ടെടുത്തു തരുന്നു. രക്തത്തിലെ പ്ലേറ്റ്‌ലെറ്റുകളുടെ എണ്ണത്തിലുണ്ടാകുന്ന കുറവാണ് ഡെങ്കിപ്പനിയ്ക്ക് കാരണം. പപ്പായ ഇലയിൽ അടങ്ങിയിരിക്കുന്ന ചിമോപാപിൻ, പാപിൻ എന്നീ രണ്ട് എൻസൈമുകൾ രക്തത്തിലെ പ്ലേറ്റ്‌ലെറ്റുകളുടെ എണ്ണം വർദ്ധിപ്പിക്കാൻ സഹായിക്കുന്നു.\nഅതിനാൽ തന്നെ പപ്പായ ജ്യൂസ് കഴിച്ചാൽ രോഗികളിലെ രക്തത്തിലെ പ്ലേറ്റ്‌ലെറ്റുകളുടെ എണ്ണം വർദ്ധിപ്പിക്കാം.അല്ലെങ്കിൽ പപ്പായ ഇല പിഴിഞ്ഞെടുത്ത ചാറ് തേനിൽ ചാലിച്ചു കഴിച്ചാൽ ജ്യൂസിനെക്കാൾ കൂടുതൽ ഗുണം കിട്ടും. പപ്പായ ഇലയുടെ ജ്യൂസ് ഉണ്ടാക്കാൻ പപ്പായയുടെ തളിരിലകൾ തന്നെ തെരഞ്ഞടുക്കണം. ഡെങ്കിപനി ബാധിതരായ രോഗിക്ക് ഓരോ ആറ് മണിക്കൂര് കൂടുമ്പോഴും രണ്ട് ടേബിൾ സ്‌പൂൺ വീതം പപ്പായ ഇല ജ്യൂസ് നൽകണം.


THE CABINET OF DR.CALIGARI, DEEPAN SIVARAMAN'S PLAY AT KOCHI FROM FEB.8 | വാക്കിന് പകരം തോക്കുചൂണ്ടുന്നവരുടെ കാലത്ത് സ്വപ്‌നാടനം പോലെ ജീവിതം! ഇന്ത്യയുടെ സമകാലിക രാഷ്ട്രീയ അവസ്ഥയുടെ ചൂട് പേറി ദീപൻ ശിവരാമന്റെ നാടകം ദി കാബിനറ്റ് ഓഫ് ഡോ.കാലിഗരി വീണ്ടും അരങ്ങത്ത്; നാൽപതിലധികം വേദികൾ കണ്ട നാടകത്തിൽ മുഖ്യവേഷത്തിൽ പ്രകാശ് ബാരെ; ഫെബ്രുവരി 8 മുതൽ മൂന്നുനാൾ കൊച്ചിയിലും ആറുഷോകൾ - MarunadanMalayalee.com\nഹോം ലളിതകല നാടകം\nFebruary 06, 201906:55 PM IST Permalink\nകൊച്ചി: പുരോഗമനവാദം പറഞ്ഞതിന്, അന്ധവിശ്വാസത്തിനും, അനാചാരത്തിനും എതിരെ ശബ്ദം ഉയർത്തിയതിന് ഒരേ തോക്ക് ഉപയോഗിച്ച് മൗലികവാദികൾ നിശ്ശബ്ദരാക്കിയത് മൂന്നുപേരെയാണ്.വാക്കിന് പകരം ചൂണ്ടിയ തോക്കിന് ഇരയായത് ഗൗരി ലങ്കേഷും, എം.എം.കൽബുർഗിയും, ഗോവിന്ദ് പൻസാരെയും. ചോദ്യം ചെയ്യുന്നവരെ വകവരുത്തുകയോ മാനസികമായി തകർക്കുകയോ ചെയ്യുന്ന ഫാസിസ്റ്റ് രീതിയാണിത്. സമകാലിക ഇന്ത്യൻ രാഷ്ട്രീയത്തിൽ തെളിഞ്ഞുനിൽക്കുന്ന പ്രവണതയെ ദൃശ്യവൽകരിക്കുകയാണ് ദീപൻ ശിവരാമൻ തന്റെ പുതിയ നാടകത്തിലൂടെ. ദി കാബിനറ്റ് ഓഫ് ഡോ.കാലിഗരി. അമേച്വർ നാടകരംഗത്ത് പുതുചരിത്രം കുറിച്ച ഖസാക്കിന്റെ ഇതിഹാസം നാടകത്തിന് ശേഷം പുതിയ സർഗാത്മക പരീക്ഷണം. തൃശൂർ സംഗീത നാടക അക്കാദമിയിലായിരുന്നു നാടകത്തിന്റെ കന്നി പ്രദർശനം. എറണാകുളം മഹാരാജാസ് കോളേജിലെ സെന്റിനറി ഓഡിറ്റോറിയത്തിൽ വീണ്ടും അരങ്ങേറുകയാണ് ദി കാബിനറ്റ് ഓഫ് ഡോ.കാലിഗരി. ഫെബ്രുവരി 8, 9, 10 തിയതികളിൽ വൈകുന്നേരം 6.30നും 8.30നുമായി നാടകത്തിന്റെ ആറ് ഷോകളാണ് അരങ്ങേറുക.\nകാബിനറ്റ് ഓഫ് കാലിഗരി\nറോബർട്ട് വെയിൻ സംവിധാനം ചെയ്ത വിഖ്യാത ജർമൻ ചലച്ചിത്രം കാബിനറ്റ് ഓഫ് കാലിഗരിയുടെ രംഗഭാഷയാണ് നാടകം. 1920ൽ പുറത്തിറങ്ങിയ കാബിനറ്റ് ഓഫ് കാലിഗരി എന്ന ചിത്രം ജർമനിയിലെ ഫാസിസത്തെ തുറന്നു കാട്ടുന്നതായിരുന്നു. നിശബ്ദ, ഹൊറർ ചിത്രം ലോകസിനിമാചരിത്രത്തിലെ ഒരു നാഴികക്കല്ലും ചലച്ചിത്രപ്രവർത്തകർക്ക് എന്നും ഒരു പാഠപുസ്തകവുമാണ്. ഹിറ്റ്ലറുടെ ഉയർച്ചയെ ഏകദേശം ഒരു ദശകം മുൻപുതന്നെ വളരെ ശക്തമായി പ്രവചിച്ച ഒരു കലാസൃഷ്ടിയും കൂടിയാണ്\nചോദ്യം ചെയ്യുന്നവരെ മനോരോഗികളാക്കുകയും കൊലപ്പെടുത്തുകയും ചെയ്യുന്ന ഫാസിസ്റ്റ് രീതിയെപറ്റിയാണ് സിനിമയും ഒപ്പം നാടകവും പറയുന്നത്. ഒരു സ്വപ്നാടകനെ ഉപയോഗിച്ചു മന:ശാസ്ത്രജ്ഞൻ നടത്തുന്ന കൊലപാതകങ്ങളിലൂടെയാണ് നാടകം കടന്ന് പോകുന്നത്. ഇന്ത്യയുടെ സമാകാലിക അവസ്ഥ കൂട്ടിച്ചേർത്താണ് ദീപൻ ശിവരാമൻ നാടകം ഒരുക്കിയിരിക്കുന്നത്. ഒന്നേകാൽ മണിക്കൂർ ദൈർഘ്യമുള്ള നാടകത്തിൽ ദൃശ്യഭാഷയ്ക്ക് പ്രാധാന്യം നൽകിയാണ് ആവിഷ്‌കരണം. പ്രകാശ് ബാരെയാണ് പ്രധാന വേഷത്തിലെത്തുന്നത്. ഡൽഹി, ബംഗലൂരൂ എന്നിവിടങ്ങളിലെ നാടക പ്രവർത്തകരും അണിയറയിലുണ്ട്. സംവിധായകൻ ദീപനും, ഡ്രാമറ്റർജ് പുരവ് ഗോസ്വാമിയും രണ്ട് പ്രധാന വേഷങ്ങൾ ചെയ്യുന്നു.\nബെംഗളൂരുവിലെ ബ്ലൂ ഓഷ്യൻ തിയറ്ററും, നെകാബും, ഡൽഹി ആസ്ഥാനമായ പെർഫോമൻസ് ആർട് കളക്ടീവും സംയുക്തമായി അവതരിപ്പിക്കുന്ന ദി ക്യാബിനറ്റ് ഓഫ് ഡോ.കാലിഗരി ഇതിനകം ബെംഗളൂരു, ഡൽഹി, ജയ്പൂർ, ചൈന തുടങ്ങിയ ഇടങ്ങളിലായി 40ൽ പരം പ്രദർശനങ്ങൾ നടത്തിയിട്ടുണ്ട്. ഇറ്റ്‌ഫോക്, ഭാരത് രംഗ് മഹോത്സാവ്, മെറ്റാ, വുഷേൻ തുടങ്ങിയ അന്താരാഷ്ട്ര നാടകോത്സവങ്ങളിൽ ഈ നാടകം വലിയ പ്രേക്ഷകപ്രശംസയാണ് നേടിയത്. ദി ക്യാബിനറ്റ് ഓഫ് ഡോ.കാലിഗരിയുടെ കൊച്ചിയിലെ ഷോയ്ക്ക് ബുക്ക് മൈ ഷോയിൽ ടിക്കറ്റുകൾ ലഭ്യമാണ്.\nഒ.വി. വിജയന്റെ പ്രശസ്ത നോവൽ ഖസാക്കിന്റെ ഇതിഹാസത്തിനെ ആസ്പദമാക്കിയാണ് ദീപൻ ശിവരാമനാണ് നാടകം അരങ്ങിലെത്തിച്ചത്. രവിയും, അപ്പുക്കിളിയും, അള്ളാപ്പിച്ച മൊല്ലാക്കയും, മൈമുനയുമൊക്കെ വേദിയിൽ നിറഞ്ഞു നിന്നു.\nഇൻസ്റ്റലേഷനും, പാവനാടകസങ്കേതവും, വീഡിയോ ദൃശങ്ങളുമൊക്കെ അതിവിദഗ്ധമായി നാടകത്തിൽ സന്നിവേഷിപ്പിച്ചിട്ടുണ്ട്. തൃക്കരിപ്പൂർ കെ.എം.കെ കലാസമിതിയാണ് ഖസാക്കിന്റെ ഇതിഹാസം അരങ്ങിലെത്തിച്ചത്. മൂന്നര മണിക്കൂർ ദൈർഘ്യമുള്ള നാടകം ഖസാക്കിന്റെ പുനർവായനയും കൂടിയാണ്. രവി മാത്രമല്ല ഖസാക്ക് എന്നാണ് ദീപൻ ശിവരാമൻ പറയുക.


ഈദ്: ആഘോഷത്തിന്റെ മതപക്ഷം – SUNNIVOICE | FORTNIGHTLY\nHome / ലക്കങ്ങള് / 2016 / 2016 JULY 01 / ഈദ്: ആഘോഷത്തിന്റെ മതപക്ഷം\nആഘോഷം മനുഷ്യന്റെ പ്രകൃതിപരമായ ആഗ്രഹമാണ്. സാമൂഹികമായ ആവശ്യവും. ആനന്ദവും ആഹ്ലാദപ്രകടനവും ഇസ്‌ലാമികമാകണം. അത്തരം ആഘോഷങ്ങളെ ആത്മചൈതന്യം ലഭിക്കുന്ന പുണ്യകർമമായി മതം അംഗീകരിക്കുന്നു.\nആവർത്തിക്കുക എന്നർത്ഥം വരുന്ന ‘ഔദ്’ എന്ന അറബി പദത്തിൽ നിന്നാണ് ‘ഈദ്’ വന്നത്. വർഷാവർഷം ആവർത്തിച്ചുവരുന്നത് കൊണ്ടോ അത് മടങ്ങി വരുന്നതനാൽ സന്തോഷമുണ്ടാവുന്നത് കൊണ്ടോ അല്ലാഹുവിന്റെ ഔദാര്യങ്ങൾ അതിൽ അധികം ലഭിക്കുന്നത് കൊണ്ടോ ആവാം ആ പദം പ്രയോഗിച്ചതെന്നു പണ്ഡിതർ.\nആഘോഷങ്ങൾ സമൂഹത്തിന്റെ സംസ്‌കാരങ്ങളിലേക്ക് തുറക്കുന്ന കിളിവാതിലുകളാണ്. ഓരോ സമൂഹത്തിന്റെയും ആചാരാനുഷ്ഠാനങ്ങളും ജീവിത സംസ്‌കാരങ്ങളും അടയാളപ്പെടുത്തുന്നതാകും അവരുടെ ആഘോഷങ്ങൾ. ഇസ്‌ലാമിന്റെ സാംസ്‌കാരിക ഭൂമികയിൽ നിന്നുകൊണ്ട് വിലയിരുത്തുമ്പോൾ ഈദ് മാനവികതയുടെ പ്രഘോഷണമാണ്.\nവിശുദ്ധ റമളാനിൽ ആരാധനകളിലൂടെ ആർജിച്ചെടുത്ത ആത്മീയ ശുദ്ധിയും മഹിത സംസ്‌കാരവും നിലനിർത്താനുള്ള പ്രതിജ്ഞ പുതുക്കലാണ് പെരുന്നാളിന്റെ അകപ്പൊരുൾ. റമളാനിൽ മൃഗീയ-പൈശാചിക ചോദനകളെ തുരത്തി ആത്മീയ നിർവൃതിയുടെ ഉന്നതി പ്രാപിക്കുന്ന മനുഷ്യൻ അല്ലാഹുവിന്റെ പ്രീതിയിലേക്ക് ജീവിതത്തെ പാകപ്പെടുത്തിയെടുക്കുകയായിരുന്നു. ആ പരിശ്രമത്തിന്റെ പരിസമാപ്തിയിൽ ലഭിക്കുന്ന പരമാനന്ദമാണ് ആഘോഷത്തിന് മാറ്റ് കൂട്ടുന്നത്.\nപെരുന്നാൽ കൂടുതൽ ഹൃദ്യമാകുന്നത് ആർക്കാണ്? റമളാൻ ഏറ്റവും ഫലപ്രദമായി ഉപയോഗപ്പെടുത്തിയവർക്കു തന്നെ. അവർക്ക് അനുഭൂതിക്ക് മേൽ അനുഭൂതിയുണ്ടാകും. ‘നിഷ്‌കളങ്കതയോടെയും വിശ്വാസത്തോടെയും നോമ്പനുഷ്ഠിച്ചവർക്കാണ് സർവവിധ സന്തോഷങ്ങളും’ (ഹദീസ്).\nനന്മയുടെ വിളവെടുപ്പിൽ വിശ്വാസി അഭൗതികമായൊരു ലോകത്തിന്റെ ജീവിതാനുഭവത്തെ ആവിഷ്‌കരിക്കുകയാണ് പെരുന്നാളിലൂടെ. ആത്മവിശുദ്ധിയാണ് ആഘോഷത്തിന് മധുരവും ഹരവും പകരുന്നത്. ആത്മവിചാരത്തിന്റെ നാൾവഴികളിൽ എത്രത്തോളം ഭക്തിയും ചൈതന്യവും നേടിയോ അതിനനുസരിച്ചാകും അത്.\nആഘോഷത്തിമർപ്പരുത്. അധാർമികതയുടെ കൂത്തരങ്ങായി മാറുന്ന ആഭാസകരമായ ആഘോഷം ഇസ്‌ലാം അംഗീകരിക്കുന്നില്ല. ആർപ്പുവിളികളും ആഘോഷത്തിമർപ്പും വെടിക്കെട്ടും വാദ്യസംഗീതവുമെല്ലാം ആരാധനയുടെ ചൈതന്യം നശിപ്പിക്കും. ജാഹിലിയ്യാ ആഘോഷമായ നൈറൂസ്, മഹ്ർജാൻ എന്നിവയെ നബി(സ്വ) നിരാകരിച്ചത് അവയിലെ അധാർമിക ചെയ്തികൾ മൂലമായിരുന്നു.\nഇസ്‌ലാമിക ആഘോഷങ്ങളുടെ ആത്യന്തിക ലക്ഷ്യം അല്ലാഹുവിന്റെ പ്രീതിയും പരലോക മോക്ഷവുമാണ്. സുഭിക്ഷമായ ആഹാരമുണ്ടാക്കുന്നതും നല്ല വസ്ത്രം ധരിക്കുന്നതും സുഗന്ധമുപയോഗിക്കുന്നതും സന്തോഷം പങ്കുവെക്കുന്നതുമെല്ലാം ഈ ലക്ഷ്യത്തിന് വേണ്ടിയാകുമ്പോൾ ആരാധനയുടെയും ഇരുലോക വിജയത്തിന്റെയും ഭാഗമാകും. സുകൃതങ്ങൾക്ക് വർധിത പുണ്യം ലഭിക്കുന്ന ഈദ് സുദിനത്തിൽ അരുതായ്മകൾക്ക് കടുത്ത ശിക്ഷ ലഭിക്കും. നിസ്സാരപ്പെടുത്തലിന്റെയും ധിക്കാരത്തിന്റെയും ഭാവം ഈ കൂത്താട്ടങ്ങളിൽ നിഴലിക്കുന്നുണ്ട് എന്നതാണതിന് കാരണം.\nപെരുന്നാളിൽ മനസ്സ് നിറഞ്ഞ് സന്തോഷിക്കുമ്പോഴും വിശ്വാസിയുടെ അധരങ്ങളിൽ വിനയത്തിന്റെ മന്ത്രോച്ചാരണമാണ്. അല്ലാഹുവിന്റെ മഹത്ത്വം ഉദ്‌ഘോഷിക്കുന്ന തക്ബീർ ധ്വനികൾ അടിമയും ഉടമയും തമ്മിലുള്ള ബന്ധം രൂഢമൂലമാക്കുന്ന വിശുദ്ധ വചനങ്ങളാണ്. സന്തോഷത്തിന്റെയും നന്ദിയുടെയും പ്രകാശിതരൂപം. ആഘോഷവേളയിൽ തക്ബീർ സുന്നത്താണെന്ന മതത്തിന്റെ ഉൽബോധനം അല്ലാഹുവിനെ മറന്നുകൊുള്ള ആഘോഷം പാടില്ലെന്ന് സൂചിപ്പിക്കുന്നു.\nപെരുന്നാളിന് രുവിധം തക്ബീറുകളു്. ഒന്ന്; എല്ലാ സമയത്തും സുന്നത്തുള്ളത് (തക്ബീർ മുർസൽ), ര്; നിശ്ചിത സമയം മാത്രം ചൊല്ലുന്നത് (തക്ബീർ മുഖയ്യദ്). ചെറിയ പെരുന്നാളിന് ശവ്വാൽ മാസം കതുമുതൽ പെരുന്നാൾ നിസ്‌കാരം ആരംഭിക്കുന്നത് വരെ മുഴുസമയങ്ങളിലും തക്ബീർ സുന്നത്താണ് (തുഹ്ഫതുൽ മുഹ്താജ്).\n‘നിങ്ങളുടെ പെരുന്നാളുകളെ തക്ബീറുകൾ കൊ് അലങ്കരിക്കുവീൻ’ എന്ന തിരുവചനം വളരെ ശ്രദ്ധേയം. നബി(സ്വ) പെരുന്നാളിന് ഉച്ചത്തിൽ തക്ബീർ ചൊല്ലി സ്വഹാബികൾക്കൊപ്പം നിസ്‌കാരത്തിന് പോകുമായിരുന്നു. കൂട്ടമായും ജാഥയായും തക്ബീർ മുഴക്കിയും നിസ്‌കാരത്തിന് പോകുന്നത് നല്ലതാണ്.\nപെരുന്നാളിന് വേണ്ടി ഒരുങ്ങൽ\nനന്നായി കുളിച്ച് വൃത്തിയാവുക, പുതിയതും ഏറ്റവും നല്ലതുമായ വസ്ത്രം ധരിക്കുക, സുഗന്ധം ഉപയോഗിക്കുക എന്നിവ പ്രത്യേകം സുന്നത്താണ്. നിസ്‌കാരത്തിന് പുറത്തുപോകാത്തവർക്കും കുളി സുന്നത്തുണ്ട്. ചെറിയ പെരുന്നാളിന്റെ സുന്നത്തായ കുളി ഞാൻ നിർവഹിക്കുന്നു എന്നാണ് നിയ്യത്ത് ചെയ്യേണ്ടത്. ശരീര ഭംഗിക്കും വൃത്തിക്കുമാവശ്യമായ മിസ്‌വാക് ചെയ്യുക, താടി നന്നാക്കുക, മീശ വെട്ടുക, നഖം മുറിക്കുക, വെട്ടിയോ വടിച്ചോ ഒഴിവാക്കേണ്ട രോമങ്ങൾ നീക്കുക തുടങ്ങിയവയും സുന്നത്താണ്.\nപ്രത്യേക കൂട്ടുകൾ കൊ് നിർമിച്ച ട്യൂബ് മൈലാഞ്ചി ശരീരത്തിന് ദോഷം വരുത്തും. നാട്ടിൻപുറങ്ങളിൽ വളർത്തുന്ന സാക്ഷാൽ മൈലാഞ്ചി അരച്ച് കൈവെള്ളയിൽ ഉപയോഗിക്കുന്നത് പഴയ കാലം മുതൽ നിലനിൽക്കുന്ന ആഘോഷത്തിന്റെ ഭാഗമായ ആചാരമാണ്. ഇത് വിവാഹിതകളായ സ്ത്രീകൾക്ക് ഭർതൃസമ്മതത്തോടെ നല്ലതാണ്. പുരുഷന്മാർക്ക് നിഷിദ്ധവും. എന്നാൽ ചികിത്സാവശ്യാർത്ഥം അവർക്കും അനുവദനീയമാണ്. സ്ത്രീകൾ കൈത്തയിലും കാൽപാദത്തിലും മറ്റും മൈലാഞ്ചിയിട്ട് അന്യർക്കു മുമ്പിൽ പ്രകടിപ്പിക്കുന്നത് കുറ്റകരവും ഒഴിവാക്കേതുമാണ്.\nഅല്ലാഹു പ്രത്യേകം പരിഗണിക്കുന്ന സമയമാണ് പെരുന്നാൾ രാവ്. അത് അവന്റെ സമ്മാനദിനമാണ്. പുണ്യ റമളാനിൽ ശരിക്കും ആരാധനാ നിരതരായ വിശ്വാസികളെ പ്രപഞ്ചനാഥൻ അനുമോദിക്കുന്ന, ആത്മാർത്ഥമായി തൊഴിൽ ചെയ്തവർക്ക് വേതനം ലഭിക്കുന്ന സമയം. നന്നായി കൃഷി ചെയ്തവർക്ക് വിളവെടുപ്പ് സമയത്ത് സന്തോഷമുണ്ടാകുമല്ലോ.\nപ്രസ്തുത രാവിൽ പ്രത്യേക പാപമോചനവും നരകമോചനവും നടക്കുമെന്ന് ഹദീസുകളിൽ വന്നിട്ടുണ്ട്. റമളാൻ ആദ്യരാത്രി മുതൽ അന്നുവരെയുള്ള നരകമോചിതരുടെ അത്രയും ആളുകളെ അല്ലാഹു അന്നു നരകത്തിൽ നിന്ന് മോചിപ്പിക്കുമത്രെ. പെരുന്നാളിന്റെ സന്തോഷത്തിൽ മതിമറന്ന് തിമർത്താടേണ്ട രാത്രിയല്ല അത്. അരുതായ്മകൾ സംഘടിപ്പിച്ചു അടിച്ചുപൊളിക്കേണ്ടവരല്ല വിശ്വാസികൾ. അതീവ ജാഗ്രതയോടെ ആരാധനകളുടെ സ്വീകാര്യതക്കും ആത്മനിർവൃതിക്കും റയ്യാൻ കവാടത്തിലൂടെയുള്ള സ്വർഗപ്രവേശനത്തിനും മറ്റും പ്രാർത്ഥിക്കാനുള്ള അനർഘ അവസരമാണത്. ഒരു നിമിഷവും നഷ്ടപ്പെടാതെ ശരിക്കും ഉപയോഗപ്പെടുത്തേണ്ട രാത്രി.\nപെരുന്നാൾ സുദിനത്തിലെ സുപ്രധാനമായ സുന്നത്താണിത്. പുരുഷന്മാർ പള്ളിയിലും സ്ത്രീകൾ വീട്ടിലും വെച്ചാണ് പെരുന്നാൾ നിസ്‌കാരം നിർവഹിക്കേത്. ഹിജ്‌റ രാം വർഷം മുതൽ തിരുനബി(സ്വ) ഇത് പതിവായി നിസ്‌കരിക്കാറുായിരുന്നു. സൂര്യനുദിച്ച് ഏതാ് ഇരുപത് മിനുട്ട് കഴിഞ്ഞത് മുതൽ ഉച്ച വരെയാണിതിന്റെ സമയം. അതുവരെ നിസ്‌കരിക്കാൻ കഴിയാത്തവർക്ക് ഉച്ചക്കു ശേഷം ഖളാഅ് വീട്ടാം.\nപെരുന്നാൾ നിസ്‌കാരം രു റക്അത്താണ്. ആദ്യ റക്അത്തിൽ തക്ബീറത്തുൽ ഇഹ്‌റാമിനു ശേഷം വജ്ജഹ്തു ഓതി ഏഴു തക്ബീറും രാം റക്അത്തിൽ അഞ്ച് തക്ബീറുമാണ് ചൊല്ലേത്. മറന്നോ അല്ലാതെയോ ഫാതിഹ തുടങ്ങിയാൽ തക്ബീറിന്റെ അവസരം നഷ്ടപ്പെടും. തക്ബീർ ചൊല്ലുമ്പോൾ കൈ ചുമലിനു നേരെ ഉയർത്തലും ഇടയിൽ സുബ്ഹാനല്ലാഹി വൽഹംദുലില്ലാഹി വലാഇലാഹ ഇല്ലല്ലാഹു അല്ലാഹു അക്ബർ എന്ന ദിക്ർ ചൊല്ലലും സുന്നത്താണ്.\nതക്ബീർ ഉപേക്ഷിച്ചാൽ പെരുന്നാൾ നിസ്‌കാരത്തിന് കുഴപ്പം സംഭവിക്കില്ലെന്നതിനാൽ മറവിയുടെ സുജൂദ് വേതില്ല. കാരണം ഈ തക്ബീർ നിസ്‌കാരത്തിന്റെ നിർബന്ധ ഘടകമോ അബ്ആള് സുന്നത്തോ അല്ല. തക്ബീറുകൾക്ക് ശേഷം ഫാതിഹയും ഖാഫ്, ഇഖ്തറബ സൂറത്തുകളോ, സബ്ബിഹിസ്മ, ഗാശിയ സൂറത്തുകളോ ഓതുക. ബാക്കി സാധാരണ പോലെ പൂർത്തിയാക്കിയ ശേഷം രു ഖുതുബ ഓതലും സുന്നത്താണ് (തുഹ്ഫതുൽ മുഹ്താജ്).\nഉറുദു പ്രയോഗമാണ് ഈദ്ഗാഹ്. അറബിയിൽ മൈദാനുസ്വലാത്ത്. നിസ്‌കാരത്തിന് മാത്രം തയ്യാർ ചെയ്ത മൈതാനി എന്നുദ്ദേശ്യം. അറബ് നാടുകളിൽ പെരുന്നാളുകളിൽ മാത്രം തുറക്കുന്ന ചുറ്റുമതിൽ കെട്ടി വൃത്തിയായ സൂക്ഷിക്കുന്ന മൈതാനികളുണ്ട്. എന്നാൽ പള്ളികളിൽ സൗകര്യമുണ്ടായിരിക്കെ ഈദ്ഗാഹിൽ നിസ്‌കരിക്കുന്നത് ഇസ്‌ലാമിക കീഴ്‌വഴക്കമല്ല. പള്ളിയിലാണ് കൂടുതൽ പുണ്യം. മക്കത്തും മദീനയിലുമെല്ലാം എക്കാലത്തും പള്ളികളിൽ വെച്ചാണ് പെരുന്നാൾ നിസ്‌കാരം നടക്കാറുള്ളത്. ഇന്നും അത് തുടരുന്നു. പള്ളികളിൽ സ്ഥലസൗകര്യമില്ലാതിരുന്നപ്പോൾ മൈതാനത്ത് നിസ്‌കാരം നടന്നിട്ടുണ്ട് (ശറഹ് മുസ്‌ലിം 4/204, മുഹദ്ദബ് 1/254, തുഹ്ഫ 3/31).\nവൃത്തിഹീനമായ മാർക്കറ്റുകളിൽ ഈദ്ഗാഹ് എന്നെഴുതി വെച്ച് വിശാലമായ പള്ളി പൂട്ടിയിട്ട് സ്ത്രീകളെയും എഴുന്നള്ളിച്ച് തട്ടിക്കൂട്ടുന്ന ഈദ്ഗാഹുകൾ പ്രാമാണിക പിന്തുണയില്ലാത്തതാണ്. പുത്തനാശയക്കാർ സംഘടിപ്പിക്കുന്ന ഇത്തരം പ്രവർത്തനങ്ങളിൽ സുന്നികൾ വഞ്ചിതരാകരുത്.\nപെരുന്നാൾ സുദിനത്തിൽ പരസ്പരം ഹസ്തദാനം ചെയ്യലും ആശംസകൾ കൈമാറലും പ്രാർത്ഥിക്കലും സുന്നത്താണ്. വ്യക്തികൾക്കും കുടുംബങ്ങൾക്കുമിടയിലുള്ള സ്‌നേഹബന്ധങ്ങൾ ഊട്ടിയുറപ്പിക്കുന്നതിനും വിദ്വേഷവും പകയും ഉരുകിത്തീരുന്നതിനും ഇത് കാരണമാകും. ‘തഖബ്ബലല്ലാഹു മിന്നാ വമിൻകും’ അല്ലാഹു നമ്മളിരുവരിൽ നിന്നും സ്വീകരിക്കട്ടെ എന്ന് സ്വഹാബികൾ പരസ്പരം ആശംസിച്ച് പ്രാർത്ഥിച്ചിരുന്നു. തിരുനബി(സ്വ)യും ഇതേ രീതിയിൽ അനുചരന്മാർക്ക് ആശംസാ പ്രാർത്ഥനകൾ നടത്തിയിരുന്നു (അഹ്മദ്, ബൈഹഖി).\nലഘുഭക്ഷണം കഴിച്ചാണ് ചെറിയ പെരുന്നാൾ നിസ്‌കാരത്തിന് പുറപ്പെടൽ സുന്നത്ത്. നീ മുപ്പത് നാളത്തെ ഉപവാസത്തിന് ശേഷം അന്നപാനീയം അനുവദനീയമായ ആദ്യപകലിൽ ഭക്ഷണം കഴിച്ചുകൊാണ് ആഘോഷത്തിന്റെ തുടക്കം. നിസ്‌കാര ശേഷം വീട്ടുകാരൊന്നിച്ച് സുഭിക്ഷമായ ഭക്ഷണം കഴിക്കുക. അയൽവാസികളെയും കൂട്ടുകുടുംബങ്ങളെയും സൽക്കരിക്കുക, പെരുന്നാൾ സുദിനം തീറ്റയുടെയും കുടിയുടെയും അവസരം കൂടിയാണ്. അല്ലാഹുവിന്റെ അനുഗ്രഹങ്ങൾക്ക് നന്ദിപ്രകാശിപ്പിക്കുകയും അവന്റെ സ്മരണകൾ പുതുക്കുകയും ചെയ്യേ സുദിനം.\nഒന്നിച്ചു ഭക്ഷണം കഴിക്കുന്നത് സ്‌നേഹം പങ്കുവെക്കാനും ബന്ധം ഊട്ടിയുറപ്പിക്കാനുമുള്ള സുവർണാവസരമാണ്. അല്ലാഹുവിന്റെ അനുഗ്രഹം ലഭിക്കാനും ഹൃദയങ്ങൾ തമ്മിൽ ഇണക്കം സ്ഥാപിക്കാനും അത് നിമിത്തമാകും.\nഅയൽപക്ക, കുടുംബ, സൗഹൃദ സന്ദർശനം പ്രത്യേകം സുന്നത്താണ്. പാരസ്പര്യങ്ങൾ നേർത്തുപോയ വർത്തമാന സാഹചര്യത്തിൽ വിശേഷിച്ചും കുടുംബ സന്ദർശനം സമൃദ്ധി സമ്മാനിക്കും. ആയുസ്സ വർധിപ്പിക്കും. ആശ്വാസം ലഭിക്കും. അവശതയനുഭവിക്കുന്നവരെ കത്തെി സാന്ത്വനിപ്പിക്കാനും രോഗ സന്ദർശനത്തിനും സാധു സംരക്ഷണത്തിനും പെരുന്നാൾ അവസരമാക്കുക. പെരുന്നാൾ സുദിനത്തിൽ പോലും വേദന കടിച്ചിറക്കിക്കഴിയുന്ന നമ്മുടെ കൂട്ടുകാരെ സഹായിക്കാൻ ലഭിക്കുന്ന അസുലഭ അവസരം ഒരു കാരണവശാലും ഒഴിവാക്കിക്കൂടാ. പ്രാസ്ഥാനിക കൂട്ടായ്മ രൂപപ്പെടാനും അറ്റുപോകുന്ന ബന്ധങ്ങൾ വിളക്കിച്ചേർക്കാനും അതുവഴി സാധിക്കും.\nടൂറിസത്തിന്റെ പുതിയ മേഖലകൾ തുറക്കപ്പെടുകയും അയൽ സംസ്ഥാനങ്ങളിലേക്കും രാഷ്ട്രങ്ങളിലേക്കും നിരന്തരം യാത്രകൾ നടത്തുകയും ചെയ്യുന്ന ഇന്നത്തെ സാഹചര്യത്തിൽ യാത്രാപ്രിയരായവരെ മഹാന്മാരുടെ മഖാമുകളിലേക്ക് തീർത്ഥാടനത്തിന് കൊുപോകുന്നത് ആഘോഷത്തിന്റെ ഭാഗം തന്നെയാണ്. റമളാൻ ആരാധനകളിലൂടെ ആർജിച്ചെടുത്ത ആത്മീയാനുഭൂതി നിലനിർത്താനും വീും അരുതായ്മകളിലേക്കും വഴുതിവീഴാതിരിക്കാനും സഹായകമാകുന്ന യാത്രയാകണമെന്നു മാത്രം. മഹാത്മാക്കളുടെ മഖ്ബറകളിൽ നിന്നും ആത്മീയമായ സഹായം ലഭിക്കും (തുഹ്ഫതുൽ മുഹ്താജ്).\nമരിച്ചുപോയ ബന്ധുക്കളുടെ ഖബ്‌റുകൾ സന്ദർശിച്ച് പ്രാർത്ഥന നടത്തുന്നതും നല്ലതാണ്. അവർ ഉപേക്ഷിച്ചുപോയ വസ്തുവകകൾ കയ്യടക്കി അനുഭവിക്കുന്ന കുടുംബാംഗങ്ങൾ ആഘോഷ വേളകളിൽ അവരെ മറക്കുന്നതെങ്ങനെ? പെരുന്നാൾ ആഘോഷം ജീവിച്ചിരിക്കുന്നവരും മരണപ്പെട്ടവരുമായുള്ള സൗഹൃദം പുതുക്കാനുപകരിക്കുന്നതാകട്ടെ.\n← Previous Story ടൂറിൽ നഷ്ടമാകുന്ന പരലോകജീവിതം\nNext Story → വിശുദ്ധ വസന്തത്തിന് നിർവൃതിയോടെ വിട


മന്ത്രിസ്ഥാനം എന്‍സിപിയില് ആശയക്കുഴപ്പം; ശശീന്ദ്രനെ തിരികെ കൊണ്ടുവരണമെന്ന് ഒരുവിഭാഗം\n31 March 2017 5:25 AM GMT\nഅശ്ലീല ഫോണ്‍സംഭാഷണം പുറത്തുവന്നതിനെ തുടര്‍ന്ന് രാജിവയ്‌ക്കേണ്ടി വന്ന എ കെ ശശീന്ദ്രന് പകരം എന്‍സിപിയുടെ പുതിയ മന്ത്രി ആരാകണമെന്ന കാര്യത്തില് ആശയക്കുഴപ്പം. വിഷയത്തില് തീരുമാനമെടുക്കാന് ഇടതുമുന്നണി അടിയന്തര യോഗം വിളിച്ചു ചേര്‍ത്തിരിക്കുകയാണ്.\nഇന്ന് പതിനൊന്നരയോടെ ചേരുന്ന യോഗത്തിന് ശേഷം അന്തിമ തീരുമാനമാകുമെന്നാണ് അറിയുന്നത്. ചാനലിന്റെ വെളിപ്പെടുത്തലിന് പിന്നാലെ രാജിവച്ച എകെ ശശീന്ദ്രന് എംഎല്‍എയെ തിരിച്ചുകൊണ്ടുവരണമെന്ന് ഒരുവിഭാഗം ശക്തമായി ആവശ്യപ്പെടുന്നുണ്ട്.\nശശീന്ദ്രനെ ബോധപൂര്‍വം കുടുക്കിയതാണെന്ന് മംഗളം ചാനല് തന്നെ സമ്മതിച്ച സാഹചര്യത്തിലാണ് ഇത്. മന്ത്രിയെ വിളിച്ചത് ടെലഫോണില് വിളിച്ചത് വീട്ടമ്മയല്ല, ചാനല് ലേഖിക തന്നെയാകും ഖേദം പ്രകടിപ്പിക്കുന്നതെന്നും ചാനല് സിഇഒ നേരിട്ട് സന്ദേശം നല്‍കി. നടന്നത് സ്റ്റിംഗ് ഓപ്പറേഷനാണെന്നും അവര് വ്യക്തമാക്കി. ഈ സാഹചര്യത്തിലാണ് മന്ത്രിസ്ഥാനത്തെ ചൊല്ലി ആശയക്കുഴപ്പം ഉടലെടുത്തത്.\nകുട്ടനാട് എംഎല്‍എ തോമസ് ചാണ്ടിയാണ് എന്‍സിപിയ്ക്ക് ഇനിയുള്ള എംഎല്‍എ. ശശീന്ദ്രന് പകരം തോമസ് ചാണ്ടിയെ മന്ത്രിയാക്കാനായിരുന്നു സംസ്ഥാന നേതൃത്വത്തിന്റെ തീരുമാനം. ശശീന്ദ്രന് തിരികെയെത്തുമ്പോള് തോമസ് ചാണ്ടി മാറിനില്‍ക്കുമെന്നും തീരുമാനിച്ചിരുന്നു. എന്നാല് എന്‍സിപി ദേശീയ നേതൃത്വത്തിനും സിപിഎമ്മിനും ഇതിനോട് അനുകൂല നിലപാട് അല്ല ഉള്ളത്.\nAK Saseendran cpim NCP Sex Talk of AK Saseendran Thomas Chandy